#Column : islaamee mujthamaeh ufadhdhavai aaraasthukurehvun -4- One Online\nއިސްލާމީ މުޖްތަމަޢެއް އުފައްދަވައި އާރާސްތުކުރެއްވުން - 4\n12. ކޮންމެ މުސްލިމަކީވެސް އެހެނިހެން މުސްލިމުންގެ ފުރާނަޔާއި، އަބުރާއި، އިއްޒަތާއި ނާމޫސަށް ފާރަވެރިވެ ބަލަހައްޓަންޖެހޭ ބެލެހެއްޓުންތެރިޔެކެވެ. އެހެންކަމުން ފިތުނަ ފަސާދަ އުފެއްދުމާއި، ހުތުރު އެއްޗެހިގޮވުމާއި، ދޮގުހަދައިގެން ވާހަކަދެއްކުމާއި، ޣީބަބުނެ ނެތިމޮށުމާއި، މަލާމަތްކޮށް ފުރައްސާރަކުރުމަކީ ވަރަށް ބޮޑެތި ފާފަތަކެވެ. އަދި ކީއްތޯއެވެ. މީހުންނާއިމެދު ނުބައިހީކުރުމަކީވެސް އިސްލާމްދީނުގެ ނަޒަރުގައި ނުރުހެވޭ ކަމެކެވެ.\n13. އެކުވެރިކަމާއި އެއްބައިވަންތަކަމަށް އިސްކަންދޭން ޖެހޭނެއެވެ. އަރައިރުންވުމާއި ދެބަސްވުމުން ދުރުހެލިވާން ޖެހޭނެއެވެ.\n14. މައިންބަފައިންނަށާއި ގާތްތިމާގެމީހުންނަށާއި، ދުރުތިމާގެމީހުންނަށާއި، އަވަށްޓެރިންނަށާއި، އެކުގައި ދަތުރުކުރާ ދަތުރުވެރީންނަށާއި، އެކުވެރީންނަށާއި ރަހްމަތްތެރިންނަށް އަދަބުވެރިވުމާއި، އަހައިކިޔަމަންވުމާއި، ތިމާގެކަމުގެ ގުޅުން ވާސިލުކުރުމާއި އަދުލުވެރިވުން ހުރިހައި ހާލަތެއްގައިވެސް ލާޒިމެވެ.\n15. ޚަލްޤުތަކުންނަށް ޚިދުމަތް ކުރުމާއި ބަދަހިގުޅުމަކުން ޤައުމާއި މިއްލަތާ ގުޅިފައިވުމާއި، ހެޔޮކަންތަކަށް އަމުރުކޮށް ނުބައިކަންތައް މަނާކުރުމާއި ހައްޤަށް ވަޞިއްޔަތްކޮށް އުޅުމާއި ކެތްތެރިވުމަށް ވަޞިއްޔަތްކޮށް އުޅުމަކީ ތިމާގެ ޝިއާރެއް ކަމުގައި ހަަދާންވާނެއެވެ.\n16. އިންސާނުންނާއި އެހެންވެސް މަޚްލޫގާތުތަކަށް ލޯބިކުރުމާއި، އަނެކުންނަށް ބޭނުން ހިފެވޭ މީހަކަށްވުމާއި، އެހެން މީހުންނާއި މެދު އަދުލުއިންސާފުން ހެޔޮ ޚުލުގުތަކުން މުއާމަލާކުރުމާއި، މާފުކޮށް ހިތްހެޔޮ ކުރަމުން ގެންދިޔުމާއި ކެތްތެރިވުމާއި، ރުޅިމަޑުކުރުމާއި، އޯގާވެރިވުމާއި، ދީލަތިވުމަކީވެސް ތިމާގެ ޝިއާރެއްކަމުގައި ހަދާންވާނެއެވެ.\n17. އުޚުއްވަތާއި ހަމަހަމަކަމާއި، ފިކުރީ މިނިވަންކަމަށް އިހްތިރާމުކުރުމީ ތިމާގެ އިޖްތިމާޢީ ދިރިއުޅުމުގައި ޚާއްޞަ ބައެއްކަމުގައި ހަދާންވާނެއެވެ.\n18. އަވަށްޓެރީންގެ ޙައްޤުތަކަށް ޚާއްޞަގޮތެއް އިހްތިރާމުކުރާންވާނެއެވެ.\nނ. އިޤްތިޞާދީ ދިރިއުޅުމުގެ އުސޫލުތައް\n1. އުޑާއި ބިމާދެމެދުގައިލައްވައިފައިވާ ހުރިހާ އެއްޗެއްސަކީ ވެސް ވަކިބަޔަކު އިސްތިސްނާކުރުމެއްނެތި އެންމެހައި އިންސާނުން އެތަކެތީގެ ފައިދާ ލިބިގަތުމަށްޓަކައި ހައްދަވައިފައިވާ ތަކެއްޗެވެ.\n2. ހިންމަތާއެކު މަސައްކަތްކުރުމަކީ އިންސާނާއަށްޓަކައި މިންވަރުކުރައްވައިފައިވާ ކަމެކެވެ. އެހެންކަމުން އަތްފައިން މަސައްކަތްކޮށް ރޯދި ހޯދުމަކީ އިންސާނާގެ މައްޗަށް ލާޒިމުކަމެކެވެ. އޭނާ ހޯދާ ރިޒުގުވާންޖެހޭނީ ހުއްދަ މަސައްކަތްތަކުން ހޯދާ ހަލާލު ރިޒުގުކަމުގައެވެ.\n3. މަސައްކަތު ކުރުމުގެ މިނިވަންކަމަކީ އިންސާނާއަށް ލިބޭންޖެހޭ ޙައްޤެކެވެ.\n4. މުދާ އުފެއްދުމާއި ބަހައިލެވުމުގެ ހުރިހައި ކަމެއް އޮންނާން ޖެހޭނީ އަދުލުވެރިވުމާއި އިޙްސާންތެރިވުމުގެ އުސޫލުތަކުގެ މަތީގައެވެ.\n5. ބަޚީލުކަމާއި އަގުއަރުވަން މުދާ ފޮރުވުމާއި، ޚަޒާނާކުރުމުގެ ޒަރީއާއިން މުދާ ދައުރުވިޔަނުދީ ހުއްޓުން އެރުވުމަކީ ވަރަށް ބޮޑު ޖަރީމާއެކެވެ. ވަރަށް ބޮޑު ފާފައެކެވެ.\n6. ފަރުދުންގެ އަސާސީ އިޤްތިސާދީ ހައްޤުތަކަށް އިހްތިރާމްކުރުމަކީ އެންމެހައި އަފްރާދުންގެ މައްޗަށާއި މުޖުތަމަޢުގެ މައްޗައްވެސް ވާޖިބެކެވެ.\n7. ޒަކާތާއި، ޚައިރާތާއި، ސަދަޤާތާއި، އިހްސާންތެރިވުމުގެ ޒަރީއާއިން އިންސާނިއްޔަތަށް ލާބައާއި، މަންފާހުރި ކަންކަމުގައި ބައިވެރިވުމަކީ ވާޖިބެކެވެ.\n8. ހައިޙޫނުކަމާއި، އުނުފޭރާން ނުލިބުމާއި، ބަލިމަޑުކަމާއި، ވަޒީފާ ނެތުމާއި، މިފަދަ ހުރިހައި ކަމަކުން މީހުން ރައްކާތެރި ކުރުމަކީ މުޖްތަމައުގެ ޒިންމާއެކެވެ.\n9. އިޤްތިސާދީ ދިރިއުޅުމުގެ ހުރިހައި ދާއިރާތަކެއްގައިވެސް ތެދުވެރިކަމާއި، އަދުލުވެރިކަމާއި، އިހްސާންތެރިކަން އާއްމުކުރުމަކީ ލާޒިމުކަމެކެވެ.\n10. ހުއްދަނޫން މަންފާ ހޯދުމާއި، ގަދަބަދަވިކަން ދެއްކުމާއި އަނިޔާވެރިވުމާއި ރިބާ ކެއުމަކީ ހަރާމް ކަންކަމެވެ.\n11. އިސްލާމްދީނުގެ ނަބިއްޔާ ސައްލަﷲ އަލައިހި ވަސައްލަމަ މެދުކެނޑުމެއްނެތި ގެންދެވީ ބޭނުންފުޅުތައް ފުއްދެމަށްފަހު އިތުރުވާ އެއްޗެހި މާތްﷲގެ މަގުގައި ހޭދަކުރައްވަމުންނެވެ. އަރަހުށިމާތްﷲ އަންގަވައިފައިވާ އެންގެވުމާ އެއްގޮތަށް އަމަލުކުރައްވަމުންނެވެ. އެހެންކަމުން އެއީ ގަދަވެގެންވާ ސުންނަތެކެވެ. އަދިކިއްތޯއެވެ. މިއީ ކީރިތި ޤުރްއާނުގެ ސަރީހު އަމުރުފުޅެކެވެ. (އަލްބަޤަރާ: 219) އެހެންކަމުން މިއީ މުސްލިމުންގެ މައްޗަށް ވާޖިބުކަމެއްވެސް މެއެވެ.\n12. އިސްލާމީ މުޖްތަމައުގެ އެކަކުވެސް ހައިހޫނުކަމުގައި ހުއްޓަދީގެންނުވާނެއެވެ. އެހެންކަމުން ތަނަވަސް ކަމެއްނެތް ނިކަމެތީންގެ ފުރާގު އަޅައިނުފައި ހޯދައިދެމުން ގެންދިޔުމަކީ ސަރުކާރުގެ އެންމެ މުހިންމު އެއްމަސްއޫލިއްޔަތެވެ. ހަމައެފަދައިން ތިމާގެ އަވަށްޓެރީންކުރެ ހަމައެކަކުވެސް ހައިހޫނުކަމުގައި ނިދިޔަނުދިނުމަކީ އަފުރާދުންގެ ޒިންމާއެކެވެ.\n13. ބިމުގައި ލައްވައިފައިވާ މައުދަންތަކާއި ގަސްގަހާގެއްސާއި ފިލާވެއްޔާއި، ހަޔަވާންތަކާއި ހަކަތައިގެ ވަސީލަތްތަކާއި މިފަދަ ހުރިހާ ގުދުރަތީ މުއްސަނދިކަމަކީ މާތްﷲގެ އަމާނަތްތަކެކެވެ. އެތަކެތި ނައްތައިލުމާއި، އެތަކެއްޗަށް ގެއްލުންދިނުމާއި، އެތަކެތީގެ މައްޗަށް އަތްގަދަކޮށް ހަމައެކަނި ތިމާގެ މަންފާއަށްޓަކައި އެތަކެތިބޭނުންކުރުމާއި، އެ އަމާނާތަށް ޚިޔާނަތްތެރިވުމަކީ ފާފައެކެވެ.\n14. މުޖުތަމައުގެ އިޤްތިޞާދީ ހަޔާތުގެ ތިލަފަތުގެ ދެކޮޅު އެއްވަރުކޮށް ވަޒަން ހަމަކުރުމަކީ ސަރުކާރުގެ ވާޖިބެކެވެ. ވިޔަފާރިއާއި މަސައްކަތްތެރި ކަމުގެ ދާއިރާގައި ތެދުވެރިނުވުމާއި، ޚިޔާނާތާއި އަދި މިނޫންވެސް ގޮތްގޮތުން އެދާއިރާ އަގަޑުބަގަޑުކޮށް ހަމައިން ނައްޓައިލުމަކީ ކީރިތި ޤުރްއާނުގެ އިޞްޠިލާޙުގައި "ފަސާދަކުރުމެވެ". ފަސާދަ ކުރާ މީހާއަކީ ފަރުދަކު ކަމުގައި ވިޔަސް ސަރުކާރުކަމުގައިވިޔަސް އެއީ މުޖްރިމެކެވެ.\n15. މުޖްތަމައުގެ އަފުރާދުންގެ އާއްމު ދިރިއުޅުމުގެ އަސާސީ ބޭނުންތައް ފުދޭނޭގޮތް ރާވައި ހަމަޖެއްސުމަކީ ސަރުކާރެއްގެ އެންމެ މުހިންމު ޒިންމާތަކުގެ ތެރޭގައި ހިމެނޭކަމެކެވެ.\n16. ހުއްދަ ހަލާލު ގޮތުގައި އަމިއްލަ މިލްކިއްޔަތު އުފައްދައި އިތުރުކޮށް ގެންގުޅުމަކީ ފަރުދުންގެ ހައްޤެކެވެ. ބޭނުން ތަކަށްވުރެ އިތުރުވާބައި މާތްﷲގެ މަގުގައި ހޭދަކުރުމުގެ ޝަރުޠާއެކުގައެވެ.\n17. އާއްމުވެގެންވާ މަންފާއަކަށްޓަކައި ބޭނުންވާ ހިނދު އަދުލުވެރިގޮތުގައި މީހެއްގެ މިލްކެއް ސަރުކާރަށް ހިފެވިދާނެއެވެ. އެފަދަ ހާލަތެއްގައި އެފަދައެއްޗެއްގެ ވެރިޔަކަށް އެކަމަކާ އިންކާރެއްނުކުރެވޭނެއެވެ.\nއަނިޔާއިން ޝަހީދުކޮށްފައިވާ ފަރާތަށް އިންސާފެއްނުލިބުނެވެ.\nމަދީނާގެ އައު ދައުލަތުގެ އިންގިލާބީ މަސައްކަތްޕުޅު - 2


Sridevi Ge Hashigandu Andhaalumah Fahu Baakeevi Alhithah Kandah Alhanee - Vaguthu\nސްރީދޭވީގެ ހަަށިގަނޑު އަންދާލުމަށްފަހު ބާކީވި އަޅިތައް ކަނޑަށް އަޅަނީ\nބޮލީވުޑްގެ މަޝްހޫރު އެކްޓްރެސް ސްރީދޭވީ ކަޕޫރުގެ ހަށިގަނޑު އަންދާލުމަށްފަހު ބާކީވި އަޅިތައް ކަނޑަށް އަޅަން އޭނާގެ ފިރިމީހާ ބޮނޭ ކަޕޫރު ނިންމައިފިއެވެ.\nއިންޑިއާގެ ނޫސްތަކުން ބުނާ ގޮތުގައި ސްރީދޭވީގެ އަޅިތައް ފުޅިއަކަށް އަޅައިގެން އޭނާގެ ފިރިމީހާ ބޮނޭ ކަޕޫރު ވަނީ އިއްޔެ ޗެންނާއީއަށް ގޮސްފައެވެ.\nހާއްސަ މަތިންދާބޯޓެއްގައި ގެންދިޔަ އެ އަޅިތައް ގެންދަން ނިންމާފައި ވަނީ ހިންދޫންގެ ފައްޅިއެއް ހުންނަ ރަށެއް ކަމަށްވާ ރާމޭސްވަރަމް އަށެވެ. އެ ރަށަކީ ހިންދޫންގެ މުގައްދަސް ރަށެކެވެ.\nއިންޑިއާގެ ނޫސްތަކުން ރިޕޯޓު ކުރާ ގޮތުވައި ސްރީދޭވީގެ އަޅިތައް އަޅަން ނިންމާފައި ވަނީ ރާމޭސްވަރަމް ކައިރީ އޮންނަ ކަނޑަށެވެ.\nއުމުރުން 54 އަހަރުގައި ސްރީދޭވީ މަރުވެފައި ވަނީ މިދިޔަ ހޮނިހިރު ދުވަހުގެ ރޭގެ ވަގުތެއްގައި ދުބާއީގައެވެ. އެންމެ ފުރަތަމަ ހަބަރު ފެތުރުނީ އޭނާ މަރުވީ ހާޓް އެޓޭކެއް ޖެހިގެން ކަމަށެވެ. ނަމަވެސް ފޮރެންސިކް ރިޕޯޓުން ދައްކާފައި ވަނީ އޭނާ މަރުވީ އަމިއްލަ ބާތްޓަބްގައި ގެނބިގެން ކަމަށެވެ.\nސްރީދޭވީ ހަށިގަނޑު އަންދާލާފައި ވަނީ މުމްބާއީގެ ވިލެ ޕަރްލޭ ސެވަ ސަމާޖް ކްރެމެޓޯރިއަމްގައި މިދިޔަ ބުދަ ދުވަހު އެވެ. އެކަމުގައި ސްރީ ދޭވީގެ ފިރިމީހާ ބޮނޭ ކަޕޫރް އާއި ދެ ދަރިންވެސް ބައިވެރިވިއެވެ. ސްރީދޭވީ އަންދާލި ސަރަހައްދަށް ބައެއް ފިލްމީ ތަރިންވެސް ދިޔައެވެ. އޭގެ ތެރޭގައި ޝާހް ރުކް ޚާން އާއި، ކެޓްރީނާ ކައިފް އަދި ވިދްލާ ބާލަން ފަދަ މަޝްހޫރު ތަރިން ހިމެނެއެވެ.\nއިންޑިއާގެ ފިލްމް އިންޑަސްޓްރީގައި 50 އަހަރު ހޭދަކޮށްފައިވާ ސްރީ ދޭވީ މަރުވިއިރު، އޭނާ ވަނީ 300 އެއްހާ ފިލްމް ކުޅެފައެވެ. ސްރީދޭވީ އަކީ ގިނަ ބައެއްގެ މަގުބޫލުކަން ހޯދާފައިވާ ފަންނާނެކެވެ. އޭނާގެ ސަޕޯޓަރުން ރާއްޖޭގައިވެސް ވަރަށް ގިނައެވެ. އެހެން ކަމުން އޭނާގެ މާރާއި ގުޅިގެން ގިނަ ބަޔަކު ވަނީ ހިތާމަ ފާޅުކޮށްފައެވެ.\nމާޗް 3, 2018 20:14\nސިރީ ދޭވީ ކަމެއް ވެއްޖާވާ ވަރަށްއަވަސްވަާނެނޭންގެވިއްޔާ މުސްލިމްް އުއްމަތެއްނެތި ފަނާ ވެގެން ދާކަން\nމާޗް 3, 2018 20:19\nހިންދޫން މައްޔިތާ އަންދާލަން އޭނާގެ ގަބުރަށް އަޒާބު ލިބޭނެތީބާ\nމާޗް 3, 2018 20:39\nމާޗް 5, 2018 23:40\nއަޅެ އޭނާއަށް ހެޔޮދުޢާ ކުރެވިދާނެތަ؟\nމާޗް 5, 2018 23:51\nކޮބާބާ ބޭނުމަކީ އަޅިތަށް ކަނޑަށް އަޅަނީ؟؟؟؟؟؟


ސަލްމާންގެ ޅިޔަނު ފިލްމީދާއިރާއަށް ނެރެނީ\nއާޔުޝް ވަނީ ސަލްމާން ފެނިގެންދިޔަ ސުލްތާންގައި ކެމެރާގެ ފުރަގަހުގައިވެސް މަސައްކަތް ކޮށްފަ\n18 އޭޕްރިލް 2017 | އަންގާރަ 16:47\nއާޔުޝް ޝަރުމާ އާއި ސަލްމާން ހާން އަދި ސަލްމާންގެ އަންހެން ކޮއްކޮ\nސަލްމާންހާންގެ ކޮއްކޮ އަރްޕިތާ ޚާންގެ ފިރިމީހާ އާޔުޝް ޝަރްމާ އިންޑިއާގެ ފިލްމީދާއިރާއަށް ނެރުމުގެ މަސައްކަތް ސަލްމާންގެ އާއިލާއިން ފަށައިފިއެވެ. އާއިލާއިން މިހާރު ވަނީ އެކަން އިއުލާނުކޮށް ހަފްލާއެއް ވެސް ބާއްވާފައި އެވެ.\nޚަބަރުތައް ބުނާގޮތުގައި އާޔުޝް ބޮޮލީވުޑަށް ނެރުމަށް ސަލްމާން އާއި އޭނާގެ އާއިލާއިން މަސައްކަތް ކުރަމުން އަންނައިރު ސަލްމާން ވަނީ އޭނާގެ ކޮއްކޮ ސޮހައިލް ހާނާއި އެމަސައްކަތް ހަވާލުކޮށްފައެވެ. އަދި އޭނާގެ ޝައުގުވެރިކަން ފިލްމީދާއިރާގެ އެކްޓިންގައި ހުރި ދާއިރާތައް ފާހަގަކޮށް ހާއްސަ ޓްރެއިނިންގ ދެމުންދާ ކަމަށް ވެސް ރިޕޯޓްތައް ބުނެއެވެ.\nއާޔުޝް ބޮލީވުޑަށް ތައާރަފް ކުރުމުގެ މަސައްކަތް އާއިލާއިގެ އިސްނެގުމާ އެކު ކުރަމުން އަންނަ އިރު އޭނާގެ ފިލްމީ ދާއިރާއަށް ނިކުންނަ ފުރަތަމަ ފިލްމް ޕްރޮޑިއުސް ކުރާނީ ސަލްމާން ކަމަށް ވެއެވެ. ސަލްމާން ބޭނުން ވަނީ މިދިޔަ އަހަރުގެ އޭނާގެ ބްލޮކްބާސްޓާ ފިލްމު "ސުލްތާން" ގެ ޑައިރެކްޓަރު އަލީ އައްބާސް ޒަފަރު ޑައިރެކްޓު ކުރާ ފިލްމަކުން އާޔުޝް ބޮލީވުޑަށް ތައާރަފު ކުރުމަށެވެ.\nމި ފިލްމަކީ ބޮޑު ބަޖެޓަކުން އުފައްދާ ލޯބީގެ ފިލްމަކަށް ވާނެ ކަމަށް ޚަބަރުތައް ބުނެއެއެވެ. އެހެން ނަމަވެސް އާޔުޝް ފިލްމީ ދާއިރާއަށް ނެރޭނީ ކޮން ދުވަހަކުން ކަމެއް އަދި ނޭގޭ ކަމަށް ސަލްމާންގެ ގާތް މީހަކާ ހަވާލަދީ ބައެއް މީޑިއާ ރިޕޯޓްތައްބުނެއެވެ.\nއާޔުޝް ވަނީ ސަލްމާން ފެނިގެންދިޔަ ސުލްތާންގައި ކެމެރާގެ ފުރަގަހުގައި ވެސް މަސައްކަތް ކޮށްފައެވެ.\nމިދިޔަ މަހުގެ ތެރޭގައި އާޔުޝްގެ އިތުރުން ސަލްމާންގެ އާއިލާ ވަނީ ރާއްޖޭގައި ޗުއްޓީ ހޭދަކޮށްފައެވެ.


އަޙްމަދު ލަބީބު ޢަލީ |9ސެޕްޓެމްބަރ 2018\nސައިކަލުގައި މާލެއިން ގެއަށް ( ހުޅުމާލެ ) ދިއުމަށް ދަތުރު ފެށީމެވެ ، ބުރިޖަށް އެރުތަނާހެން ވާރޭ ހަބޭހަށް ވެހެންފަށައި ފިއެވެ. ހިޔާވާނެ ހަމައެއްވެސް ގޮތެއްނެތެވެ . ގުގުރު މާއެކު އެކިއެކި ތަންތަނަށް ހޮނު އަޅަން ފަށައި ފިއެވެ. ބުރިޖުމަތިން ދާއިރު މަންޒަރު ވަރަށް ސާފުކޮށް ފެނެއެވެ .\nބުރިޖުމަތިން ގެއަށް އައީ ތެމި ފޯވެގެންނެވެ ފޯނު ހަލަކުވެ ، ވޮލެޓްގައި ހުރި ފައިސާ ކޮޅު ތެމިފޯވެއްޖެއެވެ. ހިތަށް އަރަނީ ކޮނޑުގައި ފައިސާ ގޯނި ހިފައިގެން ބްރިޖް މަތިން ދާއިރު ވާރޭވެހިއްޖެނަމަ ، ދެން ރިހަ ކަންކަން ޖެހޭނީ ހަމަ ނަމައި ގައެވެ. ލޮލުން ފައިބަމުން ދިޔަ ކަރުނަ ވެހޭ ވާރެޔާ އެކުވަމުން ދިޔައެވެ .ދެރަވީ ތެމިފޯވުމުން ނޫނެ، ފޯނު ހަލަކުވުމަކުން ވެސް ނޫނޭ ، މުސްލިމުންގެ ޖުޝްމަނަށް ދައްކަންޖެހިފައިވާ ލޯނުގެ ބޮޑުކަމުން ނެވެ. މިފަދަ ހިޔާލުތަކެއްގައި ހުއްޓައި ގެޔަށް އާދެވުނެވެ. ނިދަން އެނދުގައި ޖައްސާލުމުން އެ އައި ފޮނި ހިޔާލުތަކުން ، ހިތް އުފާކޮށް ދިނެ ، ލިބިފައިވާ ރަނުގެ ފުރުސަތުތަކުން ނެވެ، ހިތަށް އަރަނީ ވަޒީފާ އަށް ދިއުމެއް ނެތެ ، ކުރަންވީ ދަނޑުވެރިކަމެވެ ، 8000 ރުފިޔާ ޕުލަސް ދަނޑުވެރިކަމުގެ ނަފާ ލިބޭނެއެވެ. ނޫނީ މަސްވެރިކަމެވެ. 10،000 ރުފިޔާ ޕުލަސް މަސް ވެރިކަމުގެ ނަފާ ލިބޭނެއެވެ. ބަލިވިޔަސް އެއްވެސް ހާސްކަމެއް ނެތެވެ . އާއިލީ ޑޮކްޓަރުން ނާއި ނަރުހުން ނެވެ ، ހުސްނުވާ އާސަންދައެވެ ، ހިތާކަޔަކީ ކޮންމެ މީހަކަށް ވެސް ބޮޑުކަމެއް ދިމާވެއްޖެނަމަ 25 ބުރި އިމާރާތަށް ދާންޖެހުމެވެ، ބައެއް މީހުނަށް އުފާވެރި ކަމަކަށް ވިޔަސް އެތަނަށް ދާމީހުން ކުރާ ކަންކަން ވެސް ބަލާލުން ރަގަޅުތާ އެވެ . އެހެނީ ބޮޑުކަމެއް ދިމާ ވެއްޖެނަމަ 25 ބުރި އިމާރާތަށް ދަނީ ޑރ ނުފެނި ގޮތެއްނެތުމުން ނެވެ . މައްޗަށް އެރުމުން ހަތަރު އުދަރެސް ރީތިކޮށް ފެނި ދާނެ ރަގަޅު މަންޒިލެއް ވެސް ފެނިދާނެ ކަމުގެ އުންމީދުގައެވެ . ނަމަވެސް ހުރިހާ ފަރާތަކުން ވެސް ފެންނަނީ އެއްމަންޒަރެކެވެ . ކޮންމެވެސް ފައުންޑޭޝަނެއް ގެ ނަމެވެ. އެތަނަށް ދިމުން ތިހުރިހާކަމެއްގެ ހައްލުވެސް ލިބޭނޭ މީހަކު ބުނާތީވެ އަޑު އިވުނެވެ . އެއީ ކަދުރު ފާތުމާގެ ދަރުބާރުއެވެ . އަޅުގަނޑުގެ ދެވަނަ މައުޞޫ އަކަށް ވާނީ ( ލޯކަލް އިންތިހާބުގައި ރަން އިލޮށިން ކަދުރު ކާންދިނުން )\nހިޔާލުތައް ފޫދުންވާލީ ކުއްލިޔަކަށް އިވުނު އަޑުތަކަކުން، ދޮރުގައި ޓަކިޖަހާ އަޑެވެ. ދޮރުފަތުގެ އެކި އެކި ދިމާލުގައެވެ . ހީވާގޮތުން ބައްދަލު ވާންމިއުޅެނީ އެތައް ބައިވަރު ފަހުލަވާނުން ނާއެވެ. ކުރާނެ ކަމެއް ނެތެ ދޮރުހުޅު ވުމަށް މަޖުބޫރު ވެއްޖެވެ . ދޮރުން ދޮރަށް ހިގަނީ ކަމަށްވެސް ހީކުރެވުނެ ، ކޮންމެ ހީ އަކީ ހަގީގަތެއް ނޫނެވެ. ވަރަށް ވެސް ހިއްގައިމު މަންޒަރެކެވެ ، ވަޒީފާތަށް އުތުރި އަރަނީ އެވެ ، ރަނުގެ ފުރުސަތު ތަކާއި ރިނީގެ ފުރުސަތުތަކެވެ . އަސްރަފީ ތަކާއި ޔާގޫތާއި ރަތްލާލު ފުރު ސަތުތަކެވެ. މިމަންޒަރު ފެނުމުން ހިއްތަށް އުފަލުން ފޮޅިގެން އަސުރުމަލެއް ހެން ވާނެއެވެ. ސިފަވަނީ ހިތަށް އަރަނީ ، އިހްސާސް ކުރެވެނީ ، މިވަޒީފާ ތަށް ހިފައިގެން އުޅެނީ މާމުއި ކުޅަދުރު ތަކެއް ، އޭގެ ހަތާ ހިފައިގެން ކުރިމައްޗަށް އައިސް ބޭނުން ވަރަކަށް މާމުގި ނަންގަވާށޭ ބުނޭ ހެންނެއެވެ . ގަބޫލެއް ވެސް ނުކުރެވެއެވެ . އެކިއެކި ވަޒީފާތަކާއި ވާހަކަ ދައްކަން ހުއްޓައި ފަތިސް ނަމާދަށް ބަންގި ގޮވާ އަނޑު ހިވެން ފަށައިފިއެވެ. ކުއްލިޔަކަށް ފަޒީފާތައް ގެއްލިއްޖެއެވެ. ފަތިސް ނަމާދަށް ދިއުމަށް ގެއިން ބޭރަށް ނިކުންނަން ދޮރު ހުޅުވުމުން ދުވި ނުބައިވަހުން ނޯއްދަމާ ލަން ނުކެރުނުވެ . މަގުގެ އެތައް މިތަނުގައި ވަޒީފާތައް ކުނިވެފައެވެ . ގޮވާ މީހަކު ގޮވައެވެ . ކޮބާހޭ ވެމްކޯ މީހުން . މިސްކިތަށް ދިއުމަށް މާގިނަ އިރެއް ނުވިއެވެ . ނަމަވެސް ހިތާމަޔަކީ މިސްކިތް ހުރިތާ ހުރީ ޕޕޕ ޖަގަހައެކެވެ . ހައިރާންވެ އަންތަރީސް ވާންވީ މިކަހަލަ ކަންކަމާ ނޫންތޯ އެވެ . ރުޅިވެސް އައެވެ .\nހިތް ދިޔައީ ނުތަނަވަސް ވަމުންނެވެ، ކުރިމަތިވަމުން ދިޔަ ހާދިސާ ތަކުންނެ ދަރިފުޅު ގޮވައިގެން ސްކޫލަށް ދަމުން ވެސް ކުރެވީ އެއް ހިޔާލެކެވެ ، އެއް ނަންބަރ ، ކޮބާހޭ ، ވޯޓް ދޭންވީ ސަބަބަކީ ކޮބާހޭ؟ ކަމަކުދާކަށް ނެތެވެ . ސްކޫލް ވެސް ބަންދު ކޮށްފިއެވެ . ޖަގަހަ ހަދައި ފިއެވެ . ހިތަށް ވެރިވަނީ ބޮޑު އިބިލީހުގެ ރަން ތާޖު ކޮރު އިބިލީހަށް ދެވުނު ހާދިސާ އެވެ . ސްކޫލަށް ދާ ކުއްޖަކަށް ވަސްވާސް ދިނުމުން ކޮރު އިބިލީހަށް ރަން ތާޖް ލިބުނެވެ ، ޕޕޕ ކުދިން ނަށް ބޮޑުވެގެން ވާ ހަދިޔާ އެއް ، ބޮޑު އިބިލީސް ދޭނޭ ކަމަށް ޕޕޕ ކުދިން ހިތްތަކަށް އަރަނީ އިބިލީ ހުގެ ވަސްވާހުންނެވެ . ނަމަވެސް އާހިރުގައި ލިބޭނީ ގެއްލުމާއި ހަލާކު ކަމަށް އަޅުގަނޑު ދެކެމެވެ.\nދެންޖެހޭނީ ފާފު ޑަވިޔަނި ގިރައިގެން ބޯން. އެއޮތީ ބުރިޖުވެސް އަޅާފަ. އެ ބުރިޖަށް ތިޔައޮތީ އަރަންވެސް އެރިފަ. އޭގެ ހިތްގައިމުކަމާ ވީ ފަސޭހައިގެ ބޮޑުކަމުން މީހާ ހޭބަލިވީ. މިޔަކީ ތިޔަކަހަލަ ބުރާންޗެއްނޫނޭ ހިމާރާ\nއަޙްމަދު ލަބީބުއަށް ބުނެލަންއޮތީ، ކަލޭތީ ދުނިޔޭގެ އެއްވެސް ތަނެއްގަ ބްރިޖެއްގަ ދަތުރު ކުރިމީހެއްހޭ ނުވަތަ ޔޫޓިއުބުންވެސް ނުވަތަ އެހެން ތަނަކުންވެސް ބްރިޖްތަކުގަޔާއި ހައިވޭ ތަކުގައި ވާރޭ ވެހޭއިރަށް ހިޔާކުރަން ބޮޑެތި އިމާރާތްތައް ހަދާފަ ހުރިތަން ބެލި މީހެއްހޭ؟ ތަނެއް އޮތީތީ ލަދެއްނެތި ލިޔުމަކީ މިފަދަ ޒަމާނެއްގައި ވަރަށް ނާތަހުޒީބު ކަމެއް. ބްރިޖްމަތިން ދަނިކޮށް ވާރޭ ވެހޭނަމަ އެމީހަކު ޖެހޭނީ އެއްފަރާތަކަށް މަޑުކޮށް ކޯޓްލާން ނޫނީ ތެމިގެން ދާތާކަށް ދާން. ދުނިޔޭގެ އެންމެ ކުރިއަރާފަ ހުރި ޤަައުމުތަކުގަވެސް އޮންނަ ގޮތްއެއީ.. ދެން ބުނެލަންއޮތީ ދިވެހިން މިދެކޭ ތަރައްޤީގައި ޔާމީންކޮށް ދިންފަދަ ޚިދުމަތެއް މިދިވެހިރާއްޖޭގެ އެއްވެސް މީހަކު ކޮށްދީފައެއްނެތް. މިހާރު އޮތްސަރުކާރު އެއްމަސްތެރޭ ޔާމީނު ފަސްއަހަރުން ނެތި ލޯނަށްވުރެ ބޮޑު ލޯނު ނަގައިފި. ލަބީބު ބަލާތި 25 ބުރީގެ ހޮސްޕިޓަލާ، ބުރިޖާ، އަދިި އެނޫންވެސް ޔާމީން ސަރުކާރުން ހުރިހާ ރަށެއްގައި ހިންގި ބޮޑެތި މަޝްރޫޢުތަކާ އެއްވަރެއް ކީއްކުރަން އެއްކަމެއްވެސް ވޭތޯ....30.5 ބިލިޔަން އަހަރަކަށް ކަނޑައަޅައިގެން 2.4 ބިލިޔަން ޑޮލަރ ލޯން ނަގައިގެން ވާކަމެއް ބަލާ....\nކީމަ ކިޔޭނެ ކޮންމެ އެއްޗެއްވެސް....ހަމަ ހަޖަމު ނުވަނީ އޭ ބުނެބަލަ


SunOnline: Enmme maguboolu city aky mifaharu ves Hong Kong\nއެންމެ މަގުބޫލު ސިޓީއަކީ މިފަހަރުވެސް ހޮންކޮންގް\nއައިޝަތު ފަރީޙާ 06 Dec 2018, 08:41\nފަތުރުވެރިންގެ ގޮތުގައި މިއަހަރު 1.4 ބިލިއަން މީހުން ދުނިޔޭގެ އެކި ތަންތަނަށް ދަތުރު ކޮށްފައި ވާނެ ކަމަށް ބެލެވެއެވެ. މި ދަތުރުތަކުގައި އެންމެ ގިނައިން ދަތުރު ކޮށްފައި ވަނީ ކޮންކޮން ސިޓީތަކަކަށް ކަން އެނގޭ ހެއްޔެވެ؟\nޔޫރޯމޮނީޓާ އިންޓަނޭޝަނަލް އިން ކުރިއަށްގެންދިޔަ ސާވޭއަކުން ދައްކާގޮތުގައި ފަތުރުވެރިން އެންމެ ގިނައިން ޒިޔާރަތްކުރި، އަދި މިއަހަރު އެންމެ މަގުބޫލު ސިޓީ އަކީ ހޮންގް ކޮންގެވެ. އެސިޓީ އަށް 29 މިލިއަނަށްވުރެ ގިނަ ފަތުރުވެރިން މިއަހަރު ޒިޔާރަތްކުރިއެވެ. މިދިޔަ އަހަރުވެސް މި މަގާމު ހޯދާފައިވަނީ ހޮންކޮންގެވެ.\nމި ސާވޭ ބުނާގޮތުން މިއަހަރު ތެރޭ ދުނިޔޭގެ އެކިކަންކޮޅުތަކަށް ޒިޔާރަތްކުރި މީހުންގެ އަދަދު ވަނީ އިތުރުވެފައެވެ. މި ގޮތުން ޗުއްޓީ ހޭދަކުރުމަށް އެކި ކަންކޮޅުތަކަށް ޒިޔާރަތްކުރާ މީހުންގެ އަދަދު އިތުރުވަމުންދާކަމަށްވެސް ސާވޭގައި ފާހަގަކޮށްފައިވެއެވެ.\nހޮންގްކޮންގްއަށް ފަހު ދެން އެންމެ ގިނަމީހުން ޒިޔާރަތްކޮށްފައިވަނީ ތައިލެންޑުގެ ބެންކޮކް އަށެވެ. އެ ސިޓީ އަށް 23 މިލިއަން މީހުން ޒިޔާރަތްކުރިއެވެ. ތިންވަނައަށް އިނގިރޭސިވިލާތުގެ ލަންޑަން ހިމެނިފައިވާއިރު މިއަހަރު 20 މިލިއަނަށްވުރެ ގިނަ މީހުން ލަންޑަނަށް ޒިޔާރަތްކުރިއެވެ.\nއަށާރަ މިލިއަނަށް ވުރެ ގިނަ މީހުން މިއަހަރު ސިންގަޕޫރަށް ޒިޔާރަތްކުރި ކަމަށް މި ސާވޭގައި ފާހަގަކޮށްފައިވެއެވެ. ސިންގަޕޫރަކީ މިއަހަރު ހަތަރުވަނައަށް އެންމެ މަގުބޫލު ސިޓީ އެވެ. ފަސްވަނައަށް ހިމެނިފައިވަނީ މަކާއޯ އެވެ. އެ ސިޓީއަށްވެސް 18 މިލިއަނަށްވުރެ ގިނަ މީހުން ވަނީ ޒިޔާރަތްކޮށްފައެވެ.\nމި ސާވޭގައި ޔޫރޯމޮނީޓާ އިން ވަނީ ތަފާތު 600 ސިޓީ އަކަށް ޒިޔާރަތްކުރި މީހުންގެ މައުލޫމާތު ބޭނުންކޮށްފައެވެ. އެންމެ ގިނަ ބަޔަކު ޒިޔާރަތްކޮށްފައިވަނީ އޭޝިއާގެ ގައުމުތަކުގެ އެކި ސިޓީތަކަށެވެ.


ސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕްގެ އުސޫލު\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕަކީ، ސައިންސާއި ޓެކްނޯލޮޖީ ދާއިރާގައި މަސައްކަތްކުރާ އަންހެނުން އިތުރުކުރުމަށާއި، ދާއިރާއާ ގުޅޭ ސިޔާސަތުތައް ބައްޓަންކުރުމުގައި އަންހެނުންގެ ހިއްސާއާއި ބައިވެރިވުން އިތުރުކުރުމަށާއި، އަދި އަންހެނުން މި ދާއިރާގައި އިތުރުކުރުމާއި ކުރިއެރުމަށް ކުރެވިދާނެ މަސައްކަތްތަކާ ގުޅޭގޮތުން މިނިސްޓަރަށް ލަފާއެރުވުމަށް އެކުލަވައިލެވޭ ވާރކިން ގްރޫޕެކެވެ.\nމި އުސޫލަށް ކިޔާނީ، "ސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕްގެ އުޞޫލު" އެވެ.\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕް އުފެއްދުމުގެ ބޭނުމަކީ، ސައިންސާއި ޓެކްނޯލޮޖީ ދާއިރާގައި އަންހެނުންގެ ބައިވެރިވުން އިތުރުކުރުމަށް ކުރެވިދާނެ މަސައްކަތްތަކާއި ގުޅޭގޮތުން މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޯލޮޖީއަށް ލަފާދިނުމާއި މިދާއިރާގައި އަންހެނުންގެ ހިއްސާ އިތުރުކުރޭވޭނެ ގޮތްތައް ދިރާސާކޮށް މިކަމާއިގުޅޭ ކަންކަމުގައި މިނިސްޓްރީއަށް ބޭނުންވާ އެހީތެރިކަން ފޯރުކޮށްދިނުމެވެ.\nއަންހެނުން މި ދާއިރާގައި ހަރަކާތްތެރިވުމަށް ހުރި ގޮންޖެހުންތައް ދެނެގަނެ ޤައުމީ ފެންވަރުގައްޔާއި ސަރަހައްދީ ފެންވަރުގައި، ޙައްލު ހޯދުމުގެ ގޮތުން މަސައްކަތް ކުރެވޭނޭ ގޮތްތައް ފާހަގަކޮށް، އެފަދަ ކަންކަން ރަނގަޅު ކުރެވޭނޭ ގޮތްތަކުގެ ލަފާ މިނިސްޓަރަށް އެރުވުން މިވާރކިން ގްރޫޕުގެ ޒިންމާތަކުގެ ތެރޭގައި ހިމެނޭނެއެވެ. ހަމަ އެއާއެކު، ބައިނަލްއަޤްވާމީ ފެންވަރުގައި ދިވެހި އަންހެނުން ސައިންސާއި ޓެކްނޯލޮޖީ ދާއިރާގައި ތަމްސީލްކުރާ މިންވަރު އިތުރުކުރުމަށް ކުރެވޭނޭ ކަންތައްތަކާ ގުޅޭގޮތުން މިނިސްޓަރަށް ލަފަޔާއި މަޝްވަރާދީ އެހީތެރިކަން ފޯރުކޮށްދިނުންވެސް ހިމެނޭނެއެވެ.\nވާރކިން ގުރޫޕް އެކުލަވާލުން\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕް އެކުލެވިގެންވަނީ، އުޞޫލުގެ4ވަނަ މާއްދާގައި ކަނޑައަޅާފައިވާ ދާއިރާތަކުން، ކޮންމެ ދާއިރާއަކުން އެއް މެންބަރަކު ހިމެނޭގޮތަށް، އިޢުލާނު ކޮށްގެން ހޮވާ3(ތިނެއް) މެންބަރުންނާއި، އައްޔަނުކުރެވޭ4(ހަތަރެއް) މެންބަރުންނާއެކު ޖުމްލަ7(ހަތެއް) މެންބަރުންގެ މައްޗަށެވެ.\nއިޢުލާނު ކޮށްގެން މެންބަރުން ހޮވުމުގައި ދާއިރާތަކުން ކުރިމަތިލާ ފަރާތްތައް ޝޯޓްލިސްޓް ކުރެވި، އޭގެ ތެރެއިން ކަނޑައެޅިފައިވާ އުސޫލެއްގެ ދަށުން މެންބަރުން ހޮވޭނެއެވެ.\nވާރކިން ގްރޫޕަށް މެންބަރުން ހޮވުމުގައި މަދުވެގެން 50%(ފަންސާސް އިންސައްތަ) އަންހެނުން ހިމަނަން ޖެހޭނެއެވެ.\nމެންބަރުކަމަށް ހޮވާ/ޢައްޔަނުކުރާ ފަރާތްތަކަށް "ލެޓަރ އޮފް އެޕޮއިންޓްމަންޓް" މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޯލޮޖީ ހަވާލު ކުރެއްވުމުން މެންބަރުކަމަށް ޢައްޔަނު ކުރެވުނީ ކަމުގައި ބެލޭނެއެވެ.\nޝޯޓްލިސްޓް ކުރެވޭނީ އިޢުލާނު ކުރުމުން ކުރިމަތިލާ ފަރާތްތަކުގެ ތެރެއިން (6) ވަނަ މާއްދާގައި ބަޔާންކޮށްފައިވާ ޝަރުޠުތައް ފުރިހަމަވާ ފަރާތްތަކެވެ.\nވާރކިން ގްރޫޕްގައި ހިމެނޭ ދާއިރާތަކާއި މުއައްޞަސާތައް\nވާރކިން ގްރޫޕްގެ ދާއިރާތައް ބަހައިލެވިފައިވަނީ ތިރީގައިވާ ގޮތަށެވެ.\nމިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޯލޮޖީ\nޗީފް ޓެކްނޯލޮޖީ އޮފިސަރ އޮފީސް\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޖަމްޢިއްޔާ\nމެންބަރުން އައްޔަންކުރުމާއި ހޮވުން\nމި އުޞޫލުގެ4ވަނަ މާއްދާގެ (ހ) ގެ 1 އިން3ގައި ބަޔާންކޮށްފައިވާ ދާއިރާތަކަށް މެންބަރުން ހޮވާނީ އިޢުލާން ކޮށްގެންނެވެ. އަދި4އިން7ގައި އެވަނީ އެކިއެކި މުއައްސަސާތަކުން ޢައްޔަނު ކުރާ މެންބަރުންނެވެ.\nއިޢުލާން ކޮށްގެން މެންބަރުން ހޮވުމުގެ ހުރިހާ އިދާރީ މަސައްކަތް ކުރާނީ މިނިސްޓްރީއިންނެވެ.\nއިޢުލާން ކޮށްގެން މެންބަރުން ހޮވުމުގައި ކުރިމަތިލާ ފަރާތްތަކުގެ ތެރެއިން މި އުޞޫލުގެ7ވަނަ މާއްދާގެ (ހ) ގައި ބަޔާންކުރާ ޝަރުތުހަމަވާ މެންބަރުންގެ ތެރެއިން3(ތިނެއް) މެންބަރުން ހޮވާނީ މިނިސްޓަރއެވެ.\nއިއުލާން ކުރުމަށްފަހު މަޤާމުތަކަށް ކުރިމަތިލުމަށް ރަސްމީ ބަންދު ދުވަސްތައް ނުހިމަނާ 10 (ދިހަ) ދުވަހުގެ މުއްދަތެއް ދޭންވާނެއެވެ. އަދި ފުރަތަމަ އިޢުލާނާއި ގުޅިގެން ކުރިމަތިލައްވާފައިވާ ފަރާތްތަކުގެ އަދަދު3(ތިނެއް) ކަށްވުރެ މަދު ނަމަ، ދެވަނަ އިޢުލާނެއް ކުރުން ލާޒިމްވެގެންވެއެވެ. ނަމަވެސް ދެވަނަ އިޢުލާނާއި ގުޅިގެން މަޤާމަށް އެންމެ ފަރާތެއް ކުރިމަތި ލައްވާފައިވިޔަސް އިތުރު އިޢުލާނަކާއި ނުލާ އެފަރާތަކަށް އެމަޤާމު ހަމަޖައްސައި ދެވިދާނެއެވެ.\nޖެހިޖެހިގެން3(ތިނެއް) އިޢުލާންކޮށް މަޤާމަށް އެއްވެސް ފަރާތެއް ކުރިމަތި ލާފައި ނުވާނަމަ މިނިސްޓާރގެ ހުއްދަޔާއެކު މަޤާމަށް އެކަށީގެންވާ މީހަކު ކަނޑައެޅިދާނެއެވެ.\nވާރކިން ގްރޫޕްގެ ސިޔާސަތު\nވާރކިން ގްރޫޕްގެ ސިޔާސަތަކީ ސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރުމާއި މިނިސްޓްރީގެ މެންޑޭޓްގައި ހިމެނޭ މިކަމާއި ގުޅުންހުރި ކަންކަމާއި ، މި ދާއިރާގައި އަންހެނުންގެ ތަރައްޤީއަށް ސަރުކާރުން އެވަގުތަކު ގެންގުޅޭ ސިޔާސަތުތަކެވެ.\nމެންބަރުންގެ ކިބައިގައި އަންނަނިވި ޝަރުޠުތައް ހުންނަންވާނެއެވެ.\n1. ދިވެހި ރައްޔިތެއްކަމުގައިވުން.\n2. ތަމްސީލުކުރާ ދާއިރާއާ ގުޅޭ ދާއިރާއަކުން ފުރަތަމަ ޑިޤްރީ ނުވަތަ އެއަށްވުރެ މަތީ ފާހެއް ހާޞިލުކޮށްފައިވުން.\n3. ސައިންސާއި ޓެކްނޯލޮޖީ ނުވަތަ އިންޖިނިއަރިން ދާއިރާގައި މަސައްކަތްކޮށް މަދުވެގެން3(ތިނެއް) އަހަރު ދުވަހުގެ ތަޖުރިބާ ލިބިފައިވުން.\n4. ވޭތުވެ ދިޔަ2(ދެއެއް) އަހަރުގެ ތެރޭގައި ޖިނާއީ ކުށެއް ސާބިތުވެފައިވާ މީހަކު ކަމުގައި ނުވުން.\n5. ދާއިރާގައި އަންހެނުން ބާރުވެރިކުރުމަށް މަސައްކަތް ކޮށްފައިވާ ނުވަތަ ކުރަމުންދާ ފަރާތްތަކަށް އިސްކަންދެވޭނެއެވެ.\nވާރކިން ގްރޫޕްގެ މެންބަރުކަމުން ވަކިވުން\nމި މާއްދާގައި ބުނެފައިވާ ހާލަތަކުންކުރެ އެއްވެސް ހާލަތެއް މެދުވެރިވެއްޖެނަމަ، އެ ފަރާތެއްގެ މެންބަރުކަން ގެއްލޭނެއެވެ.\nމި އުޞޫލުގެ7ވަނަ މާއްދާގައި ބުނެފައިވާ ޝަރުޠުތަކުންކުރެ ޝަރުޠެއް އުނިވުން\nމި އުޞޫލުގެ7 ވަނަ މާއްދާގައި ބުނެފައިވާ ޝަރުޠުތަކުންކުރެ ޝަރުޠެއް އުނިވުން.\nމަޤްބޫލު ޢުޛުރެއް ނެތި، ވާރކިން ގްރޫޕްގެ މުޤައްރިރަށް އެންގުމަކާ ނުލާ، ވިދިވިދިގެން2(ދެއެއް) ބައްދަލުވުމުގައި ބައިވެރި ނުވުން.\nމެންބަރުކަމުގެ ދައުރު ހަމަވުން (ވާރކިން ގުރޫޕްގެ ދައުރު ހަމަވުން).\nމި އުޞޫލުގެ 11 ވަނަ މާއްދާގައި ބަޔާންކޮށްފައިވާ ގޮތުގެ މަތިން މެންބަރަކު ވަކިކުރުން.\nއެއްވެސް ސަބަބަކާހުރެ ވާރކިން ގްރޫޕްގެ އެއްވެސް މެންބަރެއްގެ މަޤާމު ހުސްވެއްޖެނަމަ، އެ މަޤާމު ހުސްވި ދާއިރާއަކަށް، ގިނަވެގެން 30 (ތިރީސް) ދުވަހުގެތެރޭގައި މެންބަރަކު ހަމަޖައްސަންވާނެއެވެ. ހުސްވާ މަޤާމުތަކަށް މެންބަރުން ހަމަޖެއްސުމުގެ އެންމެހައި ކަންކަން ކުރިއަށް ގެންދާނީ މިނިސްޓްރީންނެވެ.\nވާރކިން ގްރޫޕްގެ މެންބަރަކު އޭނާގެ މަޤާމުން އިސްތިޢުފާދޭން ބޭނުންވެއްޖެނަމަ، ސަބަބު ބަޔާންކޮށް މިނިސްޓަރަށް ލިޔުމަކުން ފޮނުވުމުން، އެ މަޤާމުން އެ މެންބަރަކު އިސްތިޢުފާ ދިނީ ކަމުގައި ބެލޭނެއެވެ.\nމެންބަރުން ވަކިވެވޭގޮތާއި، މެންބަރުކަމުން ވަކި ކުރެވޭގޮތ\nވާރކިން ގްރޫޕްގެ މެންބަރެއްގެ އަދާކުރަންޖެހޭ މަސްއޫލިއްޔަތު އަދާ ކުރުމުގައި އިހުމާލުވެއްޖެނަމަ އުޞޫލުގެ ދަށުން މެންބަރަކު މެންބަރުކަމުން ވަކިކުރުމުގެ އިޚްތިޔާރު މިނިސްޓަރއަށް ލިބިގެންވެއެވެ. އަދި މެންބަރަކު މެންބަރުކަމުން ވަކިވާން ބޭނުންވެއްޖެނަމަ، އެކަން ބަޔާންކޮށް ވާރކިން ގްރޫޕަށް ސިޓީއަކުން ހުށަހެޅުމުން އެ މެންބަރަކު ވަކިކުރަންވާނެއެވެ.\nމެންބަރުކަމަށް އެކިއެކި މުއައްސަސާތަކުން ޢައްޔަނު ކޮށްފައިވާ ފަރާތްތައް ބަދަލުކުރުމުގެ ބާރު އެމުއައްސަސާތަކަށް ލިބިގެންވެއެވެ. އަދި މެންބަރަކު ބަދަލު ކުރުމަށް މިނިސްޓްރީއަށް ފެނިއްޖެ ހާލަތެއްގައި މިނިސްޓްރީގެ ފަރާތުން އެ މުއައްސަސާތަކުގައި އެކަމަށް އެދެވިދާނެއެވެ.\nވާރކިން ގުރޫޕްގެ ދައުރާއި އާންމު ޒިންމާތައް\nވާރކިން ގްރޫޕްގެ ދައުރަކީ ތިރީގައި ބަޔާންކޮށްފައިވާ ކަންކަމާ ގުޅޭގޮތުން މިނިސްޓަރަށް ލަފަޔާއި އިރުޝާދު ދިނުމެވެ. އަދި ސައިންސާއި ޓެކްނޯލޮޖީގެ ދާއިރާގައި އަންހެނުންގެ ބައިވެރިވުން އިތުރު ކުރުމަށް ކުރެވޭނެ މަސައްކަތްތަކާއި ދިމާވާ ގޮންޖެހުންތައް ބައްދަލުވުންތަކުގައި ތާވަލުކޮށްގެން، އެކަންކަމާ މެދުގައި މަޝްވަރާކޮށް، އެކަންކަމުގެ ހައްލު ދެނެގަންނާނެ ގޮތްތަކެއް މިނިސްޓަރަށް ހުށަހެޅުމެވެ.\nސައިންސާއި ޓެކްނޯލޮޖީގެ ދާއިރާގައި އަންހެނުންގެ ބައިވެރިވުން އިތުރުކުރުމަށް ކުރެވޭނެ ކަންކަމާއި ގުޅޭގޮތުން މިނިސްޓަރަށް ލަފާ ދިނުން؛\nވާރކިން ގްރޫޕްގެ މަޤްޞަދުތަށް ހާސިލުކުރުމަށް ދާއިރާގެ ސްޓެކްހޯލްޑަރުންނާއެކު ކުރެވިދާނެ މަސައްކަތްތައް ދެނެގަނެ މިނިސްޓަރަށް ލަފާ ދިނުން\nދާއިރާގައި އަންހެނުންނަށް ހުރި ގޮންޖެހުންތައް ދެނެގަނެ، އެކަންކަން ޙައްލު ކުރުމަށް\nމިނިސްޓަރަށް ލަފާ ދިނުން.\nމިނިސްޓްރީގެ މެންޑޭޓްގައި ހިމެނިފައިވާ، ވާރކިން ގްރޫޕްގެ މަޤްޞަދާއި ގުޅޭ ކަންކަން ޙާސިލުކުރުމަށް ބޭނުންވާ މަޝްވަރާއާއި އެހީތެރިކަން ފޯރުކޮށްދުނުން\nސައިންސާއި ޓެކްނޯލޮޖީ ދާއިރާގައި ހަރަކާތްތެރިވާ އަންހެނުންކުރި ކުރިއެރުވުމާއި އިތުރުކުރުމާއި ގުޅުންހުރި މަސައްކަތަކުން މިނިސްޓްރީއިން އެހީތެރިކަމަށް އެދިއްޖެނަމަ އެކަމުގައި ފަންނީ އަދި އަމަލީ ގޮތުން އެހީތެރިކަން ފޯރުކޮށްދިނުމާއި ވާރކިން ގުރޫޕުން ނިންމާ ނިންމުންތައް ސިޔާސަތާއި އެއްގޮތަށް މިނިސްޓްރީއިން ތަންފީޒުކުރެވޭ މިންވަރު ބެލުން.\nސައިންސާއި ޓެކްނޯލޮޖީގެ ދާއިރާގައި އަންހެނުން ބާރުވެރިކުރުމަށް ކުރެވޭނެ މަސައްކަތްތަކާއި ގުޅޭގޮތުން މިނިސްޓަރަށް ލަފާ ދިނުން.\nބައިނަލްއަޤްވާމީ ފެންވަރުގައި ދިވެހި އަންހެނުން ސައިންސާއި ޓެކްނޯލޮޖީ ދާއިރާގައި ތަމްސީލްކުރާ މިންވަރު އިތުރު ކުރުމަށް މަސައްކަތްކުރުމާއި ބައިވެރިވުމަށް ފުރުޞަތުތައް ހޯދުމަށް މަސައްކަތްކުރުން.\nވާރކިން ގްރޫޕްގެ ބައްދަލުވުންތައް\nތިރީގައި ބަޔާން ކުރެވިފައިވާ ހާލަތްތަކަށް ރިއާޔަށްކޮށް ވާރކިން ގްރޫޕް ބައްދަލުވުންތައް ބޭއްވިދާނެއެވެ.\n1. ބައްދަލުވުންތަކުގައި، މަޤްބޫލު ސަބަބަކާހުރެ ޢަމަލީ ގޮތުން ބައިވެރިނުވެވޭ މެންބަރުންނަށް ފޯނު-ކޮންފަރަންސް ނުވަތަ ވާޗުއަލްކޮން ބައިވެރިވެވޭނެއެވެ.\n2. ބައްދަލުވުންތަކުގެ ރިޔާސަތު ބަލަހައްޓާނީ ވާރކިން ގްރޫޕްގެ މުޤައްރިރެވެ.\n3. އެއްވެސް ސަބަބަކާހުރެ މުޤައްރިރަށް ބައްދަލުވުމެއްގައި ބައިވެރިވެވެން ނެތްނަމަ،އެ ބައްދަލުވުމުގެ ރިޔާސަތު ބަލަހައްޓާނީ ވާރކިން ޤުރޫޕްގެ ނައިބު މުޤައްރިރެވެ.\n4. ވާރކިން ގުރޫޕްގެ ބައްދަލުވުންތައް ބާއްވާނީ، ގްރޫޕްގެ މުޤައްރިރުގެ އެންގުމަށެވެ. ނަމަވެސް މުޤައްރިރަށް މިނިސްޓަރ އަންގަވައިފި ހިނދެއްގައި، ބައްދަލުވުން ބާއްވަން ވާނެއެވެ.\n5. ވާރކިން ގުރޫޕްގެ ބައްދަލުވުމެއް ބާއްވައިދިނުމަށް އެދިއްޖެ ހިނދެއްގައި ވާރކިން ގްރޫޕްގައި ތިބި ޖުމްލަ މެންބަރުންގެ ހަތަރުބައިކުޅަ އެއްބައި މެންބަރުން ލިޔުމުން (ސިޓީ، ނުވަތަ އީމެއިލް ، ނުވަތަ އެސް.އެމް.އެސް. ހިމެނޭ ގޮތަށް) ހުށަހަޅައިފިނަމަ، ވާރކިން ގުރޫޕްގެ މުޤައްރިރު، ގުރޫޕްގެ ބައްދަލުވުމެއް ބާއްވަންވާނެއެވެ.\n6. ބައްދަލުވުމެއް ބޭއްވުމަށް ބޭނުންވާ އެންމެ މަދު އަދަދަކީ،5(ފަހެއް)\n7. ވާރކިން ގުރޫޕްގެ އެކިއެކި ނިންމުންތައް ނިމިގެންދާނީ، ވާރކިން ގްރޫޕްގެ ޖުމްލަ މެންބަރުންގެ އަދަދުގެ ދެބައިކުޅަ އެއްބައިގެ ތެރެއަށް އެކެއް އިތުރު ކުރުމުން އަންނަ އަދަދުގެ 50%+1މެންބަރުންގެ އަޣުލަބިއްޔަތުންނެވެ.\n8. ވޯޓުތަކުގައި ވާރކިން ގުރޫޕްގެ މުޤައްރިރު އާންމުކޮށް ބައިވެރިއެއް ނުވާނެއެވެ. ނަމަވެސް އެއްވެސް ހާލަތެއްގައި ވޯޓު ހަމަހަމަވެއްޖެނަމަ، ކާސްޓިންގ ވޯޓު ދޭނީ ވާރކިން ގުރޫޕްގެ މުޤައްރިރެވ\n9. ވާރކިން ގުރޫޕްގެ ސެކްރޭޓޭރިއަޓުން، ވާރކިން ގުރޫޕްގެ ބައްދަލުވުންތަކުގެ ޔައުމިއްޔާ ލިޔެ، ބައްދަލުވުމުގެ ބައިވެރިންނާ އެ ޔައުމިއްޔާތައް ހިއްސާކޮށް، ޖެހިގެން އަންނަ ބައްދަލުވުމުގައި ޔައުމިއްޔާ ފާސްކުރަންވާނެއެވެ.\n10. ވާރކިން ގުރޫޕްގައި ހިމެނޭ އެއްވެސް މެންބަރެއްގެ މަޞްލަޙަތު ހިމެނޭ ކަމެއް ނިންމުމުގައި އެ މެންބަރަކަށް ބައިވެރިއެއް ނުވެވޭނެއެވެ.\n11. މީޓިންގެ ޔައުމިއްޔާ ބައްދަލުވުމުގެ ބައިވެރިންނާއި3ދުވަސްތެރޭގައި ހިއްސާ ކުރަންވާނެއެވެ.\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕްގައި މުޤައްރިރެއް ހުންނަންވާނެއެވެ. މުޤައްރިރު ހޮވާނީ، މެންބަރުންގެ މެދުގައި ނެގޭ ވޯޓަކުންނެވެ. ވާރކިން ގްރޫޕްގެ އެންމެ ފުރަތަމަ ބައްދަލުވުމުގައި ވާރކިން ގުރޫޕްގެ މުޤައްރިރު އަދި ނައިބް މުޤައްރިރު ހޮވަންވާނެއެވެ.\nފުރަތަމަ ބައްދަލުވުމުގައި ރިޔާސަތު ބަލަހައްޓާނީ، މިނިސްޓަރ ކަނޑައަޅާ މީހެކެވެ.\nމުޤައްރިރަށް ބައިވެރިނުވެވޭ ބައްދަލުވުން ތަކުގައި ރިޔާސަތު ބަލަހައްޓާނީ، ނައިބު މުޤައްރިރެވެ.\nވާރކިން ގުރޫޕް މުޤައްރިރުގެ މަސްޢޫލިއްޔަތުތައް\nމުޤައްރިރުގެ މަސްއޫލިއްޔަތުތަކުގެ ތެރޭގައި އަންނަނިވި ކަންކަން ހިމެނެއެވެ.\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕްގެ ރިޔާސަތު ބެލެހެއްޓުން،\nއުޞޫލުގައި ވާރކިން ގުރޫޕްގެ ޒިންމާތައް ކަމުގައި ކަނޑައަޅައި ފައިވާ ކަންކަން ކުރުމަށް މަގުފަހިކުރުން.\nމުޤައްރިރުގެ މަޤާމު ހުސްވުން\nއެއްވެސް ސަބަބަކާ ގުޅިގެން ވާރކިން ގްރޫޕްގެ މުޤައްރިރުގެ މަޤާމު ހުސްވެއްޖެނަމަ، ދެން އެންމެ ފުރަތަމަ ބާއްވާ ބައްދަލުވުމެއްގައި މެންބަރުންގެ މެދުގައި ވޯޓު ލައިގެން އެ މަޤާމަށް މީހަކު ހޮވަންވާނެއެވެ.\nވާރކިން ގްރޫޕް ހިންގުމުގެ އުޞޫލުތައް\nވާރކިން ގްރޫޕްގެ މެންބަރުންގެ މަސްއޫލިއްޔަތުތައް އަދާކުރާނީ ތިރީގައި ބަޔާންކޮށްފައިވާ ގޮތުގެމަތިންނެވެ.\nވާރކިން ގްރޫޕްގެ މަސްއޫލިއްޔަތު އުފުލުމަށްޓަކައި ބޭނުންވާ އަވަސްމިނުގައި ބައްދަލުވުންތައް ބާއްވަމުން ގެންދަންވާނެއެވެ. އަދި މަދުވެގެން މަހަކު 1 ( އެކެއް) ބައްދަލުވުން ބާއްވަންވާނެއެވެ. ކޮންމެ ބައްދަލުވުމެއް ނިމުމުގެ ކުރިން ދެން ބައްދަލުވުން އޮންނާނެ ތާރީޙެއް ކަނޑައަޅަންވާނެއެވެ. ކަނޑައަޅާ ތާރީޙުގެ ކުރިން އެއްވެސް ސަބަބަކާގުޅިގެން ބައްދަލުވުމެއް ބާއްވަން ޖެހިއްޖެނަމަ މުޤައްރިރަށް ހުށަހެޅުމުން ބައްދަލުވުން ބޭއްވުމަށް ނިންމިދާނެއެވެ.\nވާރކިން ގްރޫޕްގެ ސެކްރެޓޭރިއަޓް ނުވަތަ އިދާރީ އެންމެހައި ކަންތައްތައް ބަލަހައްޓަނީ މިނިސްޓްރީގެ ދަށުންނެވެ.\nވާރކިން ގްރޫޕްގެ އެއްވެސް ބައްދަލުވުމެއް ބާއްވަންވާނީ ބައްދަލުވުން ބޭއްވުމަށް ހަމަޖެހިފައިވާ ދުވަހުގެ 1 ހަފުތާ ކުރިން ވާރކިން ގްރޫޕްގެ މެންބަރުންނަށް ނޯޓިސް ފޮނުވުމަށްފަހުއެވެ.\nމި މާއްދާގެ (ރ)ގައި އެހެން ކަނޑައަޅައިފައި އޮތް ނަމަވެސް، ދިމާވާ ކުއްލި ކަމެއްގައި ގޮތެއް ނިންމުމަށްޓަކައި ލަފައެއް ހޯދުމަށް މިނިސްޓަރ ނުވަތަ މިނިސްޓްރީން އެދިއްޖެނަމަ، އެއަށްވުރެ ކުރު މުއްދަތެއްގެ ނޯޓިސް ދިނުމަށްފަހު ބައްދަލުވުމެއް ބޭއްވުމަކަށް މި މާއްދާ ހުރަހެއް ނާޅައެވެ.\nކޮންމެ އަހަރަކުވެސް ވާރކިން ގުރޫޕްގެ ކުރެވުނު މަސައްކަތާއި ގުޅޭ މަޢުލޫމާތުތައް ހިމެނޭ ގޮތުން ހަރަކާތްތައް ހިނގައިދިޔަ ގޮތުގެ އަހަރީ ރިޕޯޓެއް އެކުލަވައިލަން ވާނެއެވެ. އެގޮތުން އަހަރެއް ކަމަށް ބެލޭނީ، މީލާދީ އަހަރުގެ ޖަނަވަރީމަހުގެ 1 އިން ފެށިގެން ޑިސެންބަރު 31 ގެ ނިޔަލަށެވެ. އަހަރީ ރިޕޯޓު އެކުލަވައިލުމުގެ ކަންތައް ކުރިޔަށް ގެންދާނީ ވާރކިން ގްރޫޕްގެ މުޤައްރިރުގެ ބެލުމުގެ ދަށުން ސެކްރެޓޭރިއަޓުންނެވެ. ވާރކިން ގްރޫޕްގެ ކޮންމެ އަހަރެއްގެވެސް އަހަރީ ރިޕޯޓް އާއްމުންނަށް ފެންނާނެ ގޮތައް ޝާޢިއުކުރަންވާނެވެ.\nވާރކިން ގުރޫޕްގެ ދައުރު\nވާރކިން ގުރޫޕްގެ ދައުރަކީ އުފެއްދި ތާރީޚުން ފެށިގެން5(ފަހެއް) އަހަރު ދުވަހެވެ.\nވާރކިން ގްރޫޕްގެ ނިންމުންތައް\nވާރކިން ގުރޫޕުން ވަކިގޮތެއް ކަނޑައަޅައިފައި ނުވާނަމަ، ވާރކިން ގްރޫޕަށް ހުށަހަޅާ ކަންތައްތައް އެޖެންޑާ ކުރެވޭތާ ގިނަވެގެން3(ތިނެއް) ބައްދަލުވުމުގެ ތެރޭގައި ނިންމަންވާނެއެވެ.\nވާރކިނން ގުރޫޕަށް އެހީތެރިވާ ފަންނީ ކޮމިޓީ އުފެއްދުމާއި، ކޮމިޓީތައް ހަރަކާތްތެރިވާނެ އުޞޫލު\nވާރކިން ގުރޫޕަށް އެކިއެކި ކަންކަމުގައި ބޭނުންވާ ލަފާ ދިނުމަށް ބޭނުންވާ ތަޖުރިބާކާރުންގެ ކޮމިޓީ، ވާރކިން ގުރޫޕްގެ ތެރެއިން އުފެއްދުމުގެ ބާރު ވާރކިން މުޤައްރިރަށް ލިބިގެންވެއެވެ. މިގޮތަށް އުފެދޭ ސަބް -ކޮމިޓީއާ ހަވާލުކުރާ މަސައްކަތެއް ނިމުމުން، އެ ކޮމިޓީއެއް އުވޭނެއެވެ.\nމިފަދަ ކޮމިޓީތައް ހަރަކާތްތެރިވާން ޖެހޭނީ، އެ ކޮމިޓީ އުފެއްދުމަށް ވާރކިން ގުރޫޕުން ފާސްކުރާ ނިންމުމާ އެއްގޮތަށެވެ.\nމިފަދަ ކޮންމެ ކޮމިޓީއެއްގައި ރިޔާސަތު ބަލަހައްޓާނޭ ފަރާތެއް ވާރކިން ގުރޫޕުން ކަނޑައަޅަންވާނެއެވެ. އެ ކޮމިޓީގެ މަސައްކަތް ހިނގާ ނުހިނގާ ގޮތުގެ މަޢުލޫމާތު ވާރކިން ގުރޫޕަށް ބޭނުންވެއްޖެ ހިނދެއްގައި އެ ކޮމިޓީގެ ރިޔާސަތުން އެ މަޢުލޫމާތު ހިއްސާކުރަން ޖެހޭނެއެވެ.\nސަބް-ކޮމިޓީގެ އެންމެހައި މަސައްކަތްތަކާއި ބައްދަލުވުންތައް ކުރިޔަށް ދާނީ ސެކްރެޓޭރިއަޓުގެ ބެލުމުގެ ދަށުންނެވެ.\nވާރކިން ގުރޫޕްގެ މަސައްކަތްތައް އެންމެ ފުރިހަމަގޮތުގައި ކުރުމަށް، އިދާރީގޮތުން ކުރަންޖެހޭ އެންމެހައި ކަންކަން ކުރާނީ މިނިސްޓްރީގެ އެކަމަށް ކަނޑައަޅާ މުވައްޒަފުންގެ ތެރެއިން އެކުލެވޭ ސެކްރެޓޭރިއަޓަކުންނެވެ. މިގޮތުން ސެކްރެޓޭރިއަޓުގެ ޒިންމާތަކުގެ ތެރޭގައި ހިމެނޭނީ ތިރީގައިވާ ކަންތައްތަކެވެ.\nވާރކިން ގުރޫޕްގެ މުޤައްރިރުގެ ލަފާގެ މަތިން ވާރކިން ގުރޫޕް ބައްދަލުވުންތަކުގެ އެޖެންޑާ ތައްޔާރުކުރުން؛\nބައްދަލުވުންތަކަށް ބޭނުންވާ މަޢުލޫމާތާއި ލިޔެކިއުންތައް ހޯދައި، ތައްޔާރުކުރުން؛\nބައްދަލުވުންތަކުގެ ޔަޢުމިއްޔާތައް ލިޔެ، ކަމާ ގުޅުން ހުރި ފަރާތްތަކަށް ފޮނުވައި،\nވާރކިން ގުރޫޕްގެ ބައްދަލުވުންތަކާ ގުޅިގެން ވާރކިން ގްރޫޕްގެ މެންބަރުންނަށާއި އެނޫންވެސް ފަރާތްތަކަށް ފޮނުވަންޖެހޭ ލިޔެކިއުންތައް ބަރާބަރަށް ފޮނުވަމުން ގެންދިއުން ؛\nކޮންމެ އަހަރެއް ނިމުމުން ވޭތުވެދިޔަ އަހަރު ވާރކިން ގުރޫޕް ހިނގި ގޮތުގެ އަހަރީ ރިޕޯޓު ތައްޔާރުކުރުން؛\nބައްދަލުވުންތައް ބޭއްވުމުގެ އިންތިޒާމްތައް ހަމަޖެއްސުން؛\nވާރކިން ގުރޫޕުން ކުރަން ނިންމާ ކަންތައްތައް، މުޤައްރިރުގެ ލަފަޔާއި އިރުޝާދުގެ ދަށުން ރާވައި ހިންގުން؛\nވާރކިން ގުރޫޕްގެ މަސައްކަތްތަކާ ގުޅިގެން ކުރަންޖެހޭ އެންމެހައި އިދާރީ ކަންތައްތައް ކުރުން.\nވާރކިން ގްރޫޕްގެ މަސްއޫލިއްޔަތާއި ގުޅޭގޮތުން މި އުޞޫލުގައި ހިމެނިފައިނުވާ ކަމެއް މެދުވެރިވެއްޖެނަމަ، އެކަމެއް ނިންމަވާނީ މިނިސްޓަރއެވެ.\nވާރކިން ގްރޫޕްގެ ޚުލާސާ ރިޕޯޓްތަކާއި، ތަފާސްހިސާބު، ނިންމުންތައް އަދި ހާސިލްވާ ލަނޑުދަނޑިތައް އާއްމުންނަށް ފެންނާނެގޮތަށް ޝާޢިއުކުރުން\nއުޞޫލަށް އަމަލުކުރަން ފަށާނީ، އުޞޫލު ދިވެހި ސަރުކާރުގެ ގެޒެޓްގައި ސާއިޢުކުރުމަށް ފަހުގައެވެ.\nމި އުޞޫލަށް އިސްލާހެއް ގެންނަން ބޭނުންވެއްޖެ ހިނދެއްގައި ވާރކިން ގުރޫޕުން މިނިސްޓަރ އަށް ލަފާ ހުށައެޅުމުން، އުޞޫލު އިސްލާހު ކުރުމުގެ އިޙްތިޔާރު މިނިސްޓަރ އަށް ލިބިގެންވެއެވެ.\nއުޞޫލުގެ ބޭނުމަށް މިނިސްޓްރީކަމަށް ބަޔާންކޮށްފައި އެވަނީ، ރާއްޖޭގެ ކޮމިއުނިކޭޝަން، ސައިންސް އެންޑް ޓެކްނޯލޮޖީގެ އެންމެހާ މަސްޢޫލިއްޔަތު ހަވާލުކޮށްފައިވާ ސަރުކާރުގެ ވުޒާރާއެވެ. އަދި އުޞޫލުގެ ބޭނުމަށް މިނިސްޓަރ ކަމަށް ބަޔާން ކޮށްފައިއެވަނީ، ރާއްޖޭގެ ކޮމިއުނިކޭޝަން، ސައިންސް އެންޑް ޓެކްނޯލޮޖީގެ އެންމެހާ ކަންކަމުގެ ޒިންމާ ހަވާލުކޮށްފައިވާ ވަޒީރަށެވެ.\nދާއިރާ ކަމަށް މި އުޞޫލުގައި އެވަނީ ސައިންސާއީ ޓެކްނޯލޮޖީ ދާއިރާއެވެ.\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕަށް މެންބަރުން ހޮވުމުގެ އުޞޫލު\nމިއީ މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޯލޮޖީއިން (ތާރީޙް) ކުރި އިޢުލާނާ (އިއުލާން ނަންބަރު) ގުޅިގެން ސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕްގެ މެންބަރުން ހޮވުމުގައި އަމަލުކުރާނެ އުޞޫލުކަމަށް ވާރކިން ގްރޫޕް އުޞޫލުގެ5ވަނަ މާއްދާގެ (ށ)ގައި ބަޔާންކުރާ އުޞޫލެވެ.\nއިންޓަވިއު ޕެނަލް ކަނޑައެޅުން\nމެންބަރުން ހޮވުމަށް އިންޓަވިއު ޕެނަލް ހަމަޖައްސާނީ މިނިސްޓްރީ އޮފް ކޮމިއުނިކޭޝަން ސައިންސް އެންޑް ޓެކްނޯލޮޖީއިންނެވެ.\nޝަރުތުހަމަވާ ކެނޑިޑޭޓުންގެ ލިސްޓް ކަނޑައެޅުން\nކުރިމަތިލާ ކެނޑިޑޭޓުންގެ ތެރެއިން ތައުލީމާއި ތަޖުރިބާއަށް ބެލުމަށްފަހު އިންޓަވިއު ޕެނަލް އިން ލިސްޓެއް ކަނޑައަޅާނެއެވެ.\nއުސޫލުގެ3ވަނަ މާއްދާގައި ބަޔާންކޮށްފައިވާ ގޮތުގެ މަތީން އިންޓަރވިއުޕެނަލުން ފާސްކުރާ ލިސްޓް އެއީ ޝޯޓްލިސްޓް ކަމުގައި ބެލެވޭނެއެވެ.\nޝޯޓްލިސްޓު ނުވާ ފަރާތްތަކަށް ޝޯޓްލިސްޓް ނުވާކަން މިނިސްޓްރީގެ ފަރާތުން ސަބަބާއެކު ލިޔުމުން އަންގަންވާނެއެވެ.\nޝޯޓްލިސްޓް ކުރެވުނު ކެންޑިޑޭޓުންނަށް ޝޯޓްލިސްޓް ކުރެވުނުކަން އަންގަންވާނެއެވެ. އަދި އެ ކެންޑިޑޭޓުންނަށް އިންޓަރވިއު ކުރާނެ ދުވަހާއި ގަޑި އަންގަންވާނެއެވެ.\nޝޯޓްލިސްޓް ކުރެވޭ ހުރިހާ ކެނޑިޑޭޓުންނާއި އިންޓަވިއު ކުރަންވާނެއެވެ.\nއިންޓަވިއު ޕެނަލުން މާކްސްދޭންވާނީ މިޢުޞޫލުގެ ޖަދުވަލު 1 ގައިވާ ކްރައިޓީރިއާ އެއްގޮތްވާ ގޮތުގެ މަތިންނެވެ.\nއިންޓަވިއު ކުރެވޭ ކޮންމެ ކެންޑިޑޭޓަކަށް ވެސް މާކްސް ދިނުމަށްޓަކައި، އިންޓަވިއު ޕެނަލްގައި ހިމެނޭ ކޮންމެ ފަރާތަކަށްވެސް ވަކިން މާކްސްދޭނެ ޝީޓެއް އޮންނަން ވާނެއެވެ. އަދި އިންޓަވިއު ނިމުމުން ވަގުތުން އިންޓަވިއު ޕެނަލްގައި ހިމެނޭ ފަރާތްތަކުން މާކްސް ޝީޓްތަކުގައި ސޮއި ކުރަންވާނެއެވެ.\nކެންޑިޑޭޓުންނަށް އިންޓަރވިއު، ތަޢުލީމު އަދި ތަޖުރިބާއިން ލިބުނު މާކްސް އެއްކުރުމަށްފަހު، ކޮންމެ ބައިވެރިޔަކަށް ލިބުނު މާކްސްގެ ޖުމްލަ އަދަދާއި ޕަސެންޓޭޖް ހިމެނޭ ގޮތަށް ހުރިހާ ކެނޑިޑޭޓުންނަށް ލިބުނު މާކްސްތަށް އެނގޭނެ ލިސްޓެއް ހަދަންވާނެއެވެ. މި ލިސްޓް ތަރުތީބުކުރާނީ އެންމެ މަތީން މާކްސް ލިބުނު ކެންޑިޑޭޓުންގެ ތަރުތީބުންނެވެ.\nއިންޓަވިއުކޮށް ނިމުމަށްފަހު މި މާއްދާގެ (ރ) ގައި ބަޔާންކޮށްފައިވާ މާކްސްދެވިފައިވާ ގޮތުގެ ލިސްޓާއެކު މިނިސްޓްރީއަށް ހުށަހަޅަންވާނެއެވެ. މިގޮތަށް ހުށަހަޅާއިރު މިނިސްޓްރީގެ މަޢުލޫމާތަށްޓަކައި ޕެނަލްގައި ހިމެނުނު ފަރާތްތަކުން ވަކި ވަކި ކެނޑިޑޭޓުންނަށް މާކްސް ދިން ޝީޓުތަށް ކޮންމެ މެންބަރެއްގެ ފައިލަށް ލާންވާނެއެވެ.\nއިންޓަވިއު ޕެނަލްގެ ރިޕޯޓާއި މާކްސް ލިސްޓަށް ބެލުމަށްފަހު އެންމެ މަތިން މާކްސް ލިބޭ ފަރާތް މެންބަރުކަމަށް ހަމަޖައްސާނީ މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޯލޮޖީއިންނެވެ.\nޝޯޓްލިސްޓް ކުރެވުނު ކެންޑިޑޭޓުންގެ ތެރެއިން ހޮވުނު ފަރާތްތަކަށް ހޮވުނުކަން އަދި ނުހޮވޭ ފަރާތްތަކަށް ނުހޮވޭކަން މިނިސްޓްރީއިން އަންގަންވާނެއެވެ.\nމެންބަރުން ހޮވުގައި އަދި އައްޔަން ކުރުމުގައި އިދާރީ ގޮތުން ކުރަންޖެހޭ ހުރިހާ ކަމެއް ކުރާނީ މިނިސްޓްރީ އޮފް ކޮމިއުނިކޭޝަން ސައިންސް އެންޑް ޓެކްނޯލޮޖީއިންނެވެ.\nސައިންސާއި ޓެކްނޯލޮޖީ ދާއިރާގައި އަންހެނުން ކުރިއެރުވުމަށް މަސައްކަތްކުރާ ޤައުމީ ވާރކިން ގްރޫޕަށް މެންބަރުން ހޮވުމުގައި މާކްސްދޭނެ މިންގަނޑު\nއެންމެ ގިނަވެގެން ދެވޭ މާކްސް\nޑިސްކޮލިފައި ނުވަތަ އުނިކުރެވޭ ގޮތް\nއިންޓަރވިއު ކަނޑައަޅާފައިވާ މާކްސްގެ ދެބައިކުޅަ އެއްބައި ނުލިބެނަމަ ޑިސްކޮލިފައިވާނެއެވެ.\nމެންބަރު ތަމްސީލް ކުރާ ދާއިރާއިން ފުރަތަމަ ޑިގްރީ\nމިބައިން ޝަރުތު ފުރިހަމަ ނުވާނަމަ\nމެންބަރު ތަމްސީލް ކުރާ ދާއިރާއިން ފުރަތަމަ ޑިގްރީއާއެކު މާސްޓާރސް ޑިގްރީއޮތްނަމަ\nމެންބަރު ތަމްސީލް ކުރާ ދާއިރާއިން ފުރަތަމަ ޑިގްރީއާއެކު މާސްޓާރސް ޑިގްރީ އަދި ޕީއެޗްޑީ އޮތްނަމަ\nތަމްސީލުކުރާ ދާއިރާގައި 1 އަހަރާ3އަހަރާ ދެމެދު ނަމަ\nތަމްސީލްކުރާ ދާއިރާގައި3އަހަރަށްވުރެ ގިނަ ނަމަ\nދާއިރާގައި އަންހެނުން ބާރުވެރިކުރުވެރި ކުރުމަށް ނުވަތަ އަންހެނުންގެ ބައިވެރިވުން އިތުރުކުރުމަށް މަސައްކަތް ކޮށްފައިވާނަމަ\nޕަބްލިޝްކުރި ތާރީޚު: 05 އޮގަސްޓް 2020


Male’ in covid ah positive vee 88 meeheh\nރާއްޖެއިން އިތުރު 246 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 77،077 އަށް އަރާފަ އެވެ. މިއީ މިދިޔަ މަހުން ފެށިގެން ކޮވިޑް ނަންބަރު އެންމެ ދަށްވި ދުވަހެވެ.\nމިއަދުގެ އިރު އޮއްސުމާ ހަމައަށް އެއް ކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 88 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. މިއަދު ޕޮޒިޓިވި މީހުންގެ ތެރެއިން 137 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. ރިސޯޓަކުން ވެސް 13 މީހަކު ޕޮޒިޓިވްވެފައި ވެއެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 11،041 މީހުންނެވެ. މިހާތަނަށް 58،832 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 111 މީހަކަށް ދަނީ ފަރުވާ ދެމުންނެވެ. އޭގެ ތެރެއިން ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި ނުވަ މީހަކަށް ދަނީ ފަރުވާ ދެމުންނެވެ. އޭގެ ތެރޭގައި ފަސް މީހަކު އޮތީ ވެންޓިލޭޓަރުގަ އެވެ. ހަތަރު މީހަކު އޮތީ އައިސީޔޫގަ އެވެ. ހުޅުމާލެ މެޑިކަލް ފެސިލިޓީގައި އަށް މީހަކަށް އައިސީޔޫގައި ދަނީ ފަރުވާ ދެމުންނެވެ. ފަސް މީހަކު އޮތީ ވެންޓިލޭޓަރުގަ އެވެ.\nއަދާ ހަމައަށް 195 މީހަކު ވަނީ ކޮވިޑް ބަލީގައި މަރުވެފަ އެވެ. މިދިޔަ ސަައުވީސް ގަޑިއިރުގެ ތެރޭގައި ކޮވިޑްގައި މަރުވީ އެންމެ މީހެކެވެ.


1 Lakhaige Musaara Eh Libey CEO Massakaiy Nukuraa Kamuge Thuhumathu - Vaguthu\nއައްޑޫ އިކުއެޓޯރިއަލް ހޮސްޕިޓަލްގެ ސީއީއޯ ޑރ ސޯލިހު ފޮޓޯ: ވަގުތު\nއައްޑޫ ސިޓީގެ އިކުއިޓޯރިއަލް ހޮސްޕިޓަލް (އޭއީއެޗް)ގެ ސީއީއޯ ޑރ.މުހައްމަދު ސޯލިހު އެހެން ކްލިނިކެއްގައި މަސައްކަތް ކުރައްވާ ކަމުގެ ތުހުމަތުތަކެއް ކޮށްފިއެވެ.\nއެ ތުހުމަތުތައް ކުރެއްވީ ފޭދު ދާއިރާގެ އެމްޑީޕީ މެންބަރު މުހައްމަދު ނިހާދުއެވެ. އޭއައިއެޗް ޓާޝަރީ ހޮސްޕިޓަލަށް ބަދަލުކޮށް ހޮސްޕިޓަލްގެ މެނޭޖަރުކަމުގެ މަގާމަށް ޑރ.ސޯލިހު، އައްޔަން ކުރައްވާފައިވަނީ މިދިޔަ އަހަރުގެ ނޮވެމްބަރު މަހުއެވެ.\nނިހާދު ކުރެެއްވި ޓްވީޓެއްގައި ވިދާޅުވީ ސީއީއޯއާ ބައްދަލުކުރަން ގުޅުއްވާލުމުން ފޯނަށް ޖަވާބު ދެއްވާ ފަރާތުން ވިދާޅުވަނީ ސޯލިހު، ބަލި މީހުން ބަލަމުން ގެންދަވަނީ އަމިއްލަ ކްލިނިކެއް ކަމަށްވާ މެޑިކާގައި ކަމަށެވެ. ސީއީއޯއަށް އައްޔަންކުރެއްވުމުގެ ކުރިންވެސް ސޯލިހު ވަނީ މެޑިކާގައި ސާޖަންއެއްގެ މަގާމާއި، މެނޭޖިން ޑިރެކްޓާ އަދި ޗީފް އެގްޒެކެޓިވް އޮފިސަރުގެ މަގާމު ވެސް އަދާކުރައްވާފައެވެ.\nމުސާރައާއި ބޮޑެތި އިނާޔަތް ލިބިލައްވާއިރުވެސް ސޯލިހަށް އޭއީއެޗް ރަނގަޅަށް ނުހިންގޭ ކަމަށް ވިދާޅުވެ ނިހާދު ފާޑުވިދާޅުވިއެވެ.\n"އެއްލައްކަ ރުފިޔާގެ މުސާރަ، ގެޔާއި ސެކްރެޓްރީ، ބޮޑެތި އިނާޔަތްދިފައި ބެހެއްޓީ އެއީއެޗް ހިންގުވަން. އެކަމަކު ކުރައްވަނީ އެހެން ކަމެއް" ނިހާދުގެ ޓްވީޓް ނިންމަވާލައްވަމުން ވިދާޅުވިއެވެ.\nސޯލިހު، މަގާމަށް އައްޔަންކުރައްވާފައި ވަނީ މިނިސްޓަރުންގެ ނައިބުންނާއި އެއް ފެންވަރެއްގައެވެ. ނަމަވެސް މުސާރައާ އިނާޔަތްތަކާއި އެކު މަހު މުސާރައެއްގެ ގޮތުގައި 110،000 ލިބިވަޑައިގަންނަވައެވެ. އޭނާގެ މަހު މުސާރައަކީ 50،000އެވެ. އެކޮމޮޑޭޝަން އެލަވެންސްގެ ގޮތުގައި 15،000 އަދި އެހެނިހެން އެލަވެންސްގެ ގޮތުގައި 45،000 ރުފިޔާ ލިބިވަޑައިގަންނަވައެވެ. އެއީ ރައީސުލްޖުމްހޫރިއްޔާއަށް ލިބިވަޑައިގަންނަވާ މުސާރައަށްވުރެވެސް ބޮޑު މުސާރައެކެވެ.\nސޯލިހަކީ މޯލްޑިވްސް އެންޓި ޑޯޕިން އެސޯސިއޭޝަންގެ ރައީސްއެވެ. މޯލްޑިވްސް މެޑިކަލް އެސޯސިއޭޝަން އާއި، މޯލްޑިވްސް އޯތޯޕީޑިކް އެސޯސިއޭޝަން އަދި މޯލްޑިވިއަން މެޑިކަލް ސްޓޫޑެންޓްސް އެސޯސިއޭޝަންގެ އެއް ބާނީންގެ ތެރޭގައިވެސް ސޯލިހު ހިމެނިވަޑައިގަންނަވައެވެ.\nޔާމީންގެ ސަރުކާރުގައި މޫނު ބުރުގާ އެޅި މުވައްޒަފުން ވަޒީފާއިން ވަކިކޮށް މަގުމަތި ކުރި: ނިހާދު\nއޮކްޓޯބަރ 13, 2021 10:33\nއަދި ތިދެއްވާ މުސާރަ ކުޑައީ 1 މިލިޔަން ލިބޭގޮތް ހަށްދަވާ ދެއްވާ އެވަރުންވެސް ހިތެއް ނުފުރޭނެ\nއޮކްޓޯބަރ 13, 2021 11:19\nދައުލަތުގައި ފައިސާނެތިގެން ސިވިލްސަރވިސް ގެ އިދާރީ ދަށްފަންތީގެ މުވައްޒަފުންނަށް އެންމެ 6000 ރ އެވެ. އަނބިދަރިންނާ ފިރިދަރިން ގެ ހުރިހާ ޚަރަދެއް ކުރަންޖެހެނީ އެއިންނެވެ. އަދި ގެދޮރުއަޅަން ޖެހެނީވެސް ހަމަ އެފައިސާ ކޮޅުންނެވެ. މިއީ އިންސާފުހެއްޔެވެ. އަބުރުވެރި ދިރިއުޅުމެއް އުޅެން ޖެހެނީ ހަމަ އެއްބައެއްހެއްޔެވެެ.؟ ޓީޗަރުންނާ ނަރުހުންނަށް މިހާރުވެސް ރަނގަޅު މުސާރައެއް ލިބެއެވެ. އެކަމަކުވެސް އެމީހުންނަށް މުސާރަ ބޮޑުކޮށްދޭ ވާހަކަ ރައީސް ވިދާޅުވިއިރު ސިވިލްސަރވިސްގެ އެހެން މުވައްޒަފުންނަށް އަބުރުވެރި އުފާވެރި ދިރިއުޅުން އުޅެން ނުޖެހެނީހެއްެޔެވެ؟\nއޮކްޓޯބަރ 13, 2021 11:27\nތީނޫންތޯ މުޅި ގައުމު ހިނގަމުންއަންނަ ގޮތަކީ. ޒިންމާ އަދާ ނުކުރާއިރުވެސް ވަޒީފާގައި. މިއީ ކޮރަޕްޝަން ނޫންތޯ. ކޮބާތޯ މޮނިޓަރިންގް އޮތޯރިޓީތައް\nއޮކްޓޯބަރ 13, 2021 12:38\nމިކަމުން އެބަ އެނގޭ މުސާރައޭ ކިޔާފަ ދައުލަތުގެ މުޅި އާމްދަނީ ބަޔަކު ކަމުން ދިޔަޔަސް އޭއީ ކަމެއްކުރާ ކުރެވޭ ކަމެއް ނޫންކަން . ނުހައްގު މުސާރައިގެ ނިޒާމުގެ ސަބަބުން ދަހިވެތިކަން އިތުރުވުން ފިޔަވާ ވާކަމެއް ނެތްކަން.\nއޮކްޓޯބަރ 13, 2021 13:26\nއެހާ މުސާރަ ކުޑަވީމާ މަސައްކަތްނުކުރެވެނީ. އަދި އިތުރު އެއްލައްކަ ރުފިޔާ ދެއްވާ!\nއޮކްޓޯބަރ 13, 2021 13:28\nނިހާދު ބަލަ ސޯލިހަކީ މަޖްލީސް ނައިބު ރައީސް ގެ ފިރިމީހާގެ ޅިޔަނޭ . ޢެމީހުންގެ ވެރިކަމެކޭމީ. ޢެހެން ވެރިކަންތަކުގަވެސް ކަންހިގަނީ މިގޮތަށޭ. ސޯލިހަކީ ޑޮކްޓަރެއް އެހެން ކުލިނިކުގަވެސް ބެލޭނެ. h\nއޮކްޓޯބަރ 13, 2021 13:29\nސަރުކާރު ހިންގާ ޕާޓީ ބަދަލުވިއެއްކަމަކު ތިއިންކަމެއް ބަދަލެއް ނުވާނެ. އެންމެ ބޮޑަށްވެސް ވާނެކަމަކީ ތިޔަ އިނާޔަތް ލިބޭފަރާތް ބަދަލުވުން. އެހެންވީމާ، އިހުލާސްތެރިކަމޭ، ހަމަހަމަކަމޭ އިންސާފޭ ކިޔާ ސިޔާސީ ބޭފުޅުން ވާހަކަ ދެއްކުމުގެ ބޭނުމެއް ނުފެނޭ. މީގަ އޮތް ހަމައެކަނި ގޮތަކީ އާންމު ރައްޔިތުންގެ ހޭލުންތެރިކަން އިތުރުކުރަން މަސައްކަތްކުރުން.\nއޮކްޓޯބަރ 13, 2021 13:42\nމިހާރުން މިހާރަށް ބޭރުކުރަން ޖެހޭ. އައްޑޫ އިކުއިޓޯރިއަލް ހޮސްޕިޓަލްގެ ޙާލަތު ވަރަށް ދަށް. ހަމަ ދަންނަވާލަން ބޭނުންވަނީ ސަރުކާރުތަކުން އަހަރެމެން ކަހަލަ އެކްޓިވްސްޓުންނާއި ނާޤާބިލު މީހުންނަށް ވަޒީފާ ދިނުން ހުއްޓާލާފަ ކަންކަން ކުރެވޭ މީހުންނަށް ވަޒިފާ ދޭށޭ. އެހެން ނޫން ނަމަ ސަރުކާރަށް ރައްޔިތުން ކުރާ އިތުބާރު ގެއްލި އިންތިހާބުން ޕާޓީތައް ބަލިވެދާނެ


11 އެމްބިއުލާންސް ހޯދަން އިޢުލާންކޮށްފި 11 އެމްބިއުލާންސް ހޯދަން އިޢުލާންކޮށްފި\n11 އެމްބިއުލާންސް ހޯދަން އިޢުލާންކޮށްފި\nއެސްޓީއޯއިން ގެނެސްފައިވާ އެމްބިއުލާންސްތަކެއް / ފައިލް ފޮޓޯ: ޕީއެސްއެމް ނިއުސް\nހެލްތް މިނިސްޓްރީގެ ބޭނުމަށް 11 އެމްބިއުލާންސް ހޯދަން އިޢުލާންކޮށްފިއެވެ.\nފިނޭންސް މިނިސްޓްރީން ކޮށްފައިވާ އިޢުލާނެއްގައި ބުނެފައިވަނީ އެމްބިއުލާންސް ސަޕްލައިކޮށް ޑެލިވަރީކޮށްދޭން ޝައުޤުވެރިވާ ފަރާތްތަކަށް ބީލަން ހުށަހެޅުމުގެ ދަޢުވަތު މިހާރު ހުޅުވާލާފައިވާކަމަށާއި، ބީލަމުގައި ބައިވެރިވުމަށް 1500 ރުފިޔާގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަންޖެހޭނެކަމަށެވެ. އަދި ބިޑް ސެކިއުރިޓީގެ ގޮތުގައި 50000 ރުފިޔާ ހުށަހަޅަންޖެހޭނެ ކަމަށްވެސް ފިނޭންސް މިނިސްޓްރީގެ އިޢުލާންގައިވެއެވެ.\n11 އެމްބިއުލާންސް ހޯދުމަށް ފިނޭންސް މިނިސްޓްރީން އިޢުލާންކޮށްފައިވާއިރު، 11 އެމްބިއުލާންސްއެއް ގަތުމަށް އިންޑިއާ ސަރުކާރުގެ ފަރާތުން ވަނީ 77 މިލިއަން ރުފިޔާގެ އެހީއެއް ދިވެހި ސަރުކާރަށް ދީފައެވެ. މިއީ އެމްބިއުލާންސް ހޯދުމަށް ފިނޭންސް މިނިސްޓްރީން މިއަހަރު އިޢުލާންކުރި ދެވަނަ ފަހަރެވެ. މީގެ ކުރިން އެ މިނިސްޓްރީން ވަނީ 15 އެމްބިއުލާންސްއެއް ހޯދުމަށް އިޢުލާންކޮށްފައެވެ.\nޤުދުރަތީ ގޮތުން ރާއްޖެ އުފެދިފައި އޮންނަ ގޮތުން ސިއްޙީ ފަރުވާ އެކަށީގެންވާ ގޮތެއްގައި ދިނުމަށްޓަކާ، ނެޝަނަލް އެމްބިއުލެންސް ސަރވިސް އެއް ތައާރަފްކުރުމަށް ސަރުކާރުން ވަނީ ނިންމަވާފައެވެ. އެގޮތުން މި ޚިދުމަތުގެ ދަށުން ރާއްޖޭގެ އެމްބިއުލަންސްގެ ޚިދުމަތް އިތުރަށް ހަރުދަނާކޮށް، ސިއްޙީ ފަރުވާ ބޭނުންވާ މީހުންނަށް އެންމެ އެކަށީގެންވާ ޚިދުމަތެއް ފޯރުކޮށްދެވޭނެކަމަށް ހެލްތު މިނިސްޓްރީން ވަނީ ވިދާޅުވެފައެވެ.\nރާއްޖޭގެ އެކި ކަންކޮޅުތަކުގައި ހުރި އެމްބިއުލާންސްތަކުގެ ތެރެއިން 30 އިންސައްތަ އެމްބިއުލާންސް ހުރީ ބޭނުން ނުކުރެވޭ ހާލަތެއްގައިކަން ހެލްތު މިނިސްޓަރ ޢަބްދުﷲ އަމީން ވަނީ މީގެ ކުރިން ފާހަގަކުރައްވާފައެވެ. އަދި ނޭޝަނަލް އެމްބިއުލާންސް ސަރވިސްގެ ދަށުން މި އުޅަނދުތަކުގެ މެއިންޓެއިނަންސް މަސައްކަތްތައް ހަރުދަނާ އުސޫލެއްގެ ދަށުން ކުރެވޭނެކަމަށް މިނިސްޓަރ ވަނީ ވިދާޅުވެފައެވެ.\nދެ ކުދިން މަރުވީ ވިހެއުމުގެ ކުރިން - އައިޖީއެމްއެޗް


Barahanaa Manzaruthah Fonuvumun America Ge Embassy Ehge 32 Muvazzafun Vazeefaa In Vaki Kohfi - Vaguthu\nބަރަހަނާ މަންޒަރުތައް ފޮނުވުމުން އެމެރިކާގެ އެމްބަސީއެއްގެ 32 މުވައްޒަފުން ވަޒީފާއިން ވަކިކޮށްފި\nމެސެންޖާ ގްރޫޕަކަށް ބަރަހަނާ މަންޒަރުތައް ފޮނުވުމުން ކެމްބޯޑިއާގައި ހުންނަ އެމެރިކާގެ އެމްބަސީގެ 32 މުވައްޒަފުން ވަޒީފާއިން ވަކިކޮށްފިއެވެ.\nބޭރުގެ މީޑިއާ ރިޕޯޓުތައް ބުނާ ގޮތުން އެ އެމްބަސީގެ މުވައްޒަފުން ހިމެނޭ މެސެންޖާ ގްރޫޕަށް ފޮނުވި ބަރަހަނާ މަންޒަރުތަކުގެ ތެރޭގައި ކުޑަކުދިންގެ ފޮޓޯތައްވެސް ހިމެނެއެވެ.\nރޮއިޓާސް އިން ރިޕޯޓުކޮށްފައިވާ ގޮތުގައި ވަޒީފާއިން ވަކި ކުރި 32 މުވައްޒަފުންގެ ތެރޭގައި ހިމެނީ ކެމްބޯޑިއާގެ ރައްޔިތުންނާއި، އެމެރިކާ އަދި ކެމްބޯޑިއާގެ ރަށްވެހިކަން އޮންނަ މުވައްޒަފުންނެވެ. އަދި އެމީހުންގެ ތެރޭގައި ގިނައީ އިދާރީ މުވައްޒަފުންނާއި ސެކިއުރިޓީ ގާޑުން ކަމަށެވެ. އެމީހުންގެ ތެރޭގައި އެއްވެސް ޑިޕްލޮމެޓަކު ނިހިމެނެއެވެ.\nމި މައްސަލަ ފެންމަތިވީ އެމްބަސީގައި މަސައްކަތް ކުރާ މުވައްޒަފެއްގެ އަންހެނެނުންނަށް އެކަން އެނގުމުން އޭނާ މައްސަލަ ހުށަހެޅުމުންނެވެ. އެހިސާބުން އެމެރިކާގެ ފެޑެރަލް ބިއުރޯ އޮފް އިންވެސްޓިގޭޝަން (އެފްބީއައި) އިން ވެސް ވަނީ އެ މައްސަލަ ތަހުގީގު ކުރަން ފަށާފައެވެ. އެގޮތުން އެމީހުންގެ ފޯނާއި އައިޑީ ކާޑުތައް އެފްބީއައި އިން ވަނީ ބެލުމުގެ ދަށަށް ގެންގޮސްފައެވެ.\nމިކަން ހިނގާފައި ވަނީ ކެމްބޯޑިއާ އާއި އެމެރިކާގެ ގުޅުން ހީނަރުވަމުން އަންނަ ކަމަށް ބައެއް ފަރާތްތަކުން ބުނަމުން އަންނަ ދުވަސްވަރެއްގައެވެ. އަދި އެމެރިކާއިން ކެމްބޯޑިއާގެ ސިޔާސީ ކަންކަމަށް ނުފޫޒު ފޯރުވަން މަސައްކަތް ކުރަމުން އަންނަ ކަމަށް ބުނަމުންދާ ދުވަސްވަރެއްގައެވެ.\nކެމްބޯޑިއާ އަކީ ކުޑަކުދިންގެ ބަރަހަނާ މަންޒަރުތައް ގެންގުޅުމުގެ މައްސަލަތަކާއި ކުޑަ ކުދިންނަށް ޖިންސީ ގޯނާ ކުރުމުގެ ކުށްތައް ގިނަ ގައުމެކެވެ.\nކޮވިޑް-19 ޖެހިގެން އެމެރިކާ އިން އިތުރު 3،427 މަރު\nކޮވިޑް-19: އެމެރިކާ އިން އިތުރު 4،363 މަރު\nނިމިގެން ދިޔައީ ކާމިޔާބު ހަތަރު އަހަރު، ގިނަ ކަންކަން ހާސިލުވި: ޓްރަމްޕް


Male in rashah dhaan beynunvaa 42 meehaku Quarantine kohfi\nމާލެއިން ރަށަށް ދާން ބޭނުންވާ 42 މީހަކު ކަރަންޓީނުކޮށްފި\n07 މޭ 2020 - 04:17:57\nމާލެ ސަރަހައްދަށް ގެނެސްފައިވާ ލޮކްޑައުންއާ ގުޅިގެން މާލޭގައި ތާށިވެފައިވާ މީހުންގެ ތެރެއިން އަނބުރާ ރަށަށް ދާން ބޭނުންވާ 42 މީހަކު ކަރަންޓީންކޮށްފި އެވެ.\nނޭޝަނަލް އެމަޖަންސީ އޮޕަރޭޝަން ސެންޓަރު (އެންއީއޯސީ) ގައި މިއަދު ބޭއްވި ނޫސްވެރިންގެ ބައްދަލުވުމުގައި ތަރުޖަމާނު މަބްރޫކް އަޒީޒް ވިދާޅުވީ މި މީހުންނަށް 14 ދުވަހުގެ ކަރަންޓީން މުއްދަތެއް ހަމަކުރުމަށް ފަހު އަނބުރާ ރަށަށް ދެވޭނެ ކަމަށެވެ.\nމިދިޔަ މަހުގެ 15 ވަނަ ދުވަހު، މާލެއިން ކޮވިޑް-19 އަށް މީހަކު ޕޮޒިޓިވްވުމާއެކު އެ ދުވަހު ވަނީ މާލެ ސަރަހައްދު ލޮކްޑައުންކޮށްފަ އެވެ.\nއެ ކަމުގެ ސަބަބުން އެކި ބޭނުންތަކަށް މާލެ އައި މީހުންނަށް ރަށަށް ނުދެވި މާލޭގައި ވަނީ ތާށިވެފަ އެވެ. މިހެންވެ، އަނބުރާ ރަށަށް ދާން ބޭނުންވާ މީހުންނަށް ނަން ނޯޓުކުރުމުގެ ފުރުސަތު ވެސް މި ދޭތެރެއިން ހުޅުވާލި އެވެ.\nމިކަމުގައި ޖެންޑާ މިނިސްޓްރީން އިސްކޮށް ހަރަކާތްތެރިވަމުން އަންނައިރު އެމީހުން ރަށަށް ގެންދާނެ ގޮތުގެ އުސޫލެއް ވަނީ އެކުލަވާލާފަ އެވެ. އެގޮތުން މި އުސޫލުގައިވާ ގޮތުން ރަށްރަށަށް މީހުން ފޮނުވުމުގައި އެންމެ ބޮޑަށް އިސްކަންދޭނީ މިދިޔަ މަހުގެ ހަތަކުން ފެށިގެން މާލެއަށް އައި މީހުންނަށެވެ.\nހާލަތު ދަނީ މަޑުމަޑުން ރަނގަޅުވަމުން: ޑރ ޝަހީދު\nހުއްދަ ފުރިހަމަ ނުކޮށް ރަށަށް ދާކަން ފާހަގަ ކުރެވޭ: ނަޒްލާ\nއަނިޔާގެ ވާހަކަ ދެއްކުމަކީ މާނައެއްނެތް ކަމެއް:އަލީ ހުސައިން\nމުއްސަދިންގެ އެހީތެރިކަމަށް ޑަބްލިއުއެފްޕީއިން އެދެފި


BREAKING NEWS: Gender Minister Ge Inzaaru: Vazeefa Beynunnama Mauloomath Sirru Kurey - Vaguthu\nޖެންޑަ މިނިސްޓަރު އައިޝަތު\nފިޔަވަތީގައި މަސައްކަތް ކުރާ މުވައްޒަފުން ވަޒީފާގައި ދެމިތިބެން ބޭނުންނަމަ އެތަނުގެ މައުލޫމާތު ސިއްރު ކުރަން އަންގައި ޖެންޑާ މިނިސްޓަރު އައިޝަތު މުހައްމަދު ދީނީ ފިޔަވަތީގެ މުވައްޒަފުންނަށް އިންޒާރު ދީފިއެވެ.\nމިނިސްޓަރު މުވައްޒަފުންނަށް އިންޒާރު ދީފައި ވަނީ މިއަދު ހަވީރު ފިޔަވައްޗަށް ކުރެއްވި ޒިޔާރަތުގައި މުވައްޒަފުންނާއި ބައްދަލުކޮށް ވާހަކަ ދައްކަވަމުންނެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި މުވައްޒަފުންނަށް އިންޒާރުދެމުން ފުރަތަމަ ވެސް މިނިސްޓަރު ސުވާލު ކުރެއްވީ "މިތަނުގެ ވަޒީފާގައި ތިބެން ބޭނުންވަނީ ކޮންބައެއްތޯ؟" އެވެ. އެއަށްފަހު މިނިސްޓަރު ދެން ވިދާޅުވީ ފިޔަވަތީގައި މިހާރު ހިނގާ އެއްވެސް ކަމެއްގެ މައުލޫމާތު މުވައްޒަފުން މީޑިއާއަށް ހާމަކޮށްގެން ނުވާނެ ކަމަށެވެ. އެއްވެސް މައުލޫމާތެއް މުވައްޒަފަކު ހާމަކޮށްފިނަމަ ފިޔަވަޅު އަޅާނެ ކަމަށް މިނިސްޓަރު އައިޝަތު މުހައްމަދު ދީދީ ވިދާޅުވިއެވެ.\nސިވިލް ސާވިސް ކޮމިޝަނާއި އެކު މަޝްވަރާކޮށްގެން އެމްއޯޔޫއެއް ތައްޔާރު ކުރުމުގެ މަސައްކަތް ކުރަމުން ގެންދާ ކަމަށާއި އެއެމްއޯޔޫގައި ހުރިހާ މުވައްޒަފުން ސޮއި ކުރަން ޖެހޭނެ ކަމަށް ވެސް މިނިސްޓަރު ވިދާޅުވިއެވެ.\n"ވަގުތު" އަށް މައުލޫމާތު ދިން ފިޔަވަތީގެ މުވައްޒަފަކު ބުނީ މިނިސްޓަރު އައިޝަތު މުހައްމަދު ދީދީ މިއަދު ފިޔަވައްޗަށް ވަޑައިގެންނެވީ މުވައްޒަފުންނަށް އިންޒާރު ދެއްވަން ކަމަށެވެ. "މުވައްޒަފުންނަށް އިންޒާރުދޭން މިނިސްޓަރު ވަޑައިގެންނެވީ. މުވައްޒަފުންނަށް އިންޒާރުދީގެން މައްސަލަތައް ހައްލު ކުރެވިދާނެ ކަމަކަށް ގަބޫލެއް ނުކުރަން." އޭނާ ބުންޏެވެ.\nއިތުރު މުވައްޒަފަކު ބުނީ ފިޔަވަތީގައި މައްސަލަތަކެއް ނެތްކަން ދައްކަން ޖެންޑާ މިނިސްޓްރީން އުޅުނު ނަމަވެސް އެއީ ދޮގެއް ކަމަށެވެ. އެތަނުގެ ހާލަތު އޮތީ ވަރަށް ގޯސްކޮށް ކަމަށް އޭނާ ބުންޏެވެ.\nމުވައްޒަފުންނަށް އިންޒާރު ދެއްވުމަށް ފަހު މިނިސްޓަރު އައިޝަތު މުހައްމަދު ދީދީ ވަނީ ފިޔަވަތީގެ ކަންކަން ރަނގަޅު ކުރުމާއި ގުޅޭ ގޮތުން މުވައްޒަފުންގެ ހިޔާލު ހޯއްދަވާފައެވެ.\nކުދިންނަށް ފިޔަވަތީގެ ފުރާޅަށް ނޭރޭ ގޮތް ހަދައިފި\nފިޔަވަތި މައްސަލާގައި ޝުޖާއު ޖަވާބުދާރީވެއްޖެ\nފިޔަވަތީގެ މައްސަލައިގައި މީޑިއާތަކުން އަމަލުކުރިގޮތުގެ އެސެސްމެންޓެއް ހަދަނީ\nސެޕްޓެމްބަރު 19, 2021 23:09\nމިނިސްޓަރަކައް ވަޒީފާއާއި ބެހޭ ގާނޫނުން ބޭރަކުއެއް ނުހުރެވޭނެ. އޭނާ ތިޔަދިން އިންޒާރައް އޭނާއަށް ދައުވާ އުފުލަންޖެހޭ ހުރިހާ މުއައްޒަފުންވެގެން. އަދި ފިޔަވަތީގެ ހާލަތު ދަށައްދާންޖެހުނީ ތިޔާ މިނިސްޓަރުގެ އިހުމާލުންކަމުގައިވާނަމަ އޭނާއާއި ދެކޮޅައް ހެކިދީ އޭނާގެ މައްޗައް ދައުވާކޮއް ހައްގު އަދަބު ދޭންޖެހޭ.\nސެޕްޓެމްބަރު 20, 2021 09:11\n"ނުލަފާ" ވައްތަރު ޖަހާ މީހެއް.\nރައްޔިތުން އިންޒާރު ވަލީއުލްއަމްރައް މިގަމާރު ކަލޭގެ ބެރުކުރޭ މިތަން ފަސަާދަ ނުވަނީސް ހަދުންނެއްޖެއްޔާ ދައުލަތް ގުޑާނެ ކަންޔަގީން ހިފެހެއްޓޭނީ ވަކަވަރަކައް ފަޅައިގެންދޭލެއް އަވަސްވާނެ..\nސެޕްޓެމްބަރު 19, 2021 23:38\nބިރު ދައްކައިގެން ނޫން ގޮތަކަށް މިސަރުކާރުގެ އެއްވެސް ތަނެއްގައި މީހުން ލައްވާ މަސައްކަތްކުރުވާކަށް ނޭގޭނެ. މިއޮތީ ވާ ވަބާއެއް ޖެހިފައި. އިބުރާހިމު ހަމަ މިހާރު ފައިބާ!\nސެޕްޓެމްބަރު 20, 2021 14:33\nއެޗުއާރުސީއެމް އަކީ ތިއަކަމުގެ ނަމްބަރ 1\nސެޕްޓެމްބަރު 19, 2021 23:43\nއަމައްޔާއި. ތި އައިސާދީ ދައިތަ ބޭރު ކުރާނީ އަހަރުމެން ރައްޔިތުން ނިކުމެ. އިގިއްޖެ؟\nމާ ފެންވަރު މަތިވެގެން އާދައިގެ މުވައްޒަފުންނަށް ވަޒީފާގެ ބިރު ދައްކަން ނޫޅެއްޗޭ.\nސެޕްޓެމްބަރު 19, 2021 23:52\nއަތޮޅުތެރޭގައި ހުރި ކުޑަކުދިން ބައިތިއްބާފައި ހުންނަ ތަންތަންވެސް ވަނީ ބޮއްސުންލާފަ! އިދިކޮޅުން ބަލާ އެތަންތަނުގެ ހާލަތުވެސް! އެރަށްތަކުގެ އާންމު ރައްޔިތުން އުޅެނީ ތިޔަބުނާ ކުދިންނާހެދި އެމީހުންގެ ދަރިންވެސް ސަލާމަތްނުކުރެވިގެން! ބޮއްސުންލާފަ އެތަންތަން އެހެރީ! އެތަންތާތެރޭ ގާނޫނާ ޚިލާފް ކަންކަން ކުރާކަމުގެ ވާހަކަތައް ރަށުތެރޭ ދައްކާތީ އަޑުއިވޭ! ކުދިންތައް އަބަދު ބޭރުގަ އުޅެނީ!! ގުރޫޕްތަކާ ގުޅިފަ ތިބޭކަމަށްވަނީ!! މިކުދިންގެ ކަންތައް ޙައްލުކުރަން މިނޫން މޮޑެލްއެއް ބޭނުންވޭ!!\nސެޕްޓެމްބަރު 20, 2021 00:15\nސެޕްޓެމްބަރު 20, 2021 00:20\nފެއިލްވެފަ...ސިދާތާއަށް ވީވަރުވެސް ނުވި...\nސެޕްޓެމްބަރު 20, 2021 01:11\nމީ މިކަހަލަ މީހުނައް ކިރިޔާވެސް ބާރެއް ލިބުނީމަ އުޅޭ ވައްތަރު!! ހަޔާތްވެސް ކުޑައީ ހަމަ!!! އަވަހައް އިސްތިއުފާ ދެއްވާ...\nސެޕްޓެމްބަރު 20, 2021 02:38\nމިއީ ހާދަފޮނި އަންހެނެއްދޯ! މައްސަލތައް ހައްލުކުރަން އެދޭނަމަ ނުވަތަ ކަމަނާ ވަޒީފާގައި ހުންނަނަްބޭނުންނަމަ މައްސަލަތައް ދެނެގަނެ ހައްލުހޯދާ!ަތިޔަގޮތައް އިންޒާާރު ދޭ މީހުންނަށް ކިޔަނީ ސިނގުރުޅި މީހުން!\nސެޕްޓެމްބަރު 20, 2021 03:31\nދީނުގައި އޮންނަ އަސާސްތައް މުގުރާލާފައި ޔޫރަޕު ކުދިން ކައިރިން ހައްލު ހޯދަން އުޅުނީމަ ވާނޭ ހަތަރުއެތި ތިއޮތީ ވެފައި. އިސްލާމްދީނަކީ ފުރިހަމަ ދީނެކެވެ\nސެޕްޓެމްބަރު 20, 2021 04:44\nމިއަދުމީއަޅެބުރާސްފައްޗެއްވެސްނޫނޭ! މައުލޫމާތުހޯދާ ލިބިގަތުމަކީ ލިބިގެންވާހައްގަކަށްވާއިރު ވަޒީފާއަށްޓަކާމިދައިތަ މިކިޔަނީކީކޭބާ؟ ތިޔަދައިތައަށްކިހާދުވަހަކު ބަގުޑިބައްދައިގެން ތިޔަވަޒީފާގަހުރެވިދާނެތޯ؟ އިންޝާﷲ ލަސްތަކެއްނުވެ.........\nސެޕްޓެމްބަރު 20, 2021 06:33\nބޮއްސުންނުލާ ހަމަ އެންމެ ދާއިރާއެއްއ އެންމެ މިނިސްޓްރީއެއްވެސް ނެތް! ތަންދޮރު ނުފިލައި ނުކިޔަވާހުރި މީހަކު ވަލިއްޔުލްއަމުރަކަށް ލައިގެން ޤަވްމު ހަލާކު!\nވަރަށް ދެފުއް ފެންނަ، ޓްރާންސްޕޭރެންޓް އަދި އެހާމެ ކޮރަޕްޝަނާ ދުރު، މަތި ބަރު ނޫން، ހައްގު މިންވަރު ހޯދާދީ، އަނިޔާވެރި ނުވާ، އަޑު އުފުލުމުގެ މިނިވަންކަމާއި، ބަސް ބުނުމުގެ މިންވަރު އޮތް ސަރުކާރެކޯ މީ!!!! މިއަށް ވަރު ފަލަކީ ބެ މައުމޫނު ވެސް ރަނގަޅު!!!\nސެޕްޓެމްބަރު 20, 2021 06:34\nމިސަރުކާރުގެ މިނިސްޓަރުން ފާޑުކިޔުންތަކުން ދުރުވުމައް މުވައްޒިފުންނައް ވަޒީފާގެ ބިރު ދައްކާކަން ވަރައް ފާހަގަވޭ. ގިނަ މިނިސްޓަރުންގެ އަމަލު މިހެން ހުރުމުން އެނގިގެންދަނީ މިއީ ސީދާ ރައީސް އަންގައިގެން ކުރާކަމެއްކަން.\nސެޕްޓެމްބަރު 20, 2021 06:48\nމި މިނިސްޓަރުގެ އުފެއްދުންތެރި ދުވަސްތައް މާޒީވެއްޖެއެވެ.\nސެޕްޓެމްބަރު 20, 2021 06:53\nއަންހެންކުދިންނާ ފިރިހެންކުދިން ވަކިމަރުކަޒްތަކެއްގާބައިތިއްބާ\nސެޕްޓެމްބަރު 20, 2021 08:45\nދިވެހިން ދިވެހިންނަށްވެ، ހިތްވަރާއެކު އަނިޔާވެރިކަމާ ކުރިމަތިލާންވީ. މިހެން އިންޒާރު ދިނަސް އެކަކުވެސް މިއިންޒާރަށް ބަލާނެ ކަމެއްނެތް. ވަޒީފާ ލިބޭނެ. އެކަމަކު ތިމާގެ އަމިއްލަ ނަފުސަށް މަލާމަތްކުރާ މީހެއްގެ ގޮތުގައި މިއަނިޔާވެރިންނާ ކުރިމަތިނުލާ ތިބޭކަށް ނުވާނެ. ފޮޓޯއާ ވީޑިއޯއާއި ދެންވެސް ހާމަކުރެވެން ހުރި ހުރިހާކަމެއް ހާމަކުރަންވީ. މުސާރަ ނަގައިގެން ތިބެންޏާ ކަންކަން ބަލާ ރަނގަޅުކުރޭ. ތިހެން މާމަތިވެގެން އުޅެން ދެން އޮތީ2އަހަރު. މިގައުމުގައިވެސް ތިއިން އެކަކުވެސް ތިބިއަކަ ނުދޭނަން.\nސެޕްޓެމްބަރު 20, 2021 08:53\nމުވައްޒަފުންނަށް ބިރުދެއްކިޔަސް އެމީހުން މައުލޫމާތު ދޭނެ. ނޫސްތައް ޖޫރިމަނާކުރިޔަސް މީޑިއާގައި ޚަބަރު ފެތުރުން ނުހުއްޓުވޭނެ. މާތް ﷲ އިރާދަކުރެއްވިއްޔާ.\nސެޕްޓެމްބަރު 20, 2021 09:46\nއައިސާދައިތަ ދިވެހިސިވިލްސާވިސްއަކިީ ދައިތަގެ ބައްޕަގެ ތަނެއްނޫން އެކަންހަދާންބަހައްޓާތި\nސެޕްޓެމްބަރު 20, 2021 14:32\nމިދެން ކާކުތަ އޭ؟ އަހަރުމެންގެ ފައިސާއިން ކަލެއަށް މުސާރަ ދިނީ އާދައިގެ މުވައްޒަފުންނަށް ބިރުދައްކާކަށް ނޫނޭ ދައިތަ ގަޑާ. ގެއަށް ފެހޭ! އިސްތިއުފާ!!!


އަނގާރަ, 02 ޑިސެމްބަރ 2014\n27 ނޮވެމްބަރ 2014 ވީ ބުރާސްފަތި ދުވަހު ޑްރަގް ކޯޓުގެ ރިކްރިއޭޝަން ކްލަބްގެ ފަރާތުން އިންތިޒާމްކޮށްގެން 03 އޮން 03 ނެޓްބޯޅަ މުބާރާތެއް ބާއްވައިފިއެވެ. ޒުވާނުންގެ މަރުކަޒުގައި ކުރިއަށް ގެންދިޔަ މި މުބާރާތުގައި 03 ޓީމެއް ބައިވެރިވެފައިވެއެވެ. މި މުބާރާތުގައި ބައިވެރިވެފައިވަނީ ހަސްފަސް، ކްރެސެންޓް އަދި ސަފާޔާސް އެވެ.\nއާދީއްތަ, 30 ނޮވެމްބަރ 2014\nޑްރަގް ކޯޓުގެ ކަލަންޑަރުގައިވާ ގޮތުގެ މަތީންް މިއަހަރު ގެ ޑިސެމްބަރ 16 ވަނަ ދުވަހުން ފެށިގެން އެ މަހުގެ 31 ވަނަ ދުވަހުގެ ނިޔަލަށް ޑްރަގް ކޯޓު ރިސެސް އަށް ދިއުމަށް ކޯޓު ގެ ޤާޟީންގެ މަޖިލީހުން ނިންމަވައިފިއެވެ. ރިސެސްގެ މުއްދަތުގައި، މައްސަލަ ހިންގުން ފިޔަވައި ކުރިޔެކޭ ވެސް އެއްގޮތަށް އެހެން ހުރިހާ ޚިދްމަތްތަކެއް ދެވޭނެވާހަކަ ދެންނެވީމެވެެ.\nއާދީއްތަ, 02 ނޮވެމްބަރ 2014\nދިވެހި ބަހުގެ ޤަވާޢިދާއި ހަމަތަކުގެ ތަމުރީނު ޕްރޮގްރާމެއް ޑްރަގް ކޯޓުގެ މުވައްޒަފުންނަށް މިއަދު ހިންގިއްޖެއެވެ. ދިވެހި ބަހުގެ އެކަޑެމީއާ ގުޅިގެން ބޭއްވުނު މި ޕްރޮގްރާމުގައި މަޢުލޫމާތު ދެއްވާފައިވަނީ އެކަޑެމީގެ ނާއިބު ރައީސް އަލްފާޟިލާ ރާފިޢަތު ޢަބްދުލްޤާދިރާއި، މަޝްހޫރު އުސްތާޛު އަލްފާޟިލް ޢަބްދުﷲ ޞާދިޤެވެ.\nޑިޕާރޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ޓެރެއިނިންގ މާލަމުގައި ކުރިއަށްދިޔަ މި ސެޝަނުގައި ޑްރަގް ކޯޓުގެ 14 މުވައްޒަފަކު ވަނީ ބައިވެރިވެފައެވެ. ބާކީ ތިބި މުވައްޒަފުންނަށް މީގެ ދެވަނަ ބުރެއް އަދި ހިންގުމަށް ވަނީ ހަމަޖެހިފައެވެ.\nއާދީއްތަ, 26 އޮކްޓޯބަރ 2014\nޑްރަގް ކޯޓުން ފަރުވާގެ ޕްރޮގްރާމުގައި ބައިވެރިކޮށްފައިވާ އިތުރު 02 މީހަކު ފަރުވާގެ ޕްރޮގްރާމު ފުރިހަމަކުރުމާއެކު އެ މީހުންގެ މައްޗަށް ކޮށްފައިވާ ފުރަތަމަޙުކުމް ބާޠިލު ކުރުމަށްފަހު މިނިވަން ކުރުމަށް ކޯޓުން ފަހުގެޙުކުމް ކޮށްފިއެވެ. ފަހުގެޙުކުމް ކުރެވިފައިވަނީ ޅ.ނައިފަރު، ވެލްކަމްގޭޓް މުޙައްމަދު ސަމާޢު އާއި ގދ.ތިނަދޫ، އަލިހަނދުވަރު ޙަސަން ޝަހުމްގެ މައްޗަށެވެ.\nޑްރަގް ކޯޓާއި އެން.ޑީ.އޭ ބައްދަލުވުމެއް ބާއްވައިފި!\nޑްރަގް ކޯޓު ހިންގެވުން ވަގުތީ ގޮތުން ޤާޟީ އަލްއުސްތާޛު ޢަބްދުއްސައްތާރު ޢަބްދުލްޙަމީދުއާ ޙަވާލުކުރައްވައިފި!\nއިތުރު 04 މީހަކު ފަރުވާގެ ޕްރޮގްރާމް ފުރިހަމަކޮށްފި


(1) ط س (މި އަކުރުތަކުގެ مراد ދެނެވޮޑިގެންވަނީ اللَّهއެވެ.) މިއީ ކީރިތި قرآنގެ އަދި ބަޔާންވެގެންވާ ފޮތެއްގެ آيةތަކެވެ. (އެބަހީ: ބަޔާންވެގެންވާ ފޮތެއްކަމުގައިވާ قرآنގެ آيةތަކެވެ.)\n(2) (އެއީ) مؤمنންނަށް ތެދުމަގެކެވެ. އަދި އުފާވެރި خبرއެއްމެއެވެ.\n(3) އެއުރެންނީ ނަމާދު قائمކޮށް، زكاةދީ، އަދި آخرةދުވަހާމެދު يقينކުރާ މީހުންނެވެ.\n(4) ހަމަކަށަވަރުން، آخرةދުވަހަށް إيمان ނުވާ މީހުންނަށް ތިމަންރަސްކަލާނގެ އެއުރެންގެ عملތައް ޒީނަތްތެރި ކުރެއްވީމެވެ. ފަހެ، އެއުރެންވަނީ حيرانވެ، ދެފުށުއެޅޭ حالގައެވެ.\n(5) އެއުރެންނީ އެއުރެންނަށް ނުބައިވެގެންވާ عذابހުރި މީހުންނެވެ. އަދި އެއުރެންނީ آخرةގައި ހަމައެންމެ ގެއްލެނިވެގެންވާ މީހުންނެވެ.\n(6) ހަމަކަށަވަރުން، ކަލޭގެފާނަށް قرآن އުނގަންނައިދެއްވަނީ، حكيمވަންތަ، މޮޅަށް ދެނެވޮޑިގެންވާ ކަލެއްގެ حضرةންކަން ކަށަވަރެވެ.\n(7) موسىގެފާނު އެކަލޭގެފާނުގެ أهلވެރިންނަށް ވިދާޅުވިހިނދު ހަނދުމަކުރާށެވެ! ހަމަކަށަވަރުން، ތިމަންކަލޭގެފާނަށް އަލިފާންގަނޑެއް ފެނިއްޖެއެވެ. ތިމަންކަލޭގެފާނު އެތަނުން خبرއަކާއިގެން ތިޔަބައިމީހުންގެ ގާތަށް ވަޑައިގަންނަވާހުށީމެވެ. ނުވަތަ ތިޔަބައިމީހުން ހީފިލުވުމަށް ހުޅުކޮޅެއް ގެންނަވާހުށީމެވެ.\n(8) ފަހެ، موسىގެފާނު އެ އަލިފާންގަނޑުގެ ކައިރިޔަށް ވަޑައިގަތްހިނދު އެކަލޭގެފާނަށް ނިދާއިއްވެވިއެވެ. އަލިފާންގަނޑުގެ ކައިރީގައިވާ މީހަކަށާއި (އެބަހީ: موسىގެފާނަށާއި) އަލިފާންގަނޑުގެ ވަށައިގެންވާ ބަޔަކަށް (އެބަހީ: ملائكةންނަށް) بركاتލައްވާފައިވެއެވެ. عالمތަކުގެ ވެރި اللَّه، ހުސްطاهرވަންތަވެވޮޑިގެންވެއެވެ.\n(9) އޭ موسىގެފާނެވެ! ހަމަކަށަވަރުން، ތިމަންރަސްކަލާނގެއީ، عزيزވަންތަ، حكيمވަންތަ اللَّهއެވެ.\n(10) އަދި ކަލޭގެފާނުގެ އަސާކޮޅު އެއްލަވާށެވެ! ފަހެ، އެ އަސާކޮޅު (އެއްލެވީމާ) ހަރުފަޔެއްހެން ހެލިފެލިވާތީ، ފެނިވަޑައިގަތްހިނދު (ބިރުފުޅުން) ފުރަގަސްދެއްވައި ދުވެވަޑައިގަތެވެ. އަދި އެނބުރި ވަޑައެއްނުގަތެވެ. (ދެން وحىކުރެއްވިއެވެ.) އޭ موسىގެފާނެވެ! ކަލޭގެފާނު ބިރުފުޅު ނުގަންނާށެވެ! ހަމަކަށަވަރުން، ތިމަންރަސްކަލާނގެ حضرةގައި رسولން (އެއްވެސް އެއްޗެއް ދެކެ) ބިރުފުޅެއް ނުގަންނާނެތެވެ.\n(11) އެހެނެއްކަމަކު، އަނިޔާވެރިވެ، ނުބައިކަމެއް ކުރުމަށްފަހު، އޭގެބަދަލުގައި ރަނގަޅުކަމެއްކޮށްފި މީހަކަށް، ފަހެ، ހަމަކަށަވަރުން، ތިމަންރަސްކަލާނގެއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(12) އަދި ކަލޭގެފާނު ހެދުންކޮޅުގެ މަންސަފާއަށް އަތްޕުޅު ލައްވާށެވެ! އެއްވެސް ބަލިމަޑުކަމެއްގެ ނުބަޔަކާނުލައި، ހުދުކޮށް (ވިދަވިދާ އޮންނަގޮތުގައި) އެ އަތްޕުޅު ނުކުންނާނެތެވެ. فرعونއާއި، އޭނާގެ قومގެމީހުންނަށް ފޮނުއްވި ނުވަ معجزاتގެ ތެރެއިންނެވެ. ހަމަކަށަވަރުން، فاسقބަޔަކުކަމުގައި، އެއުރެންވޫއެވެ.\n(13) ފަހެ، ތިމަންރަސްކަލާނގެ معجزاتތައް ފާޅުވެގެންވާ حالގައި އެއުރެންގެ ގާތަށް އައިހިނދު، އެއުރެން ބުނެފޫއެވެ. މިއީ ފާޅުވެގެންވާ ޖާދޫއެކެވެ.\n(14) އަދި އެ آيةތައް އެއީ، ތެދުކަން އެއުރެންގެ نفسތަކަށް يقينވެތިބެ، އަނިޔާވެރިކަމާއި، ބޮޑާވެގަތުމުގެ ގޮތުން، އެ آيةތަކަށް އެއުރެން إنكارކުރޫއެވެ.\n(15) ހަމަކަށަވަރުން، ތިމަންރަސްކަލާނގެ داودގެފާނާއި، سليمانގެފާނަށް علمވެރިކަން ދެއްވީމެވެ. އަދި އެ ދެބޭކަލުން ވިދާޅުވިއެވެ. حمدހުރީ اللَّهއަށެވެ. އެކަލާނގެއީ، އެކަލާނގެއަށް إيمانވެގެންވާ އަޅުންގެ ތެރެއިން، ގިނަމީހުންގެ މައްޗަށް ތިމަންމެން މާތްކުރެއްވި ރަސްކަލާނގެއެވެ.\n(16) އަދި داودގެފާނުގެ ކިބައިން (ނަބީކަމާއި ވެރިކަން) ވާރުތަވީ، سليمانގެފާނަށެވެ. އަދި އެކަލޭގެފާނު ވިދާޅުވިއެވެ. އޭ މީސްތަކުންނޭވެ! އަހުރެމެންނަށް ދޫނިސޫފާސޫފީގެ ބަހުރުވަ އުނގަންނައިދެއްވިއެވެ. އަދި އަހުރެމެންނަށް ހުރިހާކަމެއް ލިބިފައިވެއެވެ. ހަމަކަށަވަރުން، މިކަންތަކަކީ، ފާޅުވެ އެނގިގެންވާ فضلވަންތަ ކަމެއްކަން ކަށަވަރެވެ.\n(17) އަދި ޖިންނީންނާއި، އިންސީންނާއި، ދޫނިސޫފާސޫފީގެ ތެރެއިން سليمانގެފާނަށް އެކަލޭގެފާނުގެ لشكر އެއްކުރެއްވުނެވެ. ފަހެ، އެ لشكر އެތުރިގެންވެއެވެ.\n(18) (ދެން لشكرއާއިގެން) ހިނީގެ وادىއަށް ވަޑައިގެންފުމަށް ދާނދެނެވެ. އެހިނދު ހިންޏެއް ބުންޏެވެ. އޭ ހިނިތަކާއެވެ! ކަލޭމެންގެ ގޭގެއަށް ވަންނާށެވެ! (އެއީ) ނޭނގިތިބެ، سليمانގެފާނާއި، އެކަލޭގެފާނުގެ لشكر ކަލޭމެން ފިސްފިސް ނުކުރުމަށްޓަކައެވެ.\n(19) ފަހެ (سليمانގެފާނު) އެ ހިނި ބުނިވާހަކަ އައްސަވައި ހިނިފުޅުވެޑުވިއެވެ. އަދި ވިދާޅުވިއެވެ. އަޅުގެ ވެރިރަސްކަލާކޯއެވެ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި نعمةއަށް شكرކުރުމަށާއި، އިބަރަސްކަލާނގެ ރުހިވޮޑިގެންވާ صالح عملކުރުމަށް މިއަޅާއަށް إلهامކުރައްވާނދޭވެ! އަދި އިބަރަސްކަލާނގެ رحمةފުޅުން، އިބަރަސްކަލާނގެ صالح އަޅުންގެ ތެރެއިން މިއަޅާ ލައްވާނދޭވެ!\n(20) އަދި އެކަލޭގެފާނު ދޫނިސޫފާސޫފި ހޯއްދަވައި ބެއްލެވިއެވެ. ފަހެ، އެކަލޭގެފާނު ވިދާޅުވިއެވެ. އަހުރެންނަށް هُدهُد މި ނުފެންނަނީ ކީއްވެގެން ހެއްޔެވެ؟ ނުވަތަ އޭތި غيبވެގެންވީ ހެއްޔެވެ؟\n(21) ހަމަކަށަވަރުން، (އޭތީގެ عذرއެއްގެގޮތުން) ފާޅުވެގެންވާ ހެތްކެއް އަހުރެންގެގާތަށް ނުގެނައިނަމަ، އެ އެއްޗަށް ބޮޑުވެގެންވާ عقوباتއެއް އަހުރެން ދޭހުށީމެވެ. ނުވަތަ އޭތި ކަތިލާހުށީމެވެ.\n(22) ފަހެ، އެ ދޫނި މާދުރުނޫން ތަނެއްގައި ކުޑައިރުކޮޅެއްވަންދެން އުޅެފައި (އަތުވެއްޖެއެވެ.) ދެން އޭތި ދެންނެވިއެވެ. ކަލޭގެފާނަށް އެނގިވަޑައިގެންނުވާ ކަންތައްތަކެއް ތިމަންނާއަށް އެނގިއްޖެއެވެ. ކަލޭގެފާނުގެ އަރިހަށް ތިމަންމިއައީ، (يمنކަރައިގެ) سبإއިން يقينވެގެންވާ خبرއަކާއިގެންނެވެ.\n(23) އެތާނގެ މީހުންގެ މައްޗަށް ރަނިކަންކުރައްވާ ކަމަނާއަކު ހަމަކަށަވަރުން، ތިމަންދުށީމެވެ. ހުރިހާ އެއްޗެއް އެކަމަނާއަށް ލިބިވަޑައިގެންފައިވެއެވެ. އަދި އެކަމަނާއަށް ބޮޑުވެގެންވާ تختއެއް ވެއެވެ.\n(24) އެކަމަނާއާއި، އެކަމަނާގެ قومގެމީހުން، اللَّه ފިޔަވައި އިރަށް سجدةކޮށް އުޅޭތީ ތިމަންދުށީމެވެ. އަދި شيطانއާ އެއުރެންނަށް އެއުރެންގެ عملތައް ޒީނަތްތެރިކޮށް ދެއްކިއެވެ. އަދި ތެދުމަގުން އެއުރެން އެއްކިބާކުރިއެވެ. ފަހެ، އެއުރެންނަކަށް ތެދުމަގެއް ނުލިބެއެވެ.\n(25) އުޑުތަކާއި، ބިމުގައި ފޮރުވިފައިވާ ތަކެތި ނެރުއްވާ، އަދި ތިޔަބައިމީހުން ވަންހަނާކުރާ ކަންތަކާއި، ފާޅުކުރާ ކަންތައް ދެނެވޮޑިގެންވާ اللَّهއަށް سجدة ނުކުރުމަށް شيطانއާ އެއުރެންނަށް ޒީނަތްތެރިކޮށްދިނެވެ.\n(26) اللَّهއީ، އެކަލާނގެ ފިޔަވައި حقވެގެން އަޅުކަމެއްވެވޭ إلهއަކު ނުވާ ރަސްކަލާނގެއެވެ. އެއީ މާތްވެގެންވާ عرشގެ ވެރިރަސްކަލާނގެއެވެ.\n(27) އެކަލޭގެފާނު (هُدهُدއަށް) ވިދާޅުވިއެވެ. ކަލޭ ތިޔަބުނީ ތެދެއްތޯ ނުވަތަ ކަލޭވަނީ ދޮގުވެރިންގެ ތެރެއިންތޯ ތިމަންކަލޭގެފާނު ބައްލަވާހުށީމެވެ.\n(28) އަހުރެންގެ މި ސިޓީ ހިފައިގެންގޮސް އެއުރެންގެ ގާތަށް އެ އެއްލާށެވެ! ދެން އެއުރެންނާ ދުރަށްޖެހި (ޖަވާބުގައި) އެއުރެން ރައްދުކުރަނީ ކޮންއެއްޗެއްތޯ ބަލާށެވެ!\n(29) (ސިޓީ ލިބުމުން) އެކަމަނާ ވިދާޅުވިއެވެ. އޭ قومގެ ބޮޑުންނޭވެ! ހަމަކަށަވަރުން، މާތްވެގެންވާ ސިޓީފުޅެއް ތިމަންކަމަނާއަށް ލިބިއްޖެއެވެ.\n(30) އެއީ، ހަމަކަށަވަރުން، سليمانގެފާނުގެ އަރިހުން އައި ސިޓީފުޅެކެވެ. އަދި ހަމަކަށަވަރުން، އޭގައި އަންގަވާފައިވަނީ [بسـم اللَّه الرّحمـن الرّحيـم] އެވެ. (رحمنވަންތަ رحيمވަންތަ اللَّهގެ اسمފުޅުން ފަށައިގަންނަމެވެ.)\n(31) ތިޔަބައިމީހުން ތިމަންކަލޭގެފާނުގެ މައްޗަށް ބޮޑާވެނުގަނެ، إسلامވެގެން ތިމަންކަލޭގެފާނުގެ އަރިހަށް އަންނާށެވެ!\n(32) އެކަމަނާ ވިދާޅުވިއެވެ. އޭ (قومގެ) ބޮޑުންނޭވެ! އަހުރެންގެ މިކަންތަކުގައި ތިޔަބައިމީހުންނަށް ފެންނަގޮތް އަހުރެންނަށް ބުނެދޭށެވެ! ތިޔަބައިމީހުން އަހުރެންނާއެކު حاضرވެއްޖައުމަށްދާނދެން އަހުރެން ގޮތެއް ކަނޑައެއް ނާޅާނަމެވެ.\n(33) އެއުރެން (އެކަމަނާއަށް) ދެންނެވޫއެވެ. ތިމަންމެންނީ، އާރާއި ބާރުހުރި ގަދަފަދަ ބަޔެކެވެ. ކަންތައް ކުރައްވާނެގޮތް އެނގިވަޑައިގަންނަވާނީ ކަމަނާއަށެވެ. ފަހެ، ކަމަނާ ކުރައްވާނެ أمرއަކާމެދު ވިސްނަވާށެވެ!\n(34) އެކަމަނާ ވިދާޅުވިއެވެ. ހަމަކަށަވަރުން، ރަސްރަސްކަލުން (ހަނގުރާމަވެރި ގޮތުގައި) ރަށަކަށް އަރައިވަޑައިގެންފިނަމަ، އެރަށެއް ސުންނާފަތިކުރައްވައި، فسادކުރައްވައި، އަދި އެރަށެއްގެ أهلވެރިންކުރެ عزّةތެރިން ނިކަމެތިކުރައްވަތެވެ. އަދި އެއުރެން ކަންތައްކުރައްވަނީ އެފަދައިންނެވެ.\n(35) އަދި ހަމަކަށަވަރުން، ތިމަންކަމަނާ އެއުރެންނަށް ހަދިޔާއެއް މިފޮނުއްވަނީއެވެ. ދެން (އެ ހަދިޔާއާއިގެން) ފޮނުވޭމީހުން އެނބުރި އަންނަނީ ކޮންއެއްޗަކާއިގެންތޯ ބައްލަވަން ތިމަންކަމަނާ انتظارކުރައްވާނަމެވެ.\n(36) ފަހެ (އެކަމަނާ ފޮނުއްވި) މީހުން سليمانގެފާނުގެ އަރިހަށް އައިހިނދު، އެކަލޭގެފާނު ވިދާޅުވިއެވެ. ތިޔަބައިމީހުން ތިމަންކަލޭގެފާނަށް މުދަލުން مددކުރަނީ ހެއްޔެވެ؟ ފަހެ، اللَّه ތިޔަބައިމީހުންނަށް ދެއްވާފައިވާ ތަކެއްޗަށްވުރެ، ތިމަންކަލޭގެފާނަށް اللَّه ދެއްވާފައިވާ ތަކެތި (އެބަހީ: ނަބީކަމާއި ރަސްކަން) މާހެޔޮކަން ބޮޑެވެ. އަދި ކިއެއްތަ! ތިޔަބައިމީހުންގެ ހަދިޔާއަށް އުފާކުރާނީ ހަމަތިޔަބައިމީހުންނެވެ.\n(37) ތިޔަ ހަދިޔާއާއިގެން އެއުރެންގެ ގާތަށް އެނބުރިދާށެވެ! ފަހެ، އެއުރެންނަށް ދެކޮޅުހެދުމަށް ކުޅަދާނަވެގެންނުވާފަދަ لشكرއަކާއިގެން އެއުރެންގެ ގާތަށް ހަމަކަށަވަރުން، އަހުރެމެން ދާހުށީމުއެވެ. އަދި ހަމަކަށަވަރުން، އެއުރެން ދެރަވެ، ނިކަމެތިވެގެންވާ حالގައި، އެރަށުން އެއުރެން ބޭރުކުރާހުށީމުއެވެ.\n(38) އެކަލޭގެފާނު ވިދާޅުވިއެވެ. އޭ ބޮޑުންނޭވެ! އެއުރެން ބޯލަނބައި ކިޔަމަންވެ، إسلامވެގެން ތިމަންކަލޭގެފާނުގެ އަރިހަށް އައުމުގެ ކުރީގައި، އެކަމަނާގެ تخت ތިމަންކަލޭގެފާނުގެ އަރިހަށް ގެނެސްދޭނީ، ތިޔަބައިމީހުންގެ ތެރެއިން ކާކުހެއްޔެވެ؟\n(39) ޖިންނީންގެ ތެރެއިން عفريتއަކު ދެންނެވިއެވެ. ކަލޭގެފާނު ތިޔަ އިންނެވިތަނުން ތެދުވެވަޑައިގަތުމުގެ ކުރިން، ކަލޭގެފާނުގެ އަރިހަށް ތިމަން އެ ގެނެސްދީފާނަމެވެ. އަދި ހަމަކަށަވަރުން، ތިމަންނާއީ، އެ އުފުލޭފަދަ، ބާރުގަދަ، އޭގެމައްޗަށް أمانةތެރިއަކީމެވެ.\n(40) (ބާވައިލެއްވި) ފޮތުން علمލިބިފައިވާމީހާ ދެންނެވިއެވެ. ކަލޭގެފާނު ކަޅިހިންގަވައިލެއްވުމުގެ ކުރިން، ކަލޭގެފާނުގެ އަރިހަށް ތިމަން އެ ގެނެސްދީފާނަމެވެ. ދެން އެކަލޭގެފާނުގެ އަރިހުގައި އެ تخت ބެހެއްޓިފައިހުއްޓައި ފެނިވަޑައިގަތްހިނދު، އެކަލޭގެފާނު ވިދާޅުވިއެވެ. މިކަންމިވީ އަހުރެންގެ ވެރިރަސްކަލާނގެ فضلވަންތަ ކަމުންނެވެ. (އެއީ) އަހުރެން نعمةއަށް شكرކުރަނީތޯ، ނުވަތަ ދެކޮޅުވެރިވަނީތޯ امتحانކުރެއްވުމަށްޓަކައެވެ. شكرކުރާމީހާ (ދަންނާށެވެ!) ފަހެ، އޭނާ شكرކުރާކަން ކަށަވަރީ، ހަމައޭނާގެ އަމިއްލަ نفسއަށެވެ. އަދި (نعمةއަށް) ދެކޮޅުހަދާމީހާ (ދަންނާށެވެ!) ފަހެ، ހަމަކަށަވަރުން، އަހުރެންގެ ވެރިރަސްކަލާނގެއީ، ފުދިވޮޑިގެންވާ، ދީލަތިވަންތަ ރަސްކަލާނގެއެވެ.\n(41) އެކަލޭގެފާނު ވިދާޅުވިއެވެ. އެކަމަނާއަށް އެނގިވަޑައިގަނޭތޯ، ނުވަތަ އެނގިވަޑައިނުގަނޭތޯ ބެއްލެވުމަށް، ތިޔަބައިމީހުން އެކަމަނާގެ تختގެ ސިފަ ބަދަލުކޮށްލާށެވެ!\n(42) ފަހެ، އެކަމަނާ ވަޑައިގަތުމުން ދެންނެވިއެވެ. ކަމަނާގެ تختވަނީ މިފަދައިންތޯއެވެ. އެކަމަނާ ދެންނެވިއެވެ. އެއާއި މިއާ ހަމަ އެއްފަދައެވެ. (سليمانގެފާނު ވިދާޅުވިއެވެ.) އެކަމަނާގެ ކުރިން ތިމަންމެންނަށްވަނީ، علم ލިބިފައެވެ. އަދި (އެކަމަނާގެ ކުރިން) ތިމަންމެން مسلمންކަމުގައި ވީމުއެވެ.\n(43) އަދި اللَّه ފިޔަވައި އެކަމަނާ އަޅުކަންކުރައްވާ ތަކެތި، އެކަމަނާ (ތެދުމަގުން) އެއްކިބާކުރިއެވެ. ހަމަކަށަވަރުން، އެކަމަނާވީ، كافر قومއެއްގެ މީހުންގެ ތެރެއިންނެވެ.\n(44) އެކަމަނާއަށް ދެންނެވިއެވެ. ގަނޑުވަރަށް ވެދެވަޑައިގަންނަވާށެވެ! ފަހެ، އެކަމަނާއަށް އެތަން ފެނިވަޑައިގަތްހިނދު، އެއީ ފެންގަނޑެކޭ ހީފުޅުކުރައްވައި (ފެންގަނޑަކަށް އެރިވަޑައިގަންނަވާގޮތަށް) ދެފައިންޕުޅު كشفކުރެއްވިއެވެ. އެކަލޭގެފާނު ވިދާޅުވިއެވެ. އެއީ ހަމަކަށަވަރުން، އޮމާން ބިއްލޫރިން ހެދިފައިވާ ގަނޑުވަރެކެވެ. (ދެން އެކަމަނާ إسلامވުމަށް سليمانގެފާނު ވިދާޅުވިހިނދު) އެކަމަނާ ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން، އަޅުގެ އަމިއްލަ نفسއަށް އަޅު އަނިޔާވެރިވެއްޖައީމެވެ. އަދި سليمانގެފާނުގެ އަރިހުގައިވެ، عالمތަކުގެވެރި اللَّهއަށް ބޯލަނބައި، ކިޔަމަންވެއްޖައީމެވެ.\n(45) ހަމަކަށަވަރުން، ތިމަންރަސްކަލާނގެ ثمودބާގައިމީހުންގެ ގާތަށް އެއުރެންގެ أخ، صالحގެފާނު ފޮނުއްވީމެވެ. ތިޔަބައިމީހުން اللَّهއަށް އަޅުކަންކުރާށޭ އަންގަވަމުންނެވެ. ފަހެ، އެހާރުން އެއުރެން އަރާރުންވާ ދެބަޔަކަށް ބެހިގެންދިޔައޫއެވެ.\n(46) އެކަލޭގެފާނު ވިދާޅުވިއެވެ. އޭ އަހުރެންގެ قومގެމީހުންނޭވެ! ތިޔަބައިމީހުން ރަނގަޅުގޮތުގެ ކުރިން، ނުބައިގޮތް އަވަސްވުމަށް ތިޔައެދެނީ ކީއްވެގެން ހެއްޔެވެ؟ ތިޔަބައިމީހުންނަށް رحمةލެއްވުމަށްޓަކައި ތިޔަބައިމީހުން ފާފަފުއްސެވުންއެދި، اللَّهއަށް دعاء ނުކުރާނޫހެއްޔެވެ؟\n(47) އެއުރެން ދެންނެވޫއެވެ. ކަލޭގެފާނާއި، ކަލޭގެފާނުގެ އަރިހުގައިވާ މީހުންގެ ސުންޕާކަން ތިމަންމެންނަށް ޖެހިއްޖެއެވެ. އެކަލޭގެފާނު ވިދާޅުވިއެވެ. ތިޔަބައިމީހުންނަށް ސުންޕާގޮތް މެދުވެރިވުންވަނީ، اللَّهގެ حضرةގައެވެ. އަދި ކިއެއްތަ! ތިޔަބައިމީހުންނީ، امتحانވެވޭ ބަޔެކެވެ.\n(48) އަދި އެރަށުގައި ނުވަމީހަކު އުޅުނެވެ. އެއުރެން ބިމުގައި فسادއުފައްދަމުން ގެންދެތެވެ. އަދި އެއުރެން (އެއްވެސް ކަމެއް) إصلاحއެއް ނުކުރެތެވެ.\n(49) އެއުރެން ބުނެފޫއެވެ. ރޭގަނޑުގެ ވަގުތުގައި އެކަލޭގެފާނާއި، އެކަލޭގެފާނުގެ أهلވެރިން އަވަހާރަކޮށްލައި، ނެތިކޮށްލުމަށް اللَّهގަންދީ ތިޔަބައިމީހުން ހުވާކުރާށެވެ! ދެން ހަމަކަށަވަރުން، އެކަލޭގެފާނުގެ ބަލަދުވެރިޔާ ގާތުގައި ތިމަންމެން ބުނާހުށީމެވެ. (އެކަލޭގެފާނާއި) އެކަލޭގެފާނުގެ أهلވެރިން އަވަހާރަކޮށްލިތަނެއް ތިމަންމެން ނުވެސް ދެކެމުއެވެ. އަދި ހަމަކަށަވަރުން، ތިމަންމެންނަކީ، ތެދުވެރިންކަން ކަށަވަރެވެ.\n(50) އަދި އެއުރެން މަކަރުވެރި ރޭވުމެއް ރޭވިއެވެ. އަދި ތިމަންރަސްކަލާނގެވެސް ރޭވުމެއް ރޭއްވެވީމެވެ. އެއުރެންނަކަށް އެކަމެއް ނޭނގެއެވެ.\n(51) ފަހެ، އެއުރެންގެ މަކަރުވެރި ރޭވުމުގެ ނިމުންވަނީ ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ! ހަމަކަށަވަރުން، ތިމަންރަސްކަލާނގެ އެއުރެންނާއި އެއުރެންގެ قومގެ އެންމެން ހަލާކުކޮށް ނެތިކޮށްލެއްވީމެވެ.\n(52) ފަހެ، އެހުރީ އެއުރެންގެ އަނިޔާވެރިކަމުގެ ސަބަބުން ވީރާނާވެފައިވާ އެއުރެންގެ ގޯތިގެދޮރެވެ. ހަމަކަށަވަރުން، އެކަންތަކުގައި ދަންނަ ބަޔަކަށް ހެކިތަކެއްވާކަން ކަށަވަރެވެ.\n(53) އަދި إيمانވެ تقوىވެރިކަންމަތީ އުޅުނުމީހުން، ތިމަންރަސްކަލާނގެ ސަލާމަތްކުރެއްވީމެވެ.\n(54) لوطގެފާނު، އެކަލޭގެފާނުގެ قومގެމީހުންނަށް ވިދާޅުވިހިނދު (ހަނދުމަކުރާށެވެ!) ތިޔަބައިމީހުން ދެކެދެނެތިބި حال، فاحش عملތައް ކުރަނީހެއްޔެވެ؟\n(55) ހަމަކަށަވަރުން، ތިޔަބައިމީހުން شهوانىއެދުން ފުއްދުމަށްޓަކައި އަންހެނުން ފިޔަވައި ފިރިހެނުންނާ ގާތްވަނީ ހެއްޔެވެ؟ އަދި ކިއެއްތަ! ތިޔަބައިމީހުންނަކީ، ތަންދޮރުނޭނގޭ جاهل ބަޔަކީމުއެވެ.\n(56) ފަހެ، އެކަލޭގެފާނުގެ قومގެމީހުންގެ ޖަވާބުކަމުގައި އެއުރެންގެ މިބުނުން ނޫނީ ނުވެއެވެ. ތިޔަބައިމީހުން لوطގެފާނާއި، އެކަލޭގެފާނަށް تبعވެގެން ތިބިމީހުން ތިޔަބައިމީހުންގެ ރަށުން ބޭރުކޮށްލާށެވެ! ހަމަކަށަވަރުން، އެއުރެންނީ طاهرވެ ތިބޭބަޔެކެވެ.\n(57) ފަހެ، ތިމަންރަސްކަލާނގެ އެކަލޭގެފާނާއި އެކަލޭގެފާނުގެ أهلވެރިން ސަލާމަތްކުރެއްވީމެވެ. އެކަލޭގެފާނުގެ އަނބިކަނބަލުން މެނުވީއެވެ. عذابގައި ތިބޭމީހުންގެ ތެރެއިން ތިމަންރަސްކަލާނގެ އެކަނބުލޭގެ ހިމެނުއްވީމެވެ.\n(58) އަދި ތިމަންރަސްކަލާނގެ އެއުރެންގެ މައްޗަށް (ހިލައިގެ) ވާރެއެއް ވެއްސެވީމެވެ. ފަހެ، إنذارވެވުނު މީހުންގެ (މައްޗަށް ވެހުނު) ވާރޭގެ ނުބައިކަމާއެވެ!\n(59) ކަލޭގެފާނު ވިދާޅުވާށެވެ! حمدހުރީ اللَّهއަށެވެ. އަދި އެކަލާނގެ خيارކުރައްވާފައިވާ، އެކަލާނގެ އަޅުތަކުންގެ މައްޗަށް سلامހުށްޓެވެ. ހެޔޮކަންބޮޑީ، اللَّه ހެއްޔެވެ؟ ނުވަތަ އެއުރެން شريكކުރާ އެއްޗެތި ހެއްޔެވެ؟\n(60) ނުވަތަ އުޑުތަކާއި، ބިން ހެއްދެވި، އަދި ތިޔަބައިމީހުންނަށްޓަކައި އުޑުން ވާރޭފެން ވެއްސެވި ރަސްކަލާނގެ ހެއްޔެވެ؟ ފަހެ، ރީތިކަމާއި ހިތްފަސޭހަކަމުން ފުރިގެންވާ ބަގީޗާތައް ތިމަންރަސްކަލާނގެ އެ ފެނުން ފެޅުއްވީމެވެ. އެ ބަގީޗާގެ ގަސްތައް ފެޅުވުމަކީ، ތިޔަބައިމީހުންނަށް ކުޅަދާނަވެގެންވާނެ ކަމެއްނޫނެވެ. اللَّهއާ އެކުގައި އެހެން إلهއަކު ވޭހެއްޔެވެ؟ އަދި ކިއެއްތަ! އެއުރެންނީ (حقން) އެއްކިބާވާ ބަޔެކެވެ.\n(61) ނުވަތަ قرارވެ ތިބުމުގެ ތަނެއްކަމުގައި، ބިންލައްވައި އެތާނގައި ކޯރުތައް ލައްވައި، އަދި އެތާނގައި ހަރުލައިހުންނަ ފަރުބަދަތައް ލައްވައި، އަދި (މީރުފެނާއި ލޮނުފެނުގެ) ދެ ކަނޑު ދެމެދުގައި ހުރަހެއް ލެއްވި ރަސްކަލާނގެ ހެއްޔެވެ؟ اللَّهއާ އެކުގައި އެހެން إلهއަކު ވޭހެއްޔެވެ؟ އަދި ކިއެއްތަ! އެއުރެންކުރެ ގިނަމީހުނެއް (އެކަމެއް) ނުދަނެތެވެ.\n(62) ނުވަތަ ދަތި އުނދަގޫ حالޖެހިފައިވާ މީހާ، އެކަލާނގެއަށް دعاءކުރާހިނދު، އެމީހާގެ دعاء އިޖާބަކުރައްވައި، އަދި ނުބައިކަން ދުރުކުރައްވައި، އަދި ބިމުގެ خليفةއިން ކަމުގައި ތިޔަބައިމީހުންލައްވާ ރަސްކަލާނގެ ހެއްޔެވެ؟ اللَّهއާއެކު އެހެން إلهއަކު ވޭހެއްޔެވެ؟ ތިޔަބައިމީހުން ހަނދުމަކުރަނީ ވަރަށްވެސް މަދުންނެވެ.\n(63) ނުވަތަ އެއްގަމާއި، ކަނޑުގެ އަނދިރިތަކުގެ ތެރޭގައި، ތިޔަބައިމީހުންނަށް ތެދުމަގު ދައްކަވާ، އަދި އެކަލާނގެ رحمة (ގެ ވާރޭ) ގެ ކުރިޔަށް އުފާވެރި خبرއެއްގެ ގޮތުގައި (ވިލާގަނޑުގެ) ވައި ފޮނުއްވާ ރަސްކަލާނގެހެއްޔެވެ؟ اللَّهއާއެކު އެހެން إلهއަކު ވޭހެއްޔެވެ؟ އެއުރެން އެ شريكކުރާ ތަކެއްޗަށްވުރެން اللَّه މަތިވެރިވެވޮޑިގެންވެއެވެ.\n(64) ނުވަތަ (ނެތުމުގެތެރޭން) خلقތަކުން އަލަށް އުފައްދަވައި، ދެން އެ ތަކެތި އަލުން إعادةކުރައްވައި، އަދި އުޑާއި، ބިމުން ތިޔަބައިމީހުންނަށް رزقދެއްވާ ރަސްކަލާނގެ ހެއްޔެވެ؟ اللَّهއާއެކު އެހެން إلهއަކު ވޭހެއްޔެވެ؟ ކަލޭގެފާނު ވިދާޅުވާށެވެ! ތިޔަބައިމީހުން ތެދުވެރިން ކަމުގައިވާނަމަ، ތިޔަބައިމީހުންގެ دليل ތިޔަބައިމީހުން ގެނެސްބަލާށެވެ!\n(65) ކަލޭގެފާނު ވިދާޅުވާށެވެ! اللَّهއަށް މެނުވީ، އުޑުތަކާއި، ބިމުގައިވާ އެކަކަށްވެސް غيبގައިވާކަމެއް ނޭނގޭނެތެވެ. އަދި އެއުރެން އަލުން ދިރުއްވައި، محشرއަށް ފޮނުއްވާހުށީ ކޮންއިރަކުންކަން އެއުރެންނަކަށް ނުމެއެނގޭމެއެވެ.\n(66) އަދި ކިއެއްތަ! آخرةއާ ހަމަޔަށް އެއުރެންގެ علم ފޯރީހެއްޔެވެ؟ އަދި ކިއެއްތަ! އެދުވަހާމެދުގައި އެއުރެންވަނީ شكކަމެއްގައެވެ. އަދި ކިއެއްތަ؟ އެދުވަހާމެދު އެއުރެންވަނީ ކަނުބަޔަކު ކަމުގައެވެ.\n(67) كافرވި މީހުން ބުނެފޫއެވެ. ތިމަންމެންނާ، ތިމަންމެންގެ ކާބަފައިން (މަރުވެ) ވެއްޔަށް ވެދާހިނދު، ހަމަކަށަވަރުން، ތިމަންމެންނީ އަލުން (ދިރުއްވައި) ނެރުއްވާނޭ ބަޔެއް ހެއްޔެވެ؟\n(68) ހަމަށަވަރުން، ތިމަންމެންނާއި، ތިމަންމެންގެ ކާބަފައިންނަށް މީގެކުރިންވެސް މިކަންތައް وعدކުރައްވާފައިވެއެވެ. އެވޭލާ މީހުން ދައްކައިއުޅުނު ފުލޯކު ވާހަކަތަކެއް ކަމުގައިމެނުވީ މިކަންތައް ނުވެއެވެ.\n(69) ކަލޭގެފާނު ވިދާޅުވާށެވެ! ތިޔަބައިމީހުން ބިމުގައި ދަތުރުފަތުރުކޮށް އުޅޭށެވެ! ފަހެ، ކުށްވެރިންގެ ނަތީޖާ އޮތީ ކިހިނަކުންކަން ތިޔަބައިމީހުން ދެކޭށެވެ!\n(70) އަދި އެއުރެންގެ މައްޗަށް ކަލޭގެފާނު ހިތާމަ ނުކުރައްވާށެވެ! އަދި އެއުރެން މަކަރުހަދާ ކަންތަކުން ހިތްޕުޅު ދަތިވުމެއްގެ ތެރޭގައި ކަލޭގެފާނު ވެވަޑައި ނުގަންނަވާށެވެ!\n(71) އެއުރެން ބުނެތެވެ. ތިޔަބައިމީހުންނީ، ތެދުބުނާ ބަޔަކު ކަމުގައިވާނަމަަ ތިޔަ (ބުނާ عذابގެ) وعد އަންނާނީ ކޮންއިރަކުން ހެއްޔެވެ؟\n(72) ކަލޭގެފާނު ވިދާޅުވާށެވެ! އަވަސްކުރުމަށް ތިޔަބައިމީހުން އެދޭ ބައެއްކަންތައް (އެބަހީ: عذاب) ތިޔަބައިމީހުންނާ ދާދިކައިރިވެފައިވުން އެކަށީގެންވެއެވެ.\n(73) ހަމަކަށަވަރުން، ކަލޭގެފާނުގެ ވެރިރަސްކަލާނގެއީ، މީސްތަކުންގެ މައްޗަށް فضلވަންތަ ވެރިރަސްކަލާނގެކަން ކަށަވަރެވެ. އެހެނެއްކަމަކު، އެއުރެންކުރެ ގިނަމީހުން شكرއެއް ނުކުރެތެވެ.\n(74) އެއުރެންގެ ހިތްތަކުގައި ފޮރުވާ ކަންތަކާއި، އެއުރެން ފާޅުކުރާ ކަންތައް، ހަމަކަށަވަރުން، ކަލޭގެފާނުގެ ވެރިރަސްކަލާނގެ ދެނެވޮޑިގެންވެއެވެ.\n(75) އަދި އުޑާއި، ބިމުގައިވިޔަސް (އެކަލާނގެއަށް) ފޮރުވިގެންވާ އެއްވެސް ކަމެއް ނުވެއެވެ. އެ ހުރިހާ ކަމެއްވަނީ، ބަޔާންވެގެންވާ ފޮތެއްގައި ލިޔުއްވައިފައެވެ.\n(76) إسـرآءيـلގެދަރިން، އެކަންކަމާމެދު ދެބަސްވާ ކަންތަކުގެ ތެރެއިން ގިނަކަންތައް ހަމަކަށަވަރުން، މި قرآن، އެއުރެންނަށް ކިޔައިދީ ބަޔާންކޮށްދެއެވެ.\n(77) އަދި ހަމަކަށަވަރުން، އެ قرآنއަކީ، مؤمنތަކުންނަށްވާ هدايةއަކާއި، رحمةއެއްކަން ކަަށަވަރެވެ.\n(78) ހަމަކަށަވަރުން، ކަލޭގެފާނުގެ ވެރިރަސްކަލާނގެ (قيامةދުވަހުން) އެއުރެންގެ މެދުގައި އެކަލާނގެ (عدلވެރި) حكمފުޅުން ނިޔާކުރައްވާނެތެވެ. އަދި އެކަލާނގެއީ، عزيزވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\n(79) ފަހެ، ކަލޭގެފާނު اللَّهއަށް وكيلކުރައްވާށެވެ! ހަމަކަށަވަރުން، ކަލޭގެފާނުވަނީ، ބަޔާންވެގެންވާ حق މަގުގައެވެ.\n(80) ހަމަކަށަވަރުން، މަރުވެފައިތިބޭ މީހުންނަށް ކަލޭގެފާނަކަށް އަޑެއް ނީއްވެވޭނެތެވެ. އަދި ބީރު މީހުންނަށް، އެއުރެން ފުރަގަސްދީ ދާހިނދު، ކަލޭގެފާނު ގޮވައިލައްވާ އަޑެއް ނީއްވެވޭނެތެވެ.\n(81) އަދި ކަނުމީހުންނަށް (އެބަހީ: މަގުފުރެދުމުން ކަނުވެފައިވާ މީހުންނަށް) އެއުރެންގެ މަގުފުރެދުމުން އެއްކިބާކުރައްވައި، (ތެދުމަގު ދައްކަވާ) هادىއަކު ކަމުގައި ކަލޭގެފާނު ނުވަމުއެވެ. ތިމަންރަސްކަލާނގެ آيةތަކަށް إيمانވާ ބަޔަކަށް މެނުވީ ކަލޭގެފާނަކަށް ނީއްވެވޭނެއެވެ. ފަހެ، އެއުރެންނީ، اللَّهއަށް ކިޔަމަންވާ މީހުންނެވެ.\n(82) އެއުރެންގެ މައްޗަށް (عذابގެ) ބަސްފުޅު حقވާހިނދު، ތިމަންރަސްކަލާނގެ، އެއުރެންނަށްޓަކައި ބިމުން ދާއްބައެއް ނެރުއްވާހުށީމެވެ. އޭތި އެއުރެންނާ ވާހަކަދައްކަމުން ބުނާނެތެވެ. ހަމަކަށަވަރުން، ތިމަންރަސްކަލާނގެ آيةތަކަށް\n(83) ކޮންމެ أمّةއަކުން ތިމަންރަސްކަލާނގެ آيةތައް ދޮގުކުޅަ މީހުންގެ ތެރެއިން ބަޔަކު ތިމަންރަސްކަލާނގެ އެއްކުރައްވައި، محشرއަށް ފޮނުއްވާދުވަސް ހަނދުމަކުރާށެވެ! ފަހެ، އެއުރެން ބައިބަޔަށް ބައިތިއްބަވަމުން ގެންދަވާނެތެވެ.\n(84) (اللَّهގެ حضرةއަށް) އެއުރެން އަތުވެއްޖައުމަށް ދާނދެނެވެ. އެހިނދު އެކަލާނގެ وحىކުރައްވާނެތެވެ. ތިޔަބައިމީހުންނަށް އެއާބެހޭ علمއެއް ލިބިފައިނެތް حال، ތިޔަބައިމީހުން ތިމަންރަސްކަލާނގެ آيةތައް ދޮގުކުޅައީ ހެއްޔެވެ؟ ނުވަތަ ތިޔަބައިމީހުން ކުރަމުންގެންދިޔައީ ކޮންކަމެއް ހެއްޔެވެ؟\n(85) އަދި އެއުރެންގެ މައްޗަށް ކަނޑައަޅުއްވާފައިވާ عذاب އައިސް ޖެހިއްޖެއެވެ. އެއީ އެއުރެން އަނިޔާވެރިވީ ކަމަށްޓަކައެވެ. ފަހެ، އެއުރެންނަކަށް (އެދުވަހުން) އެއްވެސް ވާހަކައެއް ނުދެއްކޭނެތެވެ.\n(86) ހަމަކަށަވަރުން، ތިމަންރަސްކަލާނގެ، ރޭގަނޑު ލައްވާފައިވަނީ، އެވަގުތުގައި އެއުރެން ހަމަހިމޭންކަމާއި، އަރާމު ލިބިތިބުމަށާއި، އަދި ދުވާލު ލައްވާފައިވަނީ (މަސައްކަތްކޮށް އުޅުމަށްޓަކައި) ތަންތަން ފެންނަގޮތުގައިކަން އެއުރެން ނުދެކޭހެއްޔެވެ؟ ހަމަކަށަވަރުން، إيمانވާ ބަޔަކަށް އެކަންތަކުގައި ހެކިތަކެއްވާކަން ކަށަވަރެވެ.\n(87) ތާޅަފިލި ފުމެލައްވާ ދުވަސް ހަނދުމަކުރާށެވެ! ފަހެ (އެހިނދު) اللَّه އިރާދަކުރެއްވި މީހަކު މެނުވީ، އުޑުތަކާއި، ބިމުގައިވާހާ ބަޔަކު ބިރުން ސިހިގެންދާނެތެވެ. އަދި އެންމެން ދެރަވެ، ނިކަމެތިވެގެންވާ حالގައި އެކަލާނގެ حضرةއަށް އަންނާނެތެވެ.\n(88) އަދި ފަރުބަދަތައް ތިބާ ދެކެމުއެވެ. އެ ތަކެތި ވިލާތައް ހިނގައިދާގޮތަށް ހިނގައިދާ حال، ތިބާ ހީކުރަނީ، އެ ތަކެތި ހަރުލައި ހުރިކަމަށެވެ. (އެއީ) اللَّهގެ ހެއްދެވުމެވެ. އެކަލާނގެއީ، ހުރިހާ ތަކެއްޗެއް ފުރިހަމަކޮށް ހެއްދެވި ރަސްކަލާނގެއެވެ. ހަމަކަށަވަރުން، އެކަލާނގެއީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n(89) ހެޔޮކަމާއިގެން އަތުވެއްޖެމީހާ (ދަންނާށެވެ!) ފަހެ، އެމީހަކަށް އެއަށްވުރެ ހެޔޮވެގެންވާ ثواب (آخرةގައި) ހުށްޓެވެ. އަދި އެދުވަހުން އެއުރެންވަނީ، ހުރިހާ ބިރުވެރިކަމަކުން أمانކަން ލިބިގެންނެވެ.\n(90) އަދި ނުބައިކަމާއިގެން އަތުވެއްޖެމީހާ (ދަންނާށެވެ!) ފަހެ، އެއުރެންގެ މޫނުތައް ވަތަށް، ނަރަކައަށް ވެއްޓޭހުށްޓެވެ. ތިޔަބައިމީހުން ކޮށްއުޅުނު ކަންތަކަށް މެނުވީ ތިޔަބައިމީހުންނަށް ޖަޒާ ލިބޭނެހެއްޔެވެ؟\n(91) ހަމަކަށަވަރުން، ތިމަންކަލޭގެފާނަށް أمرކުރައްވާފައިވަނީ، މިރަށުގެ (އެބަހީ: مكةގެ) ވެރިރަސްކަލާނގެއަށް އަޅުކަން ކުރުމަށެވެ. އެކަލާނގެއީ، އެރަށް حرمةތެރިކުރެއްވި ރަސްކަލާނގެއެވެ. އަދި ހުރިހާ އެއްޗެއް މިލްކުވެގެންވަނީ އެކަލާނގެއަށެވެ. އަދި ތިމަންކަލޭގެފާނަށް أمرކުރައްވާފައިވަނީ، ތިމަންކަލޭގެފާނު مسلمންގެ ތެރެއިން ވުމަށެވެ.\n(92) އަދި قرآنކިޔެވުމަށްވެސް ތިމަންކަލޭގެފާނަށް أمرކުރައްވާފައިވެއެވެ. ފަހެ، ތެދުމަގު ލިބިގެންފިމީހާ (ދަންނާށެވެ!) އެމީހާ އެ ތެދުމަގު ލިބިގަންނަކަން ކަށަވަރީ، އޭނާގެ އަމިއްލަ نفسއަށްޓަކައެވެ. އަދި މަގުފުރެދިއްޖެމީހާ (ދަންނާށެވެ! އެކަމުގެ ނުބައިކަން އޮތްކަން ކަށަވަރީވެސް ހަމަ އޭނާއަށެވެ!) ފަހެ، ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަން ކަށަވަރީ، إنذارކުރައްވާ ބޭކަލުންގެ ތެރެއިންނެވެ.\n(93) އަދި ކަލޭގެފާނު ވިދާޅުވާށެވެ! حمدހުރީ اللَّهއަށެވެ. އެކަލާނގެ ކުޅަދުންވަންތަކަމުގެ ހެކިތައް ތިޔަބައިމީހުންނަށް ނިކަންހުރެ އެކަލާނގެ ދައްކަވާހުށްޓެވެ. ދެން އެކަންތައްތައް ތިޔަބައިމީހުންނަށް އެނގޭނެތެވެ. ކަލޭގެފާނުގެ ވެރިރަސްކަލާނގެ ތިޔަބައިމީހުންކުރާ عملތަކާމެދު غافلވެވޮޑިގެނެއްނުވެތެވެ.


ސަރވިސް ކޯރގެ ތިންވަނަ އަހަރީ ދުވަސް ފާހަގަކުރުމުގެ ޚާއްޞަ ރަސްމިއްޔާތު ބާއްވައިފި\nސަރވިސް ކޯރގެ ތިންވަނަ އަހަރީ ދުވަސް ފާހަގަކުރުމުގެ ޚާއްޞަ ރަސްމިއްޔާތު ބާއްވައިފިއެވެ.\nކަޅުތުއްކަލާކޮށީ ހެވިކަމުގެ މައިދާނުގައި މެއި9ވަނަ ދުވަހުގެ ރޭ ބޭއްވި މި ރަސްމިއްޔާތު ޝަރަފުވެރިކޮށްދެއްވީ، މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއެވެ.\nމި ރަސްމިއްޔާތުގައި މަރުޙަބާއާއި ޝުކުރު ދެންނެވުމުގެ ގޮތުން ވާހަކަފުޅު ދެއްކެވީ ސަރވިސް ކޯރގެ ކޮމަޑާންޓް ބްރިގޭޑިއަރ ޖެނެރަލް ޙާމިދު ޝަފީޤެވެ. އަދި، ސަރވިސް ކޯރގެ މަސައްކަތާ ގުޅޭ ވީޑިއޯ ޕްރެޒެންޓޭޝަނެއް ވެސް ދައްކާލި މި ރަސްމިއްޔާތުގައި ސަރވިސް ކޯރގެ އާ ލޯގޯއާއި ކޮއިންގެ އިތުރުން ސަރވިސް ކޯރގެ އާ ލަވަ ވަނީ އިފްތިތާޙްކޮށްފައެވެ. މި ރަސްމިއްޔާތުގައި ސަރވިސް ކޯރގެ އާ ލޯގޯ އަދި ކޮއިން އިފްތިތާޙްކޮށްދެއްވީ ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް އެވެ. އަދި ވޮރަންޓް އޮފިސަރ3ޖައުފަރު ޢަބްދުއްރަޙްމާނު ހައްދަވައިދެއްވާފައިވާ ސަރވިސް ކޯރގެ އާ ލަވަ އިފްތިތާޙުކޮށްދެއްވީ ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަޠީފެވެ.\nސަރވިސް ކޯރއަށް އެކިގޮތްގޮތުން އެހީތެރިވެދެއްވާފައިވާ ޢާންމު ފަރާތްތަކަށް ހަނދާނީ ލިޔުން ހަވާލުކޮށްދެއްވީ، ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަޠީފެވެ. މީގެ އިތުރުން ސަރވިސް ކޯރގެ މުވައްޒަފުންގެ ތެރެއިން ސަރވިސް ކޯރ ކޮމަޑާންޓްގެ ޚާއްޞަ ކޮމެންޑޭޝަނާއި ސަރވިސް ކޯރގެ ޔުނިޓްތަކަށް ޔުނިޓް އޮފް އެކްސެލެންސް އަދި، ސަރވިސް ކޯރ ޔުނިޓްތަކުގެ އެންމެ ރަނގަޅު5ސިފައިންނަށް ދެއްވާ ޚާއްޞަ ލިޔުން ހަވާލުކޮށްދެއްވީ ސަރވިސް ކޯރގެ ކޮމަޑާންޓް ބްރިގޭޑިއަރ ޖެނެރަލް ޙާމިދު ޝަފީޤެވެ. މި ރަސްމިއްޔާތުގައި ސަރވިސް ކޯރ ޔުނިޓްތަކުގެ ތެރެއިން ސީކިއުޓީ އަދި ބީއެފްޓީން އެންމެ ރަނގަޅު މާކްސް ހޯދި ޔުނިޓަށް ޕްލާކް ހަވާލުކޮށްދެއްވީ ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލެވެ. ސީކިޔުޓީ އިން އެންމެ ރަގަޅު ނަތީޖާ އެމްއީ އިން ހޯދައިފައިވާއިރު ބީއެފްޓީ އިން އެންމެ ރަގަޅު ނަތީޖާއެއް ހޯދައިފައިވަނީ ސިގްނަލްސް އެވެ. އަދި، ސީކިއުޓީއާއި ބީއެފްޓީން އެންމެ ރަނގަޅު ސޯލްޖަރަށް ޕްލާކް ހަވާލުކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއެވެ. އެގޮތުން ޗީކިޔުޓީއިން ކޯރގެ އެންމެ ރަނގަޅު ސޯލްޖަރަކަށް ހޮވިފައި ވަނީ ފަސްޓް ލެފްޓިނަންޓް އިބްރާހީމް އަލީ ދީދީ އަދި ސީކިޔުޓީއިން އެންމެ ރަނގަޅު އަންހެން ސޯލްޖަރަކަށް ހޮވިފައިވަނީ ވޮރަންޓް އޮފިސަރ 1 ފާތިމަތު އާޒިމާއެވެ. ކޯރގެ އެންމެ ރަނގަޅު ފިރިހެން ހަށިހެޔޮ ސޯލްޖަރަކަށް ސާޖަންޓް ފަސްޓް ކްލާސް ނިޒާމް ހޮވިފައިވާއިރު އެންމެ ހަށިހެޔޮ އަންހެން ސޯލްޖަރަކަށް ހޮވިފައި ވަނީ ވޮރަންޓް އޮފިސަރ2މަރިޔަމް މައުޝަމީއެވެ.\nމި ރަސްމިއްޔާތުގައި މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއާއި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް ވަނީ ވާހަކަފުޅު ދައްކަވާފައެވެ. ސިފައިންގެ ލަވައިން ނިމިގެންދިޔަ މި ރަސްމިއްޔާތަށްފަހު ސަރވިސް ކޯރގެ އަހަރީ ދުވަހުގެ ކޭކު ފެޅުން އޮތެވެ. މި ރަސްމިއްޔާތުގައި އެމްއެންޑީއެފްގެ ޖެނެރަލް އޮފިސަރުންނާއި ސަރވިސް ކޯރއަށް ނިސްބަތްވާ ޔުނިޓްތަކުގެ ކޮމާންޑަރުންނާއި އެ ޔުނިޓްތަކުގެ އޮފިސަރުންގެ އިތުރުން ވޮރަންޓް އޮފިސަރުންނާއި އެންލިސްޓެޑް ރޭންކްތަކުގެ ގިނައަދަދެއްގެ ސިފައިން ބައިވެރިވެލެއްވިއެވެ.


މުޞީބާތްތައް ލުއިވާނީ ކިހިނެތް 1 – Ilm\nއިބްނުލް ޖައުޒީ ވިދާޅުވިއެވެ.  “އިންސާނާއަށް ހަވާލުކުރެވިފައިވާ ތަކުލީފުތަކުގެ ތެރޭގައި، އޭނާއަށް އެންމެ އުނދަގޫކަމަކީ ﷲ ގެ ނިޔާކުރެއްވުމަށް ކެތްތެރިވުމެވެ. އަދި އެކަމުގައި އެންމެ މޮޅުއިތުރީ އެކަމާމެދު ރުހެމެވެ.”\nއިބްނުލް ޤައްޔިމް ވިދާޅުވިއެވެ.  “ޝައިޚުލް އިސްލާމް (އިބްނު ތައިމިއްޔާ) އެއްފަހަރަކު، ތިމަން ގާތުގައި ވިދާޅުވިއެވެ. ދިމާވާ އެކި ކަންތައްތަކާއި އިމްތިޙާނުތަކަކީ އެއީ ފިންޏާއި ހޫނުފަދަ ކަންކަމެވެ. އެކަންކަމާ ކޮންމެހެންވެސް ދިމާވާނެކަން އަޅާއަށް ވިސްނިއްޖެނަމަ، އެކަންކަން މެދުވެރިވުމުން އޭނާ އެކަމާ ރުޅިއިސްނުކުރާނެއެވެ. އަދި އެކަމާ ކަންބޮޑުވެ ހިތާމަވެސް ނުކުރާނެއެވެ.”\nއަބުއްދަރްދާ ވިދާޅުވިއެވެ. “ﷲ ގެ ޙަޟްރަތުގައި މިދުނިޔޭގެ އެއްވެސް އަގެއް ނެތްކަން އަންގައިދޭ އެއްކަމަކީ، އެއިލާހަށް އުރެދެވޭ ހަމައެކަނި ތަނަކީ މިދުނިޔެކަމުގައި ލެއްވުމެވެ. ދުނިޔެ ދޫކޮށްލައިގެން މެނުވީ އެއިލާހުގެ ޙަޟްރަތުގައިވާ އެއްޗެއް ނުހޯދޭނެއެވެ.”


Dhivehi Millioner Aku Innaane Anheneh Hoadhanee - Vaguthu\nމަހެއްްގެ މައްޗަށް 1.2 މިލިއަން ރުފިޔާ ލިބޭ ދިވެހި ފިރިހެނަކު ކައިވެނި ކުރާނެ އަންހެނަކު ހޯދަން ފޭސްބުކްގައި އިއުލާން ކޮށްފިއެވެ.\nފޭސްބުކް މެދުވެރިކޮށް ކައިވެނި ކުރާނެ މީހުން ހޯދައިދޭ ޕޭޖެއް ކަމަށްވާ "ކައިވެނި ޕޭޖް" ގައި ކޮށްފައިވާ އިއުލާނެއްގައި ބުނެފައިވާ ގޮތުގައި އޭނާގެ އުމުރަކީ 68 އަހަރެވެ. އޭނާއަކީ ރާއްޖޭގެ މަޝްހޫރު ވިޔަފާރިވެެރިއެއްކަމަށްވެސް ބުނެފައި ވެއެވެ.\nމާލޭގައި 10 ބުރީގެ ގެއަކާއި، ތިން ފިހާރަ ހުންނަ އެ މީހާ ހޯދަން އުޅެނީ އުމުރުން 18 އަހަރާއި، 35 އަހަރުގެ އަންހެނެކެވެ. އަދި އެ އަންހެން މީހާ ވާން ޖެހޭނީ އަލަށްވެސް ކައިވެނި ނުކުރާ، ދަރިއަކުވެސް ނުހުންނަ އަންހެނަކަށެވެ. އަދި އެ އަންހެން މީހާއަކީ ކަޅު އަންހެނަކަށްވިޔަސް މައްސަލައެއް ނެތްކަމަށް ބުނެފައި ވެއެވެ.\nއެ އިއުލާނުގައި ބުނެފައި ވަނީ، އޭނާގެ 26 އަހަރުގެ އަންހެން ކުއްޖަކުވެސް ހުންނަ ކަމަށެވެ.\nއޭނާ އާއި ކައިވެނި ކުރަން ބޭނުންވާ މީހުން ޖެހޭނީ ފޭސްބުކް މެދުވެރިކޮށް ކައިވެނި ޕޭޖަށް މެސެޖް ކުރާށެވެ.\nކައިވެނި ކުރާނެ މީހަކު ހޯދަން އިއުލާންތައް ޖަހައިދޭ ފޭސްބުކް ޕޭޖްގައި އިއުލާންތައް ޖަހަމުން ގެންދަނީ އިއުލާން ޖަހަން ބޭނުންވާ މީހާ ދޭ މައުލޫމާތަކީ ސައްހަ މައުލޫމާތު ކަން ކަށަވަރު ކުރުމަށް ފަހު އެވެ. އެޕޭޖްގައި އިއުލާން ޖަހައިގެން މިހާތަނަށް ގިނަ ބަޔަކު ވަނީ ހަޔާތުގެ ބައިވެރިން ހޯދާފައެވެ.\nނޫސްތަކާއި ވެބްސައިޓްތަކުގައި އިއުލާން ކޮށްގެން ހަޔާތުގެ ބައިވެރިޔަކު ހޯދުމަކީ އަވައްޓެރި ގައުމުތަކުގައި ވެސް ވަރަށް އާންމު ކަމެކެވެ.\nއިދިކޮޅު ކޯލިޝަންގެ ބޮޑު ރެލީއެއް 1 އޮގަސްޓުގައި ބާއްވަނީ\nއެއް ބިލިއަން ރުފިޔާގެ 34 މަޝްރޫ ވަނީ ހަވާލު ކުރެވިފަ - އަސްލަމް\nއިންޑިއާގެ ކޮމޭޑިއަން އެއް ޝޯއެއްގައި ހުއްޓާ ހާޓް އެޓޭކެއް ޖެހިގެން މަރުވެއްޖެ\nފެބުރުއަރީ 11, 2019 18:34\nއޭނާގެ 26 އަހަރުގެ އަންހެން ދަރި އިންނާނެ މީހަކު ހޯދަން ފެނޭ... ޝައުގުވެރިވާނެހެން ހީވަނީ މާބޮޑަށްވެސް\nފެބުރުއަރީ 11, 2019 19:09\nކުދިންނޭ ތިއޮތީ ފުރުސަތެއް.\nފެބުރުއަރީ 11, 2019 19:11\nމަ 26 އަހަރުގެ އަންހެން ދަރިއާއި އިންދެފާނަން\nފެބުރުއަރީ 11, 2019 19:13\nޙޭޝް ޓެގް ކޮށްބަލަ ސޭޓް އަންހެނުންނަށް\nފެބުރުއަރީ 11, 2019 19:41\nފެބުރުއަރީ 11, 2019 19:52\nތިހާ އުމުރުން ދުވަސް ވިީ މީހަކާ ނީދެވޭނެ. ކިތަންމެ ފައިސާ އެއް އޮތަސް\nފެބުރުއަރީ 11, 2019 20:46\nތިޔަ މީހާގެ ދަރިފުޅަށް ތިފައިސާއިން އެއްޗެއް ދޭބާ؟ ޅަކުއްޖަކާ އިންނަ ހިތުނޭ ބުނިނަމަ!\nފެބުރުއަރީ 11, 2019 20:57\nމިލިއަނަރ އަކައް ވަނީ3ފިހާރަ އަދި 10 ބުރިީގެ ގެއެއް ހުރެގެނެއްް ނޫނެވެ. ތީ ވަރައް އާދައިގެ މީހެއް.\nފެބުރުއަރީ 11, 2019 21:22\nތިޔަ މިލިއަނަރު ރިސާޗަކަށް ބޭނުންވާ މައުލޫމާތު އެއްކުރަނީހެން ހީވަނީ. މީގެ އަލީގައި ލައްކަގިނަ މައުލޫމާތު ލިބޭނެ.\nފެބުރުއަރީ 11, 2019 21:25\nމުސްކުޅިވެ ކެތިބޯދަށުންޖެހީމާވެސް ޒުވާން އަންހެންކުދިން ހޯދަން ދުވަނީތަ؟ ސަގަންގޫރު ބޭނުމިއްޔާ ބުނައްޗޭ އިނގޭ!\nފެބުރުއަރީ 12, 2019 11:34\nމަހަމ ހީހީ ހަލާކުވެއްޖެ މިކޮމެންޓް ކިޔާފަ.ލޮލް\nފެބުރުއަރީ 13, 2019 00:08\nސަގަންގޫރު އެއީ ކޯންޗެއް؟\nފެބުރުއަރީ 11, 2019 22:11\nއަސްލުގަ ތިޔަ އިއުލާނު ކުރީ ލާރިފުންޏާ އިންނާނެ މީހަކު ހޯދަން.\nފެބުރުއަރީ 11, 2019 22:37\nހިތްގަނޑުވެސް މަތީ އެއްޗެއްތީ. ނުހިއްލުނަސް 18 އަހަރާ 35 އަހަރުގެ ޅަކުއްޖެކޯ. ކީކޭދެންބުނާނީ.\nފެބުރުއަރީ 11, 2019 22:54\nމުދަލު ޒަކާތްދީ ފަޤީރުންނަށް އެހީވިއްޔާކީ. ނިކަމެތި އަނހެނަކަށް އެހީތެރިވުމުގެ ގޮތުން ތިޔަ ޕޭޖުން ކުއްޖަކު ހޯދިނަމަވެސް ރަގަޅު. ދީންވެރި ސޯލިހު ކުއްޖަކު ހޯދުމުގެ ބަދަލުގަ ރީތި ކުއްޖަކު ތިހޯދަނީ. ވަރިހަމަ ދޯ އުޅުމެއް އަޚްލާގެއް ނެތަސް.\nފެބުރުއަރީ 12, 2019 00:28\nމިކަހަލަ ފޯރުންތެރި މީހުން މުޖުތަމަޢުގައި އެހީތެރިކަމަށް ނުހަނު ބޮޑަށް ބޭނުން ޖެހިފަތިބޭ މީހުންގެތެރެއިން މީހަކާ އިންނާނެނަމަ ކޮންފަދަ.މިސާލަކަށް ކޮންމެވެސް ސަބަބަކާހުރެ ކައިވެނި ރޫޅިފަތިބޭ ތަރައްރަފު ނުފުދޭ ދަރިންތަކެއްތިބި މަންމައެއް..ﷲއަށްޓަކާ މިފަދަ އަންހެނަކާއި ދަރިންކޮޅު ހެޔޮގޮތުގަ ބަލައި ބޮޑުކޮށްފިނަމަ އެކަމުގެ ހެޔޮޖަޒާ ދެދުނިޔޭގަވެސް އެމީހަކަށް ދެއްވާނެ.އަދި އެކުދިންނާއި އެކުދިންގެ މަންމަގެ ލޯތްބާއި އަޅާލުމާއި ހެޔޮދުޢާވެސް އެމީހަކަށް ލިބޭނެ.އެކަމަކު ކީއްކުރާނީ ގިނަމީހުން ބޭނުން މިވަނީ ބޮލަށް ފަސޭހަގޮތް..ދެން މުއްސަނދިވީމަ ކިތަންމެ ޅަކުއްޖަކުވެސް އިންނާނެ ދޯ.އެކަމަކު ތިގޮތަށް އިންނަ މީހުން ގިނަފަހަރަށް އިންނާނީ ފައިސާދެކެވާލޯބިން..\nފެބުރުއަރީ 12, 2019 04:59\n10 ބުރީގެ އިމާރާާތާ3ފިހާަަރަ އާ ހުރިހާ މުދަަލަކާ ހުރިއްުޔާ ހުރި މުދަލެއް ދެންޏާ މަ އިނދެ ދާނަން ބަފައިބެ ކިޔާ ގޮތައް އޯކޭ ތަ ބޭބީ ؟\nތިޔަމީހާ ހިތުން މިލިޔަނަރަކަށްވީއެވެ.3ފިހާރައާއި2ކޮޓަރީގެ ބޮޑުމިނުން މައްޗަށް ނަގާފައިވާ ގެއެއް ހުރުމުން އާސްމާނަށް އެރީއެވެ. މާދަމާ މަޖިލީހަށް ކުރިމަތިލާ އަނެއްދުވަހުން ސިޔާސީ ޕާޓީއެއްހަދައި ޖެހިގެން އަންނައަހަރު ރިޔާސީ އިންތިޚާބުގައި ވާދަކުރަންވީއެވެ. މިއީ ރާއްޖޭގައި ފައިސާކޮޅެއް ގިނަވީމާ ބައެއް މީހުންނަށް ވާގޮތެވެ.\nފެބުރުއަރީ 12, 2019 07:47\nއޭނާ އެފުރުސަތު ހުޅުވާލީ އެކަމަށް ބޭނުންވާ މީހަކު ހުރިއްޔާ އިންނަންވީ އެއީ މައްސަލައެއް ނޫން އުމުރުން ދުވަސްވުން ކުދިން ނުލިބޭ އަންހެނުންވެސް ތިބޭތާ. އަދި މިހާރު ކޮންމެ މީހާކުވެސް އުޅެނީ ރަނގަޅު މީހަކު ހޯދަން ޒުވާނަކާ އިންނަ ތަނުުން ދެތިން ކުދިން ލިބޭ ތަނުން ދޫކޮށްލާ ފައި ދިޔައިމާ ދެން އުފުލަން ޖެހޭ ބުރަޔާ ހިތާމަ ކިތައް އަންހެނުން އުފުލަނީ ދިރި އުޅުމަކީ އުފުލާ އަރާމު ..... މިއުމުރުގެ ކުދިންނަށް މިއޮތީ ރަނުގެ ފުރުސަތެއް ސާލިޙު ފިރިހެނެއްތޯ ބަލައިލާފައި އަވަހަށް ތިކަން ކުރަންވީ\nފެބުރުއަރީ 12, 2019 09:25\nސޮރީ މުނިކާފަ. އައިއެމް ނޮޓް އިންޓަރެސްޓެޑް.\nފެބުރުއަރީ 12, 2019 13:47\nތިއީ ވަރަށް ރަނގަޅު މީހެއް، އެގޮތަށް އެހެން ފިރިހެނުންވެސް އުޅެން ދަސްކުރޭ، ޅަކުއްޖަކު ބޭނުންވީމާ ފައިސާދީފާ ހަރާންގޮތަށް އުޅުމުގެ ބަދަލުގައި ޙަލާލު ގޮތުގައި މީހަކު ޙަލާލް ކޮށްގެން އުޅުމުން ދެދުނިޔޭގަވެސް ސަލާމަތްވެ ބާއްޖަވެރިވާނެ، މަވެސް އެގޮތަށް މީހަކާ އިންނަން ބޭނުން\nފެބުރުއަރީ 12, 2019 15:32\nދިވެހިމިލއަނަރަކޭ ތިކިޔަނި ރީތި ކޮއްލަންތަ ، ދިވެހި މުސްކުޅިއަކު ޅަކުއްޖަކާއި އިންނަން ބޭނުންވާ ވާހަކަ ލިޔެބަލަ\nފެބުރުއަރީ 12, 2019 15:54\nތި ނެނގޭ ނުން 1.2 މިލިއަން ކޮން އެއްޗެއް ކަމެއް އޭނައަށް ލިބެނީ؟ 1.2 މިލިއަން ލާރި ކަމައް ވެދާނެ. ރުފިޔާ އަށް ނުވެދާނެ.\nފެބުރުއަރީ 16, 2019 11:52\nފެބުރުއަރީ 13, 2019 20:27\nއޭނަ އަތުގައި ހުރީ މީހެއްގެ ލާރި\nފެބުރުއަރީ 13, 2019 23:14\nއެބޭފުޅާ އައް ކިޔަނީ ކޮންނަމެއްތަ؟؟\nސީދާ 21 އަހަރު\nފެބުރުއަރީ 17, 2019 11:44\nމަ ހިތައް އެރި އިންނަން... އެކަމް..... 68 އަހަރޭ؟؟\nފެބުރުއަރީ 25, 2019 11:43\nއަޅެ މިލިޔުނަރުންނާަ އިންނާަނެ މީިހުން ހޯދަންވެސް އިއެލާަނު ކުރަން ޖެހޭތަ؟؟؟ އެހެން ވާމަ ފައިސާަ އޮތަކަސް ހުރިހާަ ކަމެތް ނުވާަނެ ކުދިންނޭ.... ފައިސާަ އަކުން ލޯތްބެއް ނުގަނެވޭނެ......\nފެބުރުއަރީ 28, 2019 22:50\nދެންވެސް ތި މީހަކު އިންނަންވީ ގިނަ ދަރިން ލިބިފައި ހުރި ހުވަފަތް މީހަކާ. ޢޭރަށް މީހަކަށް އެހީވެވުނީ. ޢަދުތޯ މާދަމާ ވެފަހުރި މީހަކު ހެޔޮ ކަމެއް ކުރެވޭތޯ ބަލންވީނު


Kareena ge konmehen balaalan jehey 10 film\nކާރީނާގެ ކޮންމެހެން ބަލާލަންޖެހެ 10 ފިލްމު\n14 އޯގަސްޓް 2020 - 08:16:06\nބޮލީވުޑްގެ މަޝްހޫރު ތަރި ކަރީނާ އަކީ ބެލުންތެރިންގެ މެދުގައި މަގްބޫލު ގިނަ ފިލްމުތަކަކުން ފެނިގެން ގޮސްފައިވާ ތަރިއެކެވެ.\nއެގޮތުން 20 އަހަރު ދުވަހު ބޮލީވުޑްގައި ކަރީނާ ހޭދަކޮށްފައި ވާއިރު ކަރިނާގެ ފިލްމުތަކުގެ ތެރެއިން 2000 ވަނަ އަހަރު ނެރުނު ރެފިއުޖީ ފިލްމަކީ ކޮންމެހެން ބަލާލަން ރަނގަޅު ފިލްމެކެެވެ.\nއެ ފިލްމުން ކަރީނާގެ އިތުރުން އަބީޝޭކް ބައްޗަން އާއި ޖެކީ ޝްރޮފް އަދި ސުނިލް ސެޓީ ފެނިގެންދެ އެވެ. ރެފިއުޖީ ޑައިރެކްޓުކޮށްފައި ވަނީ ޖޭޕީ ދުއްތާ އެވެ.\nއޭގެ އިތުރުން 2001 ވަނަ އަހަރު ނެރުނު ކަބީ ހުށީ ކަބީ ގަމް އަކީ މިއަދާ ހަމައަށް ވެސް ގިނަ ބައެއްގެ މެދުގައި މަގްބޫލު ފިލްމެކެވެ. އެފިލްމުުގައި ކަރީނާ ކުޅެފައިވާ ޕޫ ގެ ރޯލަށް ގިނަ ބައެއްގެ ލޯބި ވަނީ ލިބިފަ އެވެ.\nއެ ފިލްމުން ކަރީނާގެ އިތުރުން އަމީތާބް ބައްޗަން އާއި ޖަޔާ ބައްޗަންގެ އިތުރުން ޝާހް ރުކް ހާން އާއި ރިތިކް ރޯޝަން އަދި ކާޖަލް ފެނިގެންދެ އެވެ. މި ފިލްމު ޑައިރެކްޓު ކޮށްފައި ވަނީ ކަރަން ޖޯހަރު އެވެ.\nއަންނަތު ބަލަނި އާއި ސުދީރް މިޝްރާ ޑައިރެކްޓު ކޮށްފައިވާ ފިލްމު ޗަމޭލީ އިން ވެސް ކަރީނާ ފެނިގެން ދެ އެވެ. 2004 ވަނަ އަހަރު ރިލީސް ކުރި މި ފިލްމުން ކަރީނާ އާއި އެކު ފެނުގެން ދަނީ ރާހުލް ބޯސް އެވެ.\nއޭގެ އިތުރުން 2006 ވަނަ އަހަރު ރިލީސް ކުރި އޯމްކަރަ އަކީ ވެސް ބަލާލަން ރަނގަޅު ފިލްމެކެވެ.\nވިޝާލް ބާދުވަޖް ޑައިރެކްޓްކުރި މި ފިލްމުން އަޖޭ ދޭވަގަން އާއި ސައިފް އަލީ ހާން އާއި ވިވޭކް އަދި ބިޕާޝާ ވެސް ފެނިގެންދެ އެވެ.\nކަރީނާ އާއި ޝާހިދު ކަޕޫރު ފެނިގެން ދިޔަ ޖަބް ވީ މެޓް އަކީ ވެސް ކަރީނާގެ ފިލްމު ތަކުގެ ތެރެއިން ފާހަގަކޮށްލެވޭ ފިލްމެކެވެ. 2007 ވަނަ އަހަރު ރިލީސް ކުރި މި ފިލްމު ޑައިރެކްޓު ކޮށްފައި ވަނީ އިމްތިއާޒް އަލީ އެވެ.\nފާއިތުވި އަހަރުތަކުގެ ތެރެއިން ކަރީނާ ކުޅެފައިވާ ފިލްމުތަކުގެ ތެރެއިން ފިލްމު ގުރުބާން އަކީ ވެސް ފާހަގަކޮށްލެވޭ ފިލްމެކެވެ. 2009 ވަނަ އަހަރު ރިލީސްކޮށްފައިވާ މި ފިލްމުން ކަރީނާ އާއި އެކު އޭނާގެ ފިރިމީހާ ސައިފް އަލީ ހާން ފެނިގެންދެ އެވެ.\nހަމަ އެ އަހަރު ރިލީސް ކުރި ފިލްމު3އިޑިއަޓްސް އަކީ ކަރީނާގެ ފިލްމުތަކުގެ ތެރެއިން ގިނަ ބަޔަކަށް ކަމުދިޔަ ފިލްމެކެވެ.\nރާޖްކުމާރު ހިރާނީ ގެ މި ފިލްމުން އާމިރް ހާން އާއި އާރް. މަދަވަން އާއި ޝަރްމާން ޖޯޝީ އާއި ބޯމަން އިރާނީ އާއި އޯމީ ވައިދްޔާ ފެނިގެންދެ އެވެ.\nމާދޫރު ބަންދަރުކަރު ޑައިރެކްޓް ކުރި ހިރޯއިން އަކީ ކަރީނާ ތަފާތު ރޯލަކުން ފެނިގެންދާ ފިލްމެކެވެ. މި ފިލްމު ރިލީސް ކޮށްފައި ވަނީ 2013 ވަނަ އަހަރު އެވެ.\nއޭގެ އިތުރުން 2018 ވަނަ އަހަރު ނެރުނު ވީރޭ ދި ވެޑިން އާއި 2019 ވަނަ އަހަރު ނެރުނު ގުޑް ނިއުޒް އަކީ ވެސް ބަލާލަން ރަނގަޅު ދެ ފިލްމެވެ.\nއުމުރުން 39 އަހަރުގެ ކަރީނާ ގިނަ ފިލްމުތަކަކުން ފެނިިފައި ވަނީ މުޅިން ތަފާތު ރޯލުތަކަކުންނެވެ. އެގޮތުން ބައެއް ފިލްމުތަކުން ހެއްވާ މަޖާ ރޯލުތަކުން ފެނިގެންދާއިރު ވަރަށް ލާނެއް މީހެއްގެ ރޯލުންނާއި ސީރިއަސް އަދި ލޯބީގެ ގިނަ ރޯލުތަކަކުން ވެސް އޭނާ ވަނީ ފެނިގެންގޮސްފަ އެވެ.\nކަރީނާގެ ބޭބީ ބަމްޕް ދުށިންތަ؟\nއިންޑިއާސް ބެސްޓް ޑާންސާގެ ކުރޫއިންތަކަކަށް ކޮވިޑް ޖެހިއްޖެ


ދީނުގެ ބުރުސޫރަ ހުތުރުކުރުވާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށްބޭނުންވޭ : އީދު ހުތުބާ | Sandhaanu\nދީނުގެ ބުރުސޫރަ ހުތުރުކުރުވާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށްބޭނުންވޭ : އީދު ހުތުބާ\nއިސްލާމްދީނުގެ ބުރުސޫރަ ހުތުރުކުރާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށް ގައުމު ބޭނުންވެފައިވާ ކަމަށް މިއަދުގެ އީދު ހުތުބާގައި ބުނެފި އެވެ.\nކޮވިޑް-19 ބަލި ކޮންޓްރޯލް ކުރުމަށް އެޅި ހަރުކަށި ފިޔަވަޅުތަކަށް ލުއި ދިނުމަށްފަހު މިއަދު ޖަމާއަތުގައި ކުރި 1442 ވަނަ އަހަރުގެ އަޟްހާ އީދު ނަމާދަށްފަހު، އިއްވި ހުތުބާ ހާއްސަކޮށްފައިވަނީ “އަޟްހާ އީދުގެ އިހްތިފާލު”ގެ މަށްޗަށެވެ\nހުތުބާގައި ބުނީ މިއަދު ފެންނަމުންދަނީ އިސްލާމް ދީނަށް ފާޅުގައި އިހާނެތިކޮށް ހިތާތަން ކަމަށާއި، އިސްލާމްދީނުގެ ބުރުސޫރަ ހުތުރުކުރުވާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށް މިއަދު ބޭނުންވެފައިވާކަމަށެވެ.\nއިބްރާހިމްގެފާނުގެ ދަރިކަލުން އިސްމާއީލްގެފާނު ގުރުބާން ކުރެއްވުމަށް އެންގެވި ހިނދު އެކަލޭގެފާނު އަމަލު ކުރެއްވި ރިވެތި ގޮތުން އިބްރަތް ހާސިލުކުރަން ޖެހޭ ކަމަށާ، ނަމަވެސް މިއަދު ފެންނަމުންދަނީ އެ މަންޒަރު ނޫން ކަމަށް ހުތުބާގައި ބުނެފައިވެއެވެ.\nމިއަދު ފެންނަމުންދަނީ ފާޅުގައި އިސްލާމްދީނަށް ފުރައްސާރަކޮށް ކީރިތި ގުރުއާނަށް އިހާނެތިކޮށް ހިތަމުންދާ މަންޒަރު ކަމަށާ ނަބިއްޔާއަށް ފުރައްސާރަކޮށް މުސްލިމުންގެ މުގައްދަސް ތަންތަނަށް ވެރިވެ ފޭރިގަންނަމުންދާ މަންޒަރު ކަމަށް ހުތުބާގައި ބުންޏެވެ.\nއަދި މިއަދު ފެންނަނީ އިސްލާމީ ގައުމުތަކުގެ އިންތަކުގެ ހުރުމަތް ކަނޑާ މުސްލިމު އިލްމުވެރިންގެ ގަދަރު ވައްޓާލާ އިސްލާމީ ޔުނިވާސިޓީތަކާއި މަތީ ތައުލީމުދޭ މަރުކަޒުތަކުގެ މަންހަޖުތައް ބަދަލުކުރުމަށް ފިއްތުންތައް ކުރިމަތި ކުރުވަމުންދާ މަންޒަރު ކަމަށް ހުތުބާގައި ބުނެފައިވެއެވެ.\nހުތުބާގައި ބުނީ ސައްތައިން ސައްތަ އިސްލާމީ ގައުމެއް އޮވެގެން ނުވާނެ ކަމަށް ބުނެ އަޑު އުފުލާއިރު މުސްލިމުންގެ ހައްގުތަކަށް އެކި ގޮތްގޮތުން އަރައިގަންނަމުންދާ ކަމަށެވެ.\n“މިއަދު މިވަނީ އެ މީހުންގެ ވަގުތުންނާއި މުދަލުންނާއި އީޖާދުތަކުން އިސްލާމްދީނަށްޓަކައި ގުރުބާންވާން ކެރޭ މީހުންނަށް ބޭނުންވެފައެވެ. އިސްލާމް ދީނުގެ ބުރުސޫރަ ހުތުރުކުރުވާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށް މިއަދު ވަނީ ބޭނުންވެފައެވެ،” އީދު ހުތުބާގައި ބުނެފައިވެއެވެ.\nމީގެ އިތުރުން ހުތުބާގައި މިއަދުގެ ހުތުބާގައި ބުނީއީދަކީ މިނިވަންކަމުގެ އަހުދެއްކަމަށާއި، މި އީދު ވާންޖެހޭނީ ނަފްސުތައް ޝަހުވަތްތަކުން މިނިވަންކޮށްދޭ އީދަކަށްކަމަށެވެ. އަދި ހަސަދަވެރިކަމުންނާއި، ރުޅިވެރިކަމުން ހިތްތައް ތާހިރުކޮށް، ދެބައޮޑުވުމާއި، ނެތިމޮށުމާއި، އާޑަފުރައްސާރަކުރުމުން ދޫތައް ރައްކާތެރިކުރުމަށް ހުތުބާގައި ގޮވާލާފައިވެއެވެ.\n“ޢީދަކީ އަބާއްޖަވެރިކަމެއް ނެތް ބާއްޖަވެރިކަމެއް. އަރާރުމެއްނެތް އެއްބައިވަންތަކަމެއް. ރުޅިވެރިކަމެއްނެތް އެކުވެރިކަމެއް. ލޯތްބާއި، އަޅައިލުން އޮތް އުފާވެރި ދުވަސްތަކެއް. މި ދުވަސްތަކުގައި އެއްބަޔަކު އަނެއް ބަޔަކަށް ހެޔޮ ފޯރުވާ. އެއްބަޔަކު އެނެއް ބަޔަކަށް މާފުކުރޭ. ސަލާމްކޮށް ހިތްތައް ސާފުކުރޭ. ހެޔޮކަންތައް ކުރުމުގައި އެއްބާރުލާ. ނުބައި ކަންތައްތަކާ ދުރުހެލިވޭ” އީދު ހުތުބާގައި ބުންޏެވެ.\nއީދުގެ މުނާސަބަތުގައި އެއްބަޔަކު އަނެއް ބަޔަކަށް ޒިޔާރަތްކުރުމާއި ހަދިޔާ އާއި ތަހުނިޔާ ބަދަލުކުރުމާއި ޔަތީމުންނަށް އަޅައިލުމާއި ރަހިމުގެ ގުޅުން ބަދަހިކުރަން ހުތުބާގައި ގޮވާލި އެވެ. އަދި އެ މީހަކަށް ލިބިފައިވާ ތަނަވަސްކަމުން ފަގީރުންނާއި މިސްކީނުންގެ ކަރުނަތައް ފުހެދިނުމަށް ވެސް ހުތުބާގައި ގޮވާލި އެވެ.\nއީދުގެ ދުވަސްތަކަކީ އުފާކުރަންވީ ދުވަސްތަކެއް ކަމާއި، މާތް ﷲގެ އަމުރުފުޅާ އެއްގޮތަށް އުފާކުރުމަށާއި މުންކަރާތްތަކަށް އަރައިނުގަނެ، ހުއްދަކުރައްވާފައިވާ އިންތަކުގެ ތެރޭގައި ތިބެ އީދު އުފާ ފާޅުކުރުމަކީ މަނާކަމެއް ނޫން ކަމަށް ވެސް ހުތުބާގައިވެ އެވެ.\nމަންސޫރު އަހުމަދު ޖުލައި 20, 2021 At 8:29 ޕމ\nއެމްޑީއެންގެ ދިފާޢުގައި އެ އުޅުއްވާ ނަޝީދާއި އޭނާގެ ބައިވެރީންނަށް ނޫނެކޭ ބުނެގެން ތިގޮތަށް ވާނީ. ވެރިކަމާހެދި އެސޮރު އެހެރަ މަރުދެނީ. ރައީސް ސޯލިޙް އާއިވެސް ޖަދަލު. އެންމެނާވެސް ޖަދަލު. ހަރުކަށި ސިޔާސީ ފިކުރަށް ނޯ އޭ ބުނަމާތޯއެވެ.


Zakir Naik ge massala Mahathir ge samaalu kamah Modi gennavaifi | Mihaaru\nއިންޑިއާގެ ބޮޑު ވަޒީރު މޯދީ (ކ) އާއި މެލޭޝިއާގެ ބޮޑު ވަޒީރު މަހާތިރު މުހައްމަދު މިއަދު ބައްދަލު ކުރައްވަނީ. --ފޮޓޯ: ޕީޓީއައި\nޒާކިރު ނައިކުގެ މައްސަލަ މަހާތިރުގެ ސަމާލު ކަމަށް މޯދީ ގެންނަވައިފި\n05 ސެޕްޓެމްބަރ 2019 - 14:352comments\nރަޝިޔާގައި މިހާރު ކުރިއަށްދާ އީސްޓަން އިކޮނޮމިކް ފޯރަމްގެ ތެރެއިން މަހާތިރާ ބައްދަލު ކުރައްވައި މޯދީ ވަނީ ޒާކިރު ނައިކް އަނބުރާ އިންޑިއާ ހަވާލު ކުރުމުގެ މައްސަލަ މަހާތިރަށް ހުށަހަޅުއްވާފައި ކަމަށް އިންޑިއާގެ ފޮރިން ސެކްރެޓަރީ ވިޖޭ ގޯކްލޭ ވިދާޅުވި އެވެ. އަދި ދެ ގައުމުގެ އޮފިޝަލުންގެ ލެވެލްގައި އެކަމާ ގުޅޭ ގޮތުން މަޝްވަރާ ކުރުމަށް އެއްބަސްވެފައިވާ ކަމަށް ވެސް އޭނާ ވިދާޅުވި އެވެ.\nމުމްބާއީ އަށް އުފަން 53 އަހަރުގެ ޒާކިރު ނައިކް 2016 ވަނަ އަހަރު އިންޑިއާ އިން ފިއްލެވި ފަހުން ދިރިއުޅުއްވަނީ މެލޭޝިއާގަ އެވެ.\nޒާކިރު ނައިކް ދާދި ފަހުން ވަނީ އިންޑިއާގެ މައިނޮރިޓީ މުސްލިމުންނަށް ވުރެ މެލޭޝިއާގެ ހިންދޫންނަށް ލިބިފައިވާ ހައްގުތައް 100 ގުނަ އިތުރު ކަމަށް ވިދާޅުވެފަ އެވެ. އަދި މެލޭޝިއާގައި ދިރިއުޅޭ ޗައިނާ ދަރިކޮޅުގެ މީހުންނަކީ "މެހުމާނުންތަކެއް" ކަމަށާއި އެ މީހުން މެލޭޝިއާ އިން ދާން ޖެހޭ ކަމަށް ވެސް ޒާކިރު ނައިކް ވަނީ ވިދާޅުވެފަ އެވެ. ޒާކިރު ނައިކުގެ އެ ވާހަކަތަކާ ގުޅިގެން އޭނާ މެލޭޝިއާ އިން ޑިޕޯޓްކޮށްލަން އެތައް ބަޔަކު ވަނީ ސަރުކާރަށް ގޮވާލައިފަ އެވެ.\nމެލޭޝިއާ ފުލުހުން ވަނީ ޒާކިރު ނައިކްއާ ސުވާލުކޮށް އޭނާ އެ ގައުމުގައި ތަގްރީރު ކުރުން މިހާރު މަނާކޮށްފަ އެވެ.\nއިންޑިއާ އިން މިދިޔަ އަހަރުގެ ޖުލައި މަހު ވަނީ އޭނާ ނިއު ދިއްލީއާ ހަވާލު ކުރުމަށް މެލޭޝިއާގައި އެދިފަ އެވެ.\nޒާކިރު ނައިކް އަށް ޕާމަނަންޓް ރެސިޑެންސީ ދީފައި ވަނީ މެލޭޝިއާގެ ކުރީގެ ސަރުކާރުންނެވެ.\nޒާކިރު ނައިކް ވަނީ އޭނާ ދެއްކެވި ވާހަކަތައް ބަޔަކު އޮޅުވާލާފައިވާ ކަމަށް ވިދާޅުވެ ބަޔާނެއް ނެރުއްވައިފަ އެވެ. އަދި މެލޭޝިއާގެ ރައްޔިތުންގެ މެދުގައި ނަސްލީ ބައިބައިވުން އުފެދޭ ފަދަ ވާހަކަތަކެއް ވިދާޅުވެފައިވާ ނަމަ އޭނާ ވަނީ މައާފަށް އެދިވަޑައިގެންފަ އެވެ.\nމެޑިކަލް ޑޮކްޓަރެއް ކަމަށްވާ ޒާކިރް ނައިކް ހަރުކަށި ފިކުރަށް ހިތްވަރުދޭ ކަމަށް ބުނެ އޭނާގެ އިސްލާމިކް ރިސާޗް ފައުންޑޭޝަން އިންޑިއާ އިން މަނާކޮށްފައި ވަނީ 2016 ވަނަ އަހަރު އެވެ.\nއިތުރު ލިޔުންތައް މެލޭޝިއާ ނަރެންދުރާ މޯދީ މަހާތިރު މުހައްމަދު ޒާކިރު ނައިކް


Raees Yaamin Aaeku Idhikolhu Coalition In Mifaharu Thulusdhoo Dhaairaa Ah - Vaguthu\nރައީސް ޔާމީނާއެކު، އިދިކޮޅު ކޯލިޝަނުން މިފަހަރު ތުލުސްދޫ ދާއިރާއަށް\nކުރީގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް އާއި ޕީޕީއެމް-ޕީއެންސީ ލީޑާޝިޕުން ކ. ތުލުސްދޫ ދާއިރާ އަށް ދަތުރުކުރުމަށް ތައްޔާރުވެއްޖެއެވެ.\nޕީޕީއެމް އިން މިހާރު އަތޮޅުތަކަށް ކުރަމުން ގެންދާ ސިލްސިލާ ދަތުރުތަކުގެ ތެރެއިން މި ހަފްތާ ބަންދުގެ ތެރޭގައި ކ. އަތޮޅުގެ ތުލުސްދޫ ދާއިރާގެ4ރަށަކަށް ޒިޔާރަތް ކުރުމަށް ހަމަޖެހިފައިވެއެވެ. މީގެ ކުރިން ރައީސް ޔާމީންގެ ޓީމުން ވަނީ އ.ދ އަތޮޅުގެ ބައެއް ރަށްތަކާއި، މ އަތޮޅުގެ ބައެއް ރަށްތަކަށް ޒިޔާރަތް ކުރައްވާފައެވެ.\nމިއަދު ޕީޕީއެމް އޮފީހުގައި ބޭއްވެވި ޕްރެސް ކޮންފަރެންސެއްގައި ޕީޕީއެމް އިން ވަނީ މި ދަތުރުގެ މަޢުލޫމާތު ދެއްވާފައެވެ. އެގޮތުން ބުރާސްފަތި ދުވަހު ދިއްފުއްޓަށް ދާއިރު، އެރޭ ތުލުސްދޫ އަށް ގޮސް، ޖަލްސާއެއް ބޭއްވުމަށް ހަމަޖެހިފައިވެއެވެ. އޭގެ ފަހުން ހުކުރު ދުވަހު ހުރާ އަށް ޕީޕީއެމް ޓީމް ވަޑައިގަންނަވަން ހަމަޖެހިފައިވެއެވެ. އަދި އެންމެ ފަހު މަންޒިލެއްގެ ގޮތުގައި ހޮނިހިރު ދުވަހު ވަޑައިގަންނަވާނީ ހިންމަފުއްޓަށެވެ.\nމި ޕްރެސް ކޮންފަރެންސް ގައި ޕީޕީއެމް ކުރީގެ މަޖިލިސް މެމްބަރު، އަދި މިހާރު ޕީއެންސީގެ ނައިބު ރައީސް ޝުޖާޢު ވިދާޅުވީ އެމީހުންގެ ދަތުރުތަކުގެ މަގްސަދު ހާސިލު ވަމުންދާ ކަމަށާއި، އެގޮތުން އެންމެ ފަހުން މ. އަތޮޅަށް ކުރެއްްވި ދަތުރާއި ގުޅިގެން ރައްޔިތުންނަށް މައުލޫމާތު ދެއްވި ހިސާބުން ފެށިގެން ސަރުކާރުން އެ ދާއިރާގައި ކުރަން ހުރި ކަންތައްތަކުގެ ވާހަކަ ދައްކަން ފަށައިފި ކަމަށާއި، އެކަމަށް މުޅި ދަޢުލަތް އެއްކޮށް ކަހަލަ ގޮތަކަށް ދުއްވައިގަތް ކަމަށެވެ.\nޕީޕީއެމް އަދި ޕީއެންސީ އިން މިއަދު ބޭއްވި ޕްރެސް ކޮންފަރެންސް ގެ ތެރެއިން؛-ވަގުތު އިމޭޖަސް- މުހައްމަދު ހައްޔާން\n"މި ސަރުކާރަކީ އެހާ ބޮޑަށް ކަންފަތަށް އަޑު ނީވޭ. ލޯފަން ސަރުކާރަކަށް ވާތީ، އަޅުގަނޑުމެން މިކަހަލަ ދަތުރުތަކެއް ކުރީމަ، މާދަމާއިން ސަރުކާރުގެ ހުރިހާ ވަޒީރުން އެންމެން ގޮސް ތުލުސްދޫ ދާއިރާ އަށް ޖެހިފައިވާ މައްސަލަތަކާއި ބެހޭގޮތުން މަސައްކަތްތަކެއް ކުރާނެ ކަމަށް" ޝުޖާޢު ވިދާޅުވިއެވެ.\nޕްރެސް ކޮންފަރެންސް ގައި ވާހަކަ ދައްކަމުން ރައީސް ޔާމީން ސަރުކާރުގެ ހައުސިންގް މިނިސްޓަރު މުއިއްޒު ވިދާޅުވީ މިހާރު ފެނިގެން ދަނީ ނުހައްގުން މުވައްޒަފުން ވަޒީފާ އިން ވަކިކުރަމުންދާ މަންޒަރު ކަމަށާއި، ޕީޕީއެމް ޓީމުން ކުރާ ދަތުރުތަކާއި ގުޅިގެންވެސް އެކި މުވައްޒަފުންނަށް ބިރު ދައްކަވަމުން ގެންދާ ކަމަށެވެ.\nރައީސް ޔާމީން ވިދާޅުވި ގޮތަށް ނުހައްގުން ވަޒީފާ އިން ވަކި ކުރާ ފަރާތްތަކަށް ޕީޕީއެމް ސަރުކާރެއްގައި ވަޒީފާ ދޭނެ ކަމަށް މުއިއްޒު ވިދާޅުވިއެވެ.\nއޮކްޓޯބަރ 1, 2019 22:32\nޢެންމެފަހުމީހާ އާޖެހެންދެން އަޅުގަނޑުހުންނާނީ ރ ޔާމީން އާއެކު\nއޮކްޓޯބަރ 2, 2019 07:43\nއޮކްޓޯބަރ 1, 2019 23:16\nވަަަަަަަަަަރަށް ލޮލަށް އުނދަ ގުކުލަޔެތް ތި އެކަމަކު\nއޮކްޓޯބަރ 2, 2019 10:42\nތުލުސްދޫ ދާއިރާ ހަލަބޮލިކޮށްލުމަށްޓަކައި އަނެއްކާވެސް މަސައްކަތް ފެށި މަންޒަރު ފެންނަކަހަލަ.\nރައީސް ޔާމިން ނުހުއްޓުވޭނެ. އަވަސް އަރުވާލައުގެން ހުކުމް އިއްވަން ތެޅޭނެކަމެއްނެތް، ތިޔަހުކުން ވާނީ މިސަރުކާރުގެ ނިމުމަށް.\nއޮކްޓޯބަރ 2, 2019 11:31\nދިވެހިންގެ ރައީސް ރައީސް ޔާމީން!


Kujja ah aniyaavi tho suvaalu ufedhi Madheeha ah ticket nudheyn nimmaifi | Mihaaru\nމަދީހާ: އޭނާގެ ފޯމު އެމްޑީޕީން ވަނީ ބާތިލްކޮށްފައި.\nކުއްޖާ އަށް އަނިޔާވިތޯ ސުވާލު އުފެއްދި މަދީހާ އަށް އެމްޑީޕީގެ ޓިކެޓެއް ނުދިން\n24 ޖެނުއަރީ 2020 - 15:12 38 comments\nދެ އަހަރު ނުފުރޭ އަންހެން ކުއްޖަކަށް ޖިންސީ އަނިޔާކުރި ނަމަ، އެހާ އަވަހަށް ދުވެދުވެފައި އުޅޭނެތޯ ސުވާލު އުފައްދައި، އެ އަނިޔާ ދިން މީހުން ދިފާއުކޮށް ވާހަކަ ދެއްކި މަދީހާ އަބްދުﷲ އަށް އެމްޑީޕީގެ ޓިކެޓް ނުދޭން ނިންމައިފި އެވެ.\nއަންނަ އެޕްރީލް މަހު އޮންނަ ލޯކަލް ކައުންސިލް އިންތިޚާބުގައި ގއ. ކަނޑުހުޅުދޫ ކައުންސިލަށް ވާދަކުރަން އެމްޑީޕީގެ ޓިކެޓަށް އެދިފައިވާ މަދީހާގެ ފޯމު ބާތިލްކުރަން ނިންމީ އެ ޕާޓީގެ ފިޔަވަޅު އަޅާ ކޮމިޓީންނެވެ. އެ ކޮމިޓީން އެ މައްސަލަ ބެލީ، މަދީހާގެ ވެސް އާއިލާ އަށް ނިސްބަތްވާ ކުއްޖާ އަށް ކުރި އަނިޔާ ދިފާއުކޮށް ދެއްކި ވާހަކަތަކަކާ ގުޅިގެން އޭނާ އަށް ފާޑުކިއުން އަމާޒުވުމުންނެވެ.\nއެމްޑީޕީގެ ސެކްރެޓަރީ ޖެނެރަލްގެ ނައިބު އަފްޝަން ލަތީފް މިއަދު ވިދާޅުވީ މަދީހާގެ ފޯމު ބާތިލްކުރަން ނިންމީ ދެ އަހަރު ނުފުރޭ ކުއްޖާ އަށް ކުރި އަނިޔާތަކާ ގުޅޭ ގޮތުން އޭނާ ދައްކާފައިވާ ވާހަކަތައް ކޮމިޓީން ބެލުމަށް ފަހު ކަމަށެވެ.\n"އެއީ، މަދީހާ ދައްކާފައި ހުރި ވާހަކަތަކެއް ކަން ޔަގީންކޮށްފައި ފޯމު ބާތިލްކުރަން ނިންމީ،" އަފްޝަން ވިދާޅުވި އެވެ.\n2 aharu nufurey kujja ah aniyaa libunu kamaa medhu suvaalu ufedhumun massala balanee\nމަދީހާ އަކީ އެ ކުއްޖާ އަށް އަނިޔާކުރި ކަމަށް ތުހުމަތުކުރާ ކާފަގެ ކޮއްކޮ އެވެ. އޭނާގެ އިތުރުން މުނި ކާފަ ވެސް އެ ކުއްޖާ އަށް ޖިންސީ އަނިޔާކުރި ކަމުގެ ތުހުމަތުގައި ވަނީ ހައްޔަރުކޮށްފަ އެވެ.\nކުޑަ ކުއްޖާ އަށް ޖިންސީ ގޯނާކުރި މައްސަލައިގައި، ސަން އޮންލައިނާ ވާހަކަ ދައްކަމުން، "ދެ އަހަރުގެ ކުއްޖަކު ތިން ފިރިހެނަކު ވެގެން ރޭޕްކުރި ނަމަ އެ ކުއްޖާ ދުވެދުވެ އުޅޭނެ ހެއްޔޭ" މަދީހާ ވަނީ ސުވާލު އުފައްދައިފަ އެވެ. ކުއްޖާ އަށް މާ ބޮޑުވަރު ވި ނަމަ ދުނިޔޭގެ އޮންނާނެތޯ އާއި އެހާ އަވަހަށް ހޮސްޕިޓަލުން ދޫކޮށްލީ ކީއްވެތޯ އޭނާ ވަނީ އެ އިންޓަވިއުގައި ސުވާލު އުފައްދައިފަ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ލޯކަލް އިންތިހާބު ކުޑަކުދިންނަށް އަނިޔާކުރުން ގއ. ކަނޑުހުޅުދޫ ކުދިންނަށް ޖިންސީ ގޯނާކުރުން